ഇബ്രയും പെപ്പും മടങ്ങി, മാഞ്ചസ്റ്ററിന് താത്കാലിക ആശ്വാസം\n22 May 2016, 11:37 AM IST\nബയറണ് മ്യൂണിക്കിന് രണ്ട് ജര്‍മ്മന് കപ്പും മൂന്ന് ബുണ്ട്‌സ ലിഗ കിരീടവും സമ്മാനിച്ച് പെപ്പ് ഗാര്‍ഡിയോളയും പിഎസ്ജിയുടെ കിരീട നേട്ടങ്ങളില് നിര്‍ണായകമായ സ്ലാട്ടന് ഇബ്രാഹിമോവിച്ചും വിജയകരമായ സീസണിനൊടുവിലാണ് ക്ലബ്ബ് വിടുന്നത്.\nപെപ് ഗാര്‍ഡിയോളയുടെയും സ്ലാട്ടന് ഇബ്രാഹിമോവിച്ചിന്റെയും മാറ്റ്‌സ് ഹമ്മല്‍സിന്റെയും വിടവാങ്ങലോട് കൂടിയാണ് യൂറോപ്പിലെ പ്രമുഖ ഫുട്‌ബോള് ലീഗ് കപ്പുകള്‍ക്ക് തിരശ്ശീല വീണത്. അന്തിമ പോരാട്ടത്തില് മാഞ്ചസ്റ്റര് യുണൈറ്റഡും ബയറണ് മ്യൂണിക്കും യുവന്റസും പിഎസ്ജിയും കിരീടം നേടിയപ്പോള് ക്രിസ്റ്റല് പാലസും ബൊറൂസിയയും മാഴ്‌സയും എസി മിലാനും തല കുനിച്ച് മടങ്ങി.\nസീസണിനൊടുവില് മാഞ്ചസ്റ്ററിന് ആശ്വാസം\nഎഫ് കപ്പില് ക്രിസ്റ്റല് പാലസിനെ ഒന്നിനെതിരെ രണ്ട് ഗോളുകള്‍ക്ക് തോല്‍പ്പിച്ചാണ് മാഞ്ചസ്റ്റര് യുണൈറ്റഡ് ആശ്വാസജയം കണ്ടെത്തിയത്. മാഞ്ചസ്റ്ററിന് വേണ്ടി യുവാന് മാട്ട, ജെസ്സെ ലിങ്ഗാര്‍ഡ് എന്നിവര് സ്‌കോര് ചെയ്തപ്പോള് ക്രിസ്റ്റല് പാലസിന്റെ ഗോള് ജാസണ് പഞ്ചിയോണിന്റെ വകയായിരുന്നു.\nവെംബ്ലി സ്റ്റേഡിയത്തില് നടന്ന ഫൈനലില് നിശ്ചിത സമയത്ത് 1-1 സമനിലയായിരുന്നു. ജാസണ് പഞ്ചിയോണിന്റെ ഗോളിലൂടെ ക്രിസ്റ്റല് പാലസ് മുന്നിലെത്തി. എന്നാല് യുവാന് മാട്ടയുടെ ഗോളിലൂടെ മാഞ്ചസ്റ്റര് തിരിച്ചടിച്ചതോടെ മത്സരം അധിക സമയത്തേക്ക് നീണ്ടു.\nഅധിക സമയത്തിന്റെ ആദ്യ പകുതിയില് മാഞ്ചസ്റ്ററിന്റെ ക്രിസ് സ്മാലിങ് ചുവപ്പ് കാര്‍ഡ് കണ്ട് പുറത്തായെങ്കിലും 10 പേരുമായി പിടിച്ചു നിന്ന ടീം അഞ്ചു മിനിറ്റിനു ശേഷം ജെസ്സെ ലിങ്ഗാര്‍ഡിലൂടെ നിര്‍ണായക ഗോള് നേടി കിരീടം ഉറപ്പിച്ചു. എഫ്എ കപ്പില് മാഞ്ച്‌സറ്ററിന്റെ 12-ാം കിരീടമാണിത്. 2004ന് ശേഷം ആദ്യം നേടുന്ന കിരീടവും. പ്രീമിയര് ലീഗില് അഞ്ചാം സ്ഥാനത്തേക്ക് വീണ് ചാമ്പ്യന്‍സ് ലീഗില് മത്സരിക്കാന് യോഗ്യത നഷ്ടപ്പെട്ട മാഞ്ചസ്റ്ററിനും പരിശീലകന് ലൂയി വാന്‍ഗാലിനും താത്കാലിക ആശ്വാസമാണ് എഫ്എ കപ്പ് കിരീടധാരണം.\nപെപ്പ് മടങ്ങി, അര്‍ഹിച്ച അംഗീകാരത്തോടെ\nബെര്‍ലിനിലെ ഒളിമ്പ്യാ സ്റ്റേഡിയത്തില് പരിശീലകന് പെപ്പ് ഗാര്‍ഡിയോളക്ക് യോജിച്ച രീതിയില് തന്നെ ബയറണ് മ്യൂണിക്ക് യാത്രയയപ്പ് നല്‍കി. ജര്‍മ്മന് ഫുട്‌ബോളിലെ ബദ്ധവൈരികളായ ബയറണ് മ്യൂണിക്കും ബൊറൂസിയ ഡോര്‍ട്ട്മുണ്ടും ബെര്‍ലിനില് ഏറ്റുമുട്ടിയപ്പോള് അവസാന വിജയം ബയറണിനൊപ്പം നിന്നു. പെനാല്‍റ്റി ഷൂട്ടൗട്ടിലേക്ക് നീണ്ട മത്സരത്തിനൊടുവില് 4-3നായിരുന്നു ബയറണിന്റെ വിജയം.\nഡോര്‍ട്ട്മുണ്ടിന്റെ സ്‌വെന് ബെന്‍ഡേര്‍സിന്റെ കിക്ക് ബയറണിന്റെ ഗോള്‍കീപ്പര് മാനുവല് ന്യൂയര് തടഞ്ഞപ്പോള് സോക്രട്ടീസ് പന്ത് പുറത്തേക്കടിച്ചു കളഞ്ഞു. ബയറണ് താരം ജോഷോ കിമ്മിച്ചിന്റെ പെനാല്‍റ്റി റോമന് ബുറേക്കി തടഞ്ഞെങ്കിലും തോമസ് മുള്ളറും ഡോഗ്‌ലസ് കോസ്റ്റയും ബയറണിനെ വിജയ വഴിയിലെത്തിക്കുകയായിരുന്നു.\nതുടര്‍ച്ചയായി നാലാംതവണയും ബുണ്ടസ്ലിഗ കിരീടം നേടിയ ബയറണ് ആ മികവ് ജര്‍മ്മന് കപ്പിലും ആവര്‍ത്തിച്ചു. ജര്‍മ്മന് കപ്പില് ബയറണിന്റെ 18ാം കിരീടമാണിത്. അതേ സമയം തുടര്‍ച്ചയായ മൂന്നാം തവണയാണ് ബൊറൂസിയ ജര്‍മ്മന് കപ്പ് ഫൈനലില് തോല്‍ക്കുന്നത്. 2014ല് ബയറണിനോടും 2015ല് വൂള്‍ഫ്‌സ്ബര്‍ഗിനോടുമാണ് ബൊറൂസിയ പരാജയപ്പെട്ടത്.\nരണ്ട് ജര്‍മ്മന് കപ്പും മൂന്ന് ബുണ്ട്‌സ ലിഗ കിരീടവും ബയറണിന് നേടിക്കൊടുത്ത് വിടവാങ്ങുന്ന ഗാര്‍ഡിയോള മത്സരശേഷം കരഞ്ഞു കൊണ്ട് കളിക്കാരെ ചുംബിച്ചും ആശ്ലേഷിച്ചുമാണ് കിരീട നേട്ടം ആഘോഷിച്ചത്. ബൊറൂസിയയുടെ നായകന് മാറ്റ്‌സ് ഹമ്മല്‍സിനും ഇത് വിടവാങ്ങല് മത്സരമായിരുന്നു. അടുത്ത സീസണ് മുതല് ബയറണിനൊപ്പമാകും ഹമ്മല്‍സ് പന്ത് തട്ടുക.\nഇബ്രയുടെ വിജയം, പിഎസ്ജിയുടെയും\nപിഎസ്ജിക്ക് ഫ്രഞ്ച് കപ്പ് സമ്മാനിച്ചാണ് സ്ലാട്ടന് ഇബ്രാഹിമോവിച്ച് പാരീസിലെ സ്റ്റേറ്റ് ഡെ ഫ്രാന്‍സ് സ്റ്റേഡിയത്തില് നിന്ന് മടങ്ങിയത്. സീസണില് അമ്പത് ഗോളുകള് പൂര്‍ത്തിയാക്കിയ ഇബ്രാഹിമോവിച്ച് മാഴ്‌സയ്‌ക്കെതിരായ ഫൈനലില് രണ്ട് ഗോളുകളാണ് നേടിയത്. രണ്ടാം പകുതിയുടെ തുടക്കത്തില് പെനാല്‍റ്റി ലക്ഷ്യത്തിലെത്തിച്ച ഇബ്ര 82-ാം മിനിറ്റില് രണ്ടാം ഗോള് നേടി. കളി തുടങ്ങി മൂന്നാം മിനിറ്റില് തന്നെ മറ്റൗഡിയിലൂടെ മുന്നിലെത്തിയ പിഎസ്ജിക്കായി എഡിസന് കവാനിയും ഗോള് കണ്ടെത്തി. തൗവിനും ബാറ്റ്‌സ്‌ഹേയിയുമാണ് മാഴ്‌സക്കായി ലക്ഷ്യം കണ്ടത്.\n''പിഎസ്ജിയിലെ കരിയര് വളരെ രസകരമായ സാഹസമായാണ് ഞാന് കാണുന്നത്. തുടക്കത്തില് പിഎസ്ജി എങ്ങെനെ ആയിരുന്നുവെന്നും ഇപ്പോള് എങ്ങെനെയാണെന്നും നമുക്കെല്ലാവര്‍ക്കുമറിയാവുന്നതാണ്. ദൗത്യം പൂര്‍ത്തിയായി എന്ന് മാത്രമേ എനിക്ക് പറയാനുള്ളു. വന്നു, കണ്ടു, കീഴടക്കി.''മത്സരശേഷം ഇബ്രാഹിമോവിച്ചിന്റെ പ്രതികരണം ഇങ്ങനെയായിരുന്നു.\nമൊറാട്ടയുടെ ഗോളില് യുവന്റസ്\nഅധിക സമയത്തേക്ക് നീണ്ട മത്സരത്തിനൊടുവില് പകരക്കാരനായി ഇറങ്ങിയ ആല്‍വറൊ മൊറാട്ടയുടെ ഗോളില് യുവന്റസിന് ഇറ്റാലിയന് കപ്പ്. ബദ്ധവൈരികളായ എസി മിലാനെ ഒരൊറ്റ ഗോളില് മറികടന്നാണ് യുവന്റസ് തുടര്‍ച്ചയായ രണ്ടാം ഇറ്റാലിയന് കപ്പ് കിരീടം നേടിയത്. തുടര്‍ച്ചയായ രണ്ട് വര്‍ഷങ്ങളില് ഇറ്റാലിയന് കപ്പും ലീഗ് കിരീടവും നേടുന്ന ആദ്യ ടീമെന്ന ചരിത്ര നേട്ടവും റോമയിലെ ഒളിമ്പ്യാക്കോ സ്‌റ്റേഡിയത്തില് യുവന്റസ് സ്വന്തമാക്കി. അതേ സമയം ലീഗില് ഏഴാം സ്ഥാനത്ത് ഫിനിഷ് ചെയ്ത മിലാന് തുടര്‍ച്ചയായ മൂന്ന് സീസണുകളിലും കപ്പുകളൊന്നും നേടാതെ അവസാനിപ്പിക്കേണ്ടി വന്നതിന്റെ നാണക്കേടുമായാണ് ഗ്രൗണ്ട് വിട്ടത്.


Malayalam News (മലയാളം വാർത്ത): Latest Malayalam News, Breaking News | Thekeralapost തിരുത്തല്‍വാദികള്‍ക്കെതിരെ വിമര്‍ശനം; ''എതിര്‍ശബ്ദം പാര്‍ട്ടിയെ ദുര്‍ബലപ്പെടുത്തും'' | The Kerala Post Malayalam News (മലയാളം വാർത്ത): Latest Malayalam News, Breaking News\nന്യൂഡല്‍ഹി: തിരുത്തല് വാദമുയര്‍ത്തിയ നേതാക്കള്‍ക്ക് കോണ്‍ഗ്രസ് പ്രവര്‍ത്തക സമിതിയില് വിമര്‍ശനം. എതിര്‍ശബ്ദം പാര്‍ട്ടിയെ ദുര്‍ബലപ്പെടുത്തുമെന്ന് ഒരു വിഭാഗം നേതാക്കള് ആവശ്യപ്പെട്ടു. അതേസമയം ശൈലി മാറണമെന്ന് തിരുത്തല്‍വാദികളായ നേതാക്കള് നിലപാടെടുത്തു.\nഅതേസമയം, നിയമസഭ തെരഞ്ഞെടുപ്പുകള്‍ക്ക് മുമ്പ് കോണ്‍ഗ്രസിന് പുതിയ അധ്യക്ഷനുണ്ടാകില്ല. എഐസിസി പ്ലീനറി സമ്മേളനം മേയില് നടത്താന് കോണ്‍ഗ്രസ് പ്രവര്‍ത്തക സമിതിയില് ധാരണയായി. സമ്മേളനത്തിന് മുമ്പ് അധ്യക്ഷ തെരഞ്ഞെടുപ്പ് നടക്കും. തെരഞ്ഞെടുപ്പ് നടപടികളുമായി മുമ്പോട്ട് പോകാന് കേന്ദ്ര തെരഞ്ഞെടുപ്പ് അഥോറിറ്റിയ്ക്ക് പ്രവര്‍ത്തക സമിതി അനുമതി നല്‍കി. അധ്യക്ഷ സ്ഥാനത്തേയ്ക്ക് രാഹുല് ഗാന്ധി തന്നെ തിരികെ വരണമെന്നാണ് ഭൂരിഭാഗം നേതാക്കളുടെയും വികാരം. കര്‍ഷക പ്രക്ഷോഭം, മാധ്യമ പ്രവര്‍ത്തകന് അര്‍ണബ് ഗോസ്വാമിയുടെ വാട്‌സാപ്പ് ചാറ്റ് വിവാദം തുടങ്ങിയ വിഷയങ്ങളും പ്രവര്‍ത്തക സമിതിയില് ചര്‍ച്ചയായി.


മഹാരാഷ്ട്രയില് ഇന്ന് 57,640 പേർക്ക് കോവിഡ്; 920 മരണം | Metro Journal Online\nമുംബൈ: മഹാരാഷ്ട്രയില് ഇന്ന് കൊറോണ വൈറസ് രോഗം ബാധിച്ച് മരിച്ചവരുടെ എണ്ണം 920 ആയിരിക്കുന്നു. ഒരു ദിവസത്തെ ഏറ്റവും ഉയർന്ന മരണ സംഖ്യയാണിത്. ഇന്ന് 57,640 പേരാണ് സംസ്ഥാനത്ത് പുതുതായി രോഗബാധിതരായിരിക്കുന്നത്. രാജ്യത്ത് ഏറ്റവുമുയര്‍ന്ന പ്രതിദിന മരണ നിരക്കുമായി കൊവിഡ് വ്യാപനം അതിതീവ്രമായ സ്ഥിതിയിലാണുള്ളത്. 24 മണിക്കൂറിനിടെ 3780 പേര് മരിച്ചതോടെ പ്രതിദിന കൊവിഡ് കണക്കിലെ ഏറ്റവും ഉയര്‍ന്ന മരണനിരക്കായി ഇത്. പതിമൂന്ന് സംസ്ഥാനങ്ങളില് 100 ലേറെ പേര് മരിക്കുകയുണ്ടായി.\nകഴിഞ്ഞ ഒന്നിന് പ്രതിദിന രോഗബാധിതരുടെ എണ്ണം നാല് ലക്ഷത്തിലെത്തിയിരുന്നെങ്കിലും രണ്ട് ദിവസമായി മൂന്നര ലക്ഷത്തിനടുത്തായിരുന്നു രോഗികളുടെ എണ്ണം ഉള്ളത്. എന്നാല് അതേസമയം രോഗബാധിതരുടെ എണ്ണം വീണ്ടും ഉയര്‍ന്ന് 3.82,315 ലെത്തിയിരിക്കുന്നു. കേരളമടക്കം 10 സംസ്ഥാനങ്ങളിലെ രോഗവ്യാപനം കുറയാത്തതില് കേന്ദ്രം ആശങ്കയറിയിച്ചു. നേരിടുന്നത് ആഗോള വെല്ലുവിളിയാണെന്നും രോഗനിയന്ത്രണത്തിന് സാധ്യമായതെല്ലാം ചെയ്യുന്നുണ്ടെന്നും കേന്ദ്ര വിദേശ കാര്യമന്ത്രി എസ് ജയ്‍ശങ്കര് പറഞ്ഞു.\n← പൊലീസുകാര്‍ക്ക് പ്രത്യേക നിര്‍ദ്ദേശങ്ങളുമായി ഡി.ജി.പി ലോകനാഥ് ബെഹറ\nഅലെയ്പായുദേ: ഭാഗം3→


ആസാമുകാര് ഇരുട്ടത്ത് കുട പിടിക്കുന്നത് എന്തിന്?\n10 May 2017 3:02 PM GMT\nഇരുട്ടത്ത് വഴി കാണാനായി കുട എങ്ങനെ ഉപയോഗിക്കാം എന്ന് തോന്നുന്നുണ്ടാവും. അത്തരമൊരു സാദ്ധ്യതയാണ് ആസാമുകാരനായ ധ്രുബജ്യോതി കകാതി (21) യാഥാര്‍ത്ഥ്യമാക്കിയിരിക്കുന്നത്. മഴയത്ത്, ഇരുട്ടുള്ള സമയത്ത് ഒരു കയ്യില് കുടയും മറ്റേ കയ്യില് ടോര്‍ച്ചോ ഫ്്‌ളാഷ് ലൈറ്റോ ആയി ബുദ്ധിമുട്ടേണ്ട. കുടയില് തന്നെ ടോര്‍ച്ചുണ്ട്. നാല് ഇഞ്ച് നീളമുള്ള സോളാര് പ്ലേറ്റും ആറ് വോള്‍ട്ട് ബാറ്ററിയുമാണ് ഇതിലുള്ളത്. എല്‍ഇഡി ബള്‍ബും. സ്വിച്ച് കുടയുടെ പിടിയിലുണ്ട്.\nഗ്രാമീണ മേഖലകളില് താമസിക്കുന്നവര്‍ക്ക് ധ്രുബജ്യോതിയുടെ കണ്ടുപിടിത്തം ഏറെ സഹായകരമായി തോന്നാനാണ് സാദ്ധ്യത. മഴയത്ത് സൈക്കിള് ചവുട്ടി വരുമ്പോള് കുടയും ടോര്‍ച്ചും എങ്ങനെ ഒരേസമയം ഉപയോഗിക്കാം എന്ന പ്രശ്‌നത്തിനാണ് ഈ യുവാവ് പരിഹാരമുണ്ടാക്കിയിരിക്കുന്നത്. ഇന്ത്യന് ഗ്രാമങ്ങളിലെ മോശമായ റോഡുകളും വൈദ്യൂതി ലഭ്യതയുടെ അപര്യാപ്തതയും ഒക്കെ തന്നെയാണ് പ്രശ്‌നം. എല്‍ഇഡി ടോര്‍ച്ച് കുടയില് നിന്ന് വേര്‍പെടുത്തിയും ഉപയോഗിക്കാം. സോളാര് പാനല് ഉപയോഗിച്ചുള്ള ചാര്‍ജിംഗിന് പുറമ െസാധാരണ പവര് സോക്കറ്റില് നിന്ന് തന്നെ ടോര്‍ച്ച് ചാര്‍ജ് ചെയ്യാം. പേറ്റന്റ് ലഭ്യമായ ശേഷം ഈ കുട ടോര്‍ച്ച് പരമാവധി വിപണിയിലെത്തിക്കാന് ശ്രമിക്കുമെന്ന് ധ്രുബജ്യോതി വ്യക്തമാക്കി.\nകുട ടോര്‍ച്ചിന് പുറമെ കോണ്‍ക്രീറ്റ് മിക്‌സര്, പെഡല് കൊണ്ട് ഉപയോഗിക്കുന്നതും വൈദ്യുതി ആവശ്യമില്ലാത്തതുമായ ഗ്രൈന്‍ഡര്, ഭിന്നശേഷിക്കാരെ സഹായിക്കാനുള്ള ഉപകരണം, ചെറുകിട കര്‍ഷകര്‍ക്ക് ഉപയോഗിക്കാവുന്ന സീഡ് ഡ്രില്ലര് എന്നിവയും ധ്രുബ വികസിപ്പിച്ചിട്ടുണ്ട്. സോണിത്പൂരിലെ ബിശ്വനാഥ് കോളേജ് ഓഫ് അഗ്രികള്‍ച്ചറിലെ വിദ്യാര്‍ത്ഥിയാണ് ധ്രുബ. ഹരിത്‌കോന എന്ന പേരില് ഒരു സയന്‍സ് ജേണല് പ്രസിദ്ധീകരിക്കുന്ന ധ്രുബജ്യോതി, ക്രിക്‌സോംനെറ്റ് എന്ന പേരില് ഒരു അഗ്രികള്‍ച്ചറല് സ്റ്റാര്‍ട്ട് അപ്പും നടത്തുന്നുണ്ട്. കര്‍ഷകരും സാങ്കേതികവിദ്യയും തമ്മിലുള്ള അകലം കുറയ്ക്കാന് ലക്ഷ്യമിടുന്നതായി ധ്രുബ പറയുന്നു.\nassam dhrubjyoti invention umbrellatorch


കെബിഎഫ് ബിസിനസ് സംഗമം7മുതൽ\nമനോരമ ലേഖിക December 04, 2019 10:50 AM IST\nദോഹ ∙ കേരള ബിസിനസ് ഫോറത്തിന്റെ (കെബിഎഫ്) ബിസിനസ് സംഗമം ഡിസംബർ 7,8 തീയതികളിൽ ദോഹയിൽ നടക്കും. ഇന്ത്യൻ എംബസിയുമായി സഹകരിച്ചാണ് കെബിഎഫ് പ്രഥമ ബിസിനസ് സംഗമം നടത്തുന്നത്. സംസ്ഥാന വ്യവസായ മന്ത്രി ഇ.പി.ജയരാജൻ സംഗമം ഉദ്ഘാടനം ചെയ്യും. 'നാളെയിലേക്ക് ഒരുമിച്ച്' എന്ന പ്രമേയത്തിലാണ് സംഗമം നടത്തുന്നതെന്ന് കെബിഎഫ് ഭാരവാഹികൾ വാർത്താസമ്മേളനത്തിൽ വ്യക്തമാക്കി. ഖത്തറിലും കേരളത്തിലുമുള്ള വ്യവസായ സാധ്യതകൾ, സർക്കാരിന്റെ പദ്ധതികൾ, നിക്ഷേപ അവസരങ്ങൾ, നയങ്ങൾ, നിയമങ്ങൾ എന്നിവയെല്ലാം സംബന്ധിച്ചാണ്2ദിവസത്തെ സംഗമം നടത്തുന്നത്. പാനൽ ചർച്ചകളുമുണ്ടാകും.\n7ന് വൈകിട്ട് 6ന് സംഗമത്തിന് തുടക്കമാകും. ഖത്തർ ചേംബർ ബിസിനസ് കൗൺസിൽ പ്രഥമ വൈസ് ചെയർമാൻ മുഹമ്മദ് അഹമ്മദ് തവാർ അൽഖുവാരി, വാണിജ്യ വ്യവസായ മന്ത്രാലയം ബിസിനസ് വികസന-നിക്ഷേപ പ്രമോഷൻ ഡയറക്ടർ ഹമദ് അൽമാരി, ഖത്തർ ഫിനാൻഷ്യൽ സെന്റർ ബിസിനസ് ഡവലപ്്മെന്റ് വൈസ് പ്രസിഡന്റ് ജഹാംഗീർ ബുർഹൊനോവ്, ഏകജാലക വകുപ്പ് ഡയറക്ടർ നാസർ ഒമർ അൽ നുഐമി, ദോഹ ബാങ്ക് സിഇഒ ഡോ.ആർ.സീതാരാമൻ എന്നിവർ പങ്കെടുക്കും.\n8ന് നടക്കുന്ന സംഗമത്തിൽ ഇന്ത്യൻ അംബാസഡർ പി.കുമരൻ, കേരള സ്റ്റാർട്ടപ് മിഷൻ ഡയറക്ടർ നിഷാദ്, കേരള ഇൻഡസ്ട്രീസ് വകുപ്പ് ഡപ്യൂട്ടി ഡയറക്ടർ ടി.എസ്.ചന്ദ്രൻ എന്നിവർ പങ്കെടുക്കും. ദോഹയിലെ മലയാളികളായ സംരംഭകർക്ക് സംഗമത്തിൽ പങ്കെടുക്കാൻ അവസരമുണ്ട്. താൽപര്യമുള്ളവർ കെബിഎഫിനെ സമീപിച്ചാൽ മതിയെന്ന് ഭാരവാഹികൾ വിശദീകരിച്ചു. വാർത്താസമ്മേളനത്തിൽ പ്രസിഡന്റ് കെ.ആർ.ജയരാജ്, മറ്റ് ഭാരവാഹികളായ ഷഹീൻ മുഹമ്മദ് ഷാഫി, ഷാനവാസ് ബാവ, ജെന്നി ആന്റണി, സാബിത് ഷഫീർ ലുലു പ്രതിനിധി ഷൈജൻ, തൈസീർ മോട്ടോർസ് പ്രതിനിധി മിലൻ അരുൺ എന്നിവർ പങ്കെടുത്തു.


റോയല് എന്‍ഫീല്‍ഡ് ഇന്റര്‍സെപ്റ്റര്, കോണ്‍ടിനന്റല് ജിടി 650 ബൈക്കുകള് തിരിച്ചുവിളിക്കും: റിപ്പോർട്ട് - Malayalam DriveSpark\nPublished: Friday, June 14, 2019, 11:20 [IST]\nഇന്റര്‍സെപ്റ്റര് 650, കോണ്‍ടിനന്റല് ജിടി 650 - കഴിഞ്ഞവര്‍ഷം നവംബറില് റോയല് എന്‍ഫീല്‍ഡ് അവതരിപ്പിച്ച രണ്ടു 650 സിസി ബൈക്കുകളും വിപണിയില് വിജയം തുടരുകയാണ്. ഇന്ത്യയില് ലഭ്യമായ ഏറ്റവും ചിലവു കുറഞ്ഞ ഇരട്ട സിലിണ്ടര് ബൈക്കുകളെന്ന വിശേഷണം ഇന്റര്‍സെപ്റ്ററിന്റെയും കോണ്‍ടിനന്റല് ജിടിയുടെയും പ്രചാരം കൂട്ടുന്നു.\nമേന്മയേറിയ റൈഡിങ്. മികവുറ്റ എഞ്ചിന്. പിന്നെ വിറയലും (വൈബ്രേഷന്) നാമമാത്രം. റോയല് എന്‍ഫീല്‍ഡ് നിരയിലെ ആധുനിക ബൈക്കുകളെന്നും ഇരു മോഡലുകളെയും വിശേഷിപ്പിക്കാം. പതിവു 350 - 500 സിസി കളത്തില് നിന്നും മാറിചിന്തിക്കാനുള്ള റോയല് എന്‍ഫീല്‍ഡിന്റെ തീരുമാനം ശരിയാണെന്നു ആരാധകര് പറയുന്നു.\nഇതേസമയം, ബൈക്കുകള്‍ക്ക് നേരെ വിമര്‍ശനങ്ങളും ഉയരുന്നുണ്ട്. വലിയ കയറ്റങ്ങളില് കിതയ്ക്കുന്നു എന്നതാണ് ഇന്റര്‍സെപ്റ്ററും കോണ്‍ടിനന്റല് ജിടിയും നേരിടുന്ന പ്രധാന ആക്ഷേപം. എന്തായാലും ഉടമകളുടെ ഈ പരിഭവം തീര്‍പ്പാക്കാനുള്ള ആലോചനയിലാണ് കമ്പനി. റിപ്പോര്‍ട്ടുകള് പ്രകാരം വരുംദിനങ്ങളില് രാജ്യത്തു വിറ്റ ഇന്റര്‍സെപ്റ്റര് 650, കോണ്‍ടിനന്റല് ജിടി 650 ബൈക്കുകളെ സോഫ്റ്റ്‌വെയര് അപ്‌ഡേറ്റിനായി റോയല് എന്‍ഫീല്‍ഡ് തിരിച്ചുവിളിക്കും.\nപത്തു മിനിറ്റു മാത്രം ദൈര്‍ഘ്യമേറിയ അപ്‌ഡേഷന് നടപടികള്‍ക്ക് ARAI -യുടെ അനുമതി കമ്പനി നേടിയെന്നാണ് വിവരം. ഈ മാസം മുതല് പുറത്തിറങ്ങിയ ഇന്റര്‍സെപ്റ്റര്, കോണ്‍ടിനന്റല് ജിടി യൂണിറ്റുകളില് പുത്തന് സോഫ്റ്റ്‌വെയര് ഒരുങ്ങുന്നുണ്ട്.\n648 സിസി നാലു സ്‌ട്രോക്ക് ഇരട്ട സിലിണ്ടര് എഞ്ചിനാണ് ഇന്റര്‍സെപ്റ്ററിലും കോണ്‍ടിനന്റല് ജിടിയിലും തുടിക്കുന്നത്. സിംഗിള് ഓവര്‍ഹെഡ് ക്യാംഷാഫ്റ്റുള്ള എഞ്ചിന് 47 bhp കരുത്തും 52 Nm torque ഉം പരമാവധി സൃഷ്ടിക്കാനാവും. ആറു സ്പീഡാണ് ബൈക്കുകളിലെ മാനുവല് ഗിയര്‍ബോക്‌സ്.\nവിപണിയില് രണ്ടര ലക്ഷം മുതല് 2.7 ലക്ഷം രൂപ വരെയാണ് റോയല് എന്‍ഫീല്‍ഡ് ഇന്റര്‍സെപ്റ്റര് 650 -യ്ക്ക് വില. ബേക്കര് എക്‌സ്പ്രസ്, മാര്‍ക്ക് ത്രീ, റാവിഷിങ് റെഡ്, ഓറഞ്ച് ക്രഷ്, ഗ്ലിറ്റര് ആന്‍ഡ് ഡസ്റ്റ്, സില്‍വര് സ്‌പെക്ടര് എന്നീ ആറു നിറങ്ങള് ഇന്റര്‍സെപ്റ്ററില് തിരഞ്ഞെടുക്കാം.\nമറുഭാഗത്ത് കോണ്‍ടിനന്റല് 650 -യ്ക്ക് വില കൂടും. 2.65 ലക്ഷം മുതല് 2.85 ലക്ഷം രൂപ വരെയാണ് കോണ്‍ടിനന്റല് ജിടിക്ക് വിലസൂചിക. ബ്ലാക്ക് മാജിക്, ഡോക്ടര് മായെം, ഐസ് ക്വീന്, വെന്റ്യൂറ ബ്ലു, മിസ്റ്റര് ക്ലീന് നിറങ്ങള് ബൈക്കില് ഒരുങ്ങുന്നു.\nInterceptor And GT 650 Twins Recall Scheduled. Read in Malayalam.\nStory first published: Friday, June 14, 2019, 11:20 [IST]


ഇന്ത്യന് സോഫ്റ്റ്‌വെയര് കമ്പനികളിലെ നിക്ഷേപത്തില് 170 ശതമാനം വര്‍ധന! | Investment in Indian SaaS companies to grow 170% in 2021\nഇന്ത്യന് സോഫ്റ്റ്‌വെയര് കമ്പനികളിലെ നിക്ഷേപത്തില് 170 ശതമാനം വര്‍ധന!\nഏകദേശം 34,000 കോടി രൂപയാണ് 2021 ല് ഈ മേഖല നേടിയിരിക്കുന്നത്\n|7 Dec 2021 12:38 PM GMT\nകോവിഡ് വ്യാപനത്തിനു ശേഷം രാജ്യത്ത് ഡിജിറ്റലൈസേഷന് വേഗം വര്‍ധിച്ചത് ഐറ്റി മേഖലയ്ക്ക് ഗുണമാകുന്നു. സോഫ്റ്റ്‌വെയര് ആസ് എ സര്‍വീസ് (SaaS) കമ്പനികളിലെ നിക്ഷേപം 2021 ല് 170 ശതമാനമാണ് ഉയര്‍ന്നിരിക്കുന്നത്. 4.5 ശതകോടി ഡോളറാണ് (ഏകദേശം 34,000 കോടി രൂപ) ഈ മേഖലയില് നിക്ഷേപമായി എത്തിയതെന്ന് ബെയ്ന് & കമ്പനി തയാറാക്കിയ റിപ്പോര്‍ട്ട് ചൂണ്ടിക്കാട്ടുന്നു. 2020 ലേതിനേക്കാള് 31 ശതമാനവും 2019 നേക്കാള് 62 ശതമാനവും അധികമാണിത്.\nനിക്ഷേപകരുടെ മികച്ച പിന്തുണയോടെ ഇന്ത്യയിലെ എസ്എഎഎസ് കമ്പനികള് 2025 ഓടെ 30 ശതകോടി ഡോളറിന്റെ വരുമാനം നേടുമെന്നും റിപ്പോര്‍ട്ടില് പറയുന്നു. ആഗോള എസ്എഎഎസ് വിപണിയുടെ 8-9 ശതമാനം പങ്കാളിത്തം ഇന്ത്യന് കമ്പനികള് നേടും.\nഎല്ലാ വര്‍ഷവും ലഭിക്കുന്ന വരുമാനം (ARR) - ഫണ്ടിംഗ് അനുപാതവും ഇന്ത്യന് കമ്പനികളുടേത് ആഗോള കമ്പനികളേക്കാള് മെച്ചപ്പെട്ടതാണെന്ന് റിപ്പോര്‍ട്ടില് പറയുന്നു. 35 ലേറെ ഇന്ത്യന് എസ്എഎഎസ് കമ്പനികളുടെ എആര്‍ആര് 20 ദശലക്ഷം ഡോളറില് കൂടുതലാണ്. അഞ്ചു വര്‍ഷം കൊണ്ട് ഏഴ് മടങ്ങ് വര്‍ധനയാണ് ഇക്കാര്യത്തില് ഉണ്ടായിരിക്കുന്നത്.\nഇന്ത്യന് എസ്എഎഎസ് കമ്പനികള് സൃഷ്ടിക്കുന്ന മികച്ച പ്രൊഫഷണലുകളുടെ ടാലന്റ് പൂള് കൂടി നിക്ഷേപകരെ ആകര്‍ഷിക്കുന്നുണ്ട്. 62,000ത്തില് കൂടുതല് ആളുകളാണ് നിലവില് ഇന്ത്യന് എസ്എഎഎസ് കമ്പനികളില് പ്രവര്‍ത്തിക്കുന്നത്. മാത്രമല്ല, ഏകദേശം 250 കമ്പനികള്‍ക്ക് തുടക്കമിട്ടത് എസ്എഎഎസ് കമ്പനികളിലെ മുന് ജീവനക്കാരാണ് എന്ന പ്രത്യേകതയുമുണ്ട്. ഈ കമ്പനികള് 5000 ത്തിലേറെ പേര്‍ക്ക് ജോലി നല്‍കുന്നുണ്ട്.\nടൈഗര് ഗ്ലോബല്, സെകോയ എന്നിവയാണ് നിക്ഷേപ മൂല്യത്തിന്റെ കാര്യത്തില് 2020-21 വര്‍ഷം മുന്നില്.\nSAAS Companies indian software companies


വിഴിഞ്ഞത്ത് ‘അടിഞ്ഞ’ ബ്രഹ്മേശ്വരയ്ക്കു ശാപമോക്ഷം; ടഗ്ഗ് കണ്ടം ചെയ്തു തുടങ്ങി : Deepika.com Nattu Visesham\nവിഴിഞ്ഞം: വിഴിഞ്ഞം തുറമുഖത്തെത്തി അധികൃതർക്കു വിനയായി മാറി കടലിൽ താഴ്ന്ന മുംബൈ ടഗ് ബ്രഹ്മേശ്വരയെ ഏറെ വർഷത്തെ കാത്തിരിപ്പിനു ശേഷം കണ്ടം ചെയ്തു തുടങ്ങി. തുറമുഖത്തിന്‍റെ പുതിയ വാർഫിനു സമീപം മണലിൽ ഉറച്ചു കിടക്കുന്ന ടഗിനെ എല്ലാവിധ സുരക്ഷാ സംവിധാനങ്ങളും ഒരുക്കിയ ശേഷമാണ് പൊളിച്ചു നീക്കി തുടങ്ങിയിരിക്കുന്നത്.\nഗുജറാത്തിൽ നിന്നുള്ള കോഡിയർ എന്ന കമ്പനിയാണ് പൊളിക്കാൻ ലേലം പിടിച്ചത്. 51 ലക്ഷം രൂപയാണ് ലേലത്തുക. ഇതുവരെ 2000ൽ അധികം ലിറ്റർ ഡീസലാണ് ടഗിന്‍റെ ഇന്ധന ടാങ്കിൽ നിന്ന് നീക്കം ചെയ്തത്. വർഷങ്ങളായി മുങ്ങിക്കിടക്കുന്നതിനാൽ നീക്കം ചെയ്ത ഡീസലിൽ കടൽവെള്ളവും കലർന്നിരുന്നു. ഇത് സർക്കാർ അംഗീകൃത ഏജൻസിക്ക് കൈമാറുമെന്ന് കോഡിയർ കമ്പനി അധികൃതർ പറഞ്ഞു. ടഗിന്‍റെ ഭാഗങ്ങൾ നീക്കം ചെയ്യാനായി വിഞ്ച് എത്തിക്കുമെന്നും അധികൃതർ അറിയിച്ചു. പൊല്യൂഷൻ കൺട്രോൾ ബോർഡ് അടക്കമുള്ള സുരക്ഷാ ഏജൻസികളിൽ നിന്ന് എൻഒസി വാങ്ങിയ ശേഷമാണ് നടപടികൾ ആരംഭിച്ചത്.\nകരിങ്കല്ല് ലോഡ് മാലിയിൽ എത്തിച്ചു മടങ്ങുന്നതിനിടയിൽ സാങ്കേതിക തകരാർ മൂലം 2015ൽ ആണ് ടഗിനെ സഹായം തേടി വിഴിഞ്ഞത്ത് അടുപ്പിച്ചത്. ജീവനക്കാർക്കു നൽകേണ്ട ശമ്പളം ഉൾപ്പെടെയുള്ള കാര്യങ്ങളിൽ ഉടമസ്ഥർ തിരിഞ്ഞു നോക്കാതെ വന്ന് നിയമക്കുരുക്കിൽപ്പെട്ട കൂറ്റൻ ടഗ് 2018ൽ കടലിൽ മുങ്ങുകയായിരുന്നു. തുടർന്ന് കരയ്ക്കു കയറ്റാൻ ഖലാസികൾ ഉൾപ്പെടെ നടത്തിയ പല ശ്രമങ്ങളും പരാജയമടഞ്ഞു. ഒടുവിൽ കോടതിയുടെ അനുമതിയോടെ ലേലം ചെയ്തു വിൽക്കാൻ അധികൃതർ നടത്തിയ തീരുമാനവും ഫലം കണ്ടില്ല. ഇതോടെ കോസ്റ്റ് ഗാർഡിന്‍റെ ബെർത്ത് നിർമാണത്തിനു വേണ്ടിയുള്ള പൈലിംഗ് വരെ നിർത്തിവയ്ക്കേണ്ടി വന്നു. നീണ്ട ഏഴു വർഷത്തെ കാത്തിരിപ്പിനൊടുവിലാണ് തുറമുഖത്തിനു ശാപമായി മാറിയ ടഗ്ഗിനെ കഷണങ്ങളാക്കി കരക്ക് കയറ്റാനുള്ള തീരുമാനമുണ്ടായത്.


സൗദി-ഒമാന് യാത്രയ്ക്ക് പുതിയ റോഡ് | New Saudi-Oman highway to bypass UAE - Malayalam Oneindia\nസൗദി-ഒമാന് യാത്രയ്ക്ക് പുതിയ റോഡ്\nPublished: August 25 2013, 13:17 [IST]\nറിയാദ്: യാത്രക്കാരുടെ ദുരിതം അവസാനിപ്പിച്ച് കൊണ്ട് സൗദി-ഒമാന് ബൈപ്പാസ്. ഇരു രാജ്യങ്ങളിലേക്കുമുള്ള ദൂരം വളരെ കൂടുതലായതിനാല് യാത്ര പലപ്പോഴും ദുസഹമായിരിയ്ക്കും. ഇനി മുതല് യുഎഇയിലൂടെ ഒമാനിലേയ്ക്കും സൗദിയിലേയ്ക്കും യാത്ര ചെയ്യേണ്ട ആവശ്യമില്ല. രണ്ട് രാജ്യങ്ങളേയും നേരിട്ട് ബന്ധിപ്പിയ്ക്കുന്ന ബൈപ്പാസാണ് നിര്‍മ്മിച്ചിരിയ്ക്കുന്നത്. 2013 ലാണ് പുതിയ ബൈപ്പാസ് നിര്‍മ്മാണം പൂര്‍ത്തിയാക്കിയതായി അധികൃതര് അറിയിച്ചത്.\nബൈപ്പാസിന്റെ നിര്‍മ്മാണത്തിലൂടെ സൗദി-ഒമാന് യാത്രയ്ക്കിടയിലെ 800 കിലോമീറ്റര് ദൂരമാണ് കുറഞ്ഞത്. ഒമാനില് 160 കിലോമീറ്ററും സൗദിയില് 519 കിലോമീറ്ററും നീളമുണ്ട് പുതിയ റോഡിന്. ഇരു രാജ്യങ്ങളും തമ്മില് ബോര്‍ഡര് ക്രോസിംഗ് കരാറില് ഒപ്പുവച്ചാല് മാത്രമേ റോഡ് ജനങ്ങള്‍ക്കായി തുറന്ന് കൊടുക്കുകയുള്ളൂ.\nറോഡ് നിര്‍മ്മിച്ചതോട് കൂട ഒമാനുമായുള്ള വാണിജ്യ ബന്ധങ്ങള് കൂടുതല് ശക്തിപ്പെടുത്താനാകുമെന്ന് അധികൃതര് അറിയിച്ചു. ഏറ്റവും വന്യമായ മരുഭൂമികളിലൊന്നായ റൂബ് അല് ഖാലിയിലൂടെയാണ് പാത കടന്ന് പോകുന്നത്. നിലവില് ഒമാനില് നിന്ന് സൗദിയിലേയ്ക്ക് പോകേണ്ടവര് യുഎഇ അതിര്‍ത്തി കടന്ന് വേണം സഞ്ചരിയ്ക്കാന്. പലപ്പോഴും ചെക്ക് പോസ്റ്റുകള് യാത്രക്കാരുടെ സമയം കളയുന്നത് പ്രദേശത്തെ യാത്രാ ദുരിതങ്ങളില് പ്രധാനമായിരുന്നു. ദൂരം കുറയുന്നതോടെ ഹജ്ജ്-ഉംറ തീര്‍ത്ഥാടനത്തിന്റെ ചെലവ് കുറയ്ക്കാന് കഴിയുമെന്നും അധികൃതര്.\noman desert ഒമാന് റോഡ് മരുഭൂമി\nStory first published: Sunday, August 25, 2013, 13:17 [IST]


നാല് നാള് മദ്യമില്ല; അനധികൃത വില്‍പ്പന തടയാന് വലവിരിച്ച് എക്‌സൈസ് - Samakalika Malayalam\nനാല് നാള് മദ്യമില്ല; അനധികൃത വില്‍പ്പന തടയാന് വലവിരിച്ച് എക്‌സൈസ്\nBy സമകാലിക മലയാളം ഡെസ്‌ക് | Published: 01st April 2021 08:13 AM |\nLast Updated: 01st April 2021 08:13 AM | A+A A- |\nകോഴിക്കോട്: മാസത്തിന്റെ ആദ്യ ആഴ്ചയിൽ4അവധി ദിവസങ്ങൾ വരുന്നതോടെ മദ്യക്കടത്തും സൂക്ഷിപ്പും അനധികൃത വിൽപ്പനയും തടയാൻ എക്സൈസ്. ഇന്ന് ഡ്രെെ ഡേ, തിരഞ്ഞെടുപ്പും ഈസ്റ്ററും ഒന്നിച്ചെത്തിയതോടെ മദ്യവിൽപ്പന ശാലകൾകൾക്ക് തുടരെ അവധി വരുന്നത്.\nജില്ലയിലേക്ക് അനധികൃത മദ്യമൊഴുകുന്നത് തടയാൻ എക്‌സൈസ് സംഘം വല വിരിച്ച് കഴിഞ്ഞു. ഏപ്രിൽ 1 ന് സ്വഭാവികമായി കടകൾക്ക് അവധിയാണ്. ഏപ്രിൽ രണ്ട് ദുഃഖവെള്ളി, തിരഞ്ഞെടുപ്പ് തലേദിവസം കണക്കാക്കി5നും , തിരഞ്ഞെടുപ്പിന്റെ പോളിംഗ് തീരും വരെ6നും കടകൾ തുറക്കില്ല.4ന് ഈസ്റ്റർ ദിനത്തിൽ വൈകിട്ട്7ന് ഷോപ്പുകൾ അടയ്ക്കും.\nഅവധി മുന്നിൽ കണ്ട് മദ്യം സ്റ്റോക്ക് ചെയ്യാമെന്നു വച്ചാൽ തിരഞ്ഞെടുപ്പ് സ്‌ക്വാഡിന്റെ പിടിവീഴും. ഒരാൾക്ക് സൂക്ഷിക്കാവുന്ന പരമാവധിയായ3ലിറ്ററിൽ കൂടുതൽ വാങ്ങാനാവില്ല. ജില്ലയുടെ പുറത്തുനിന്നുള്ള മദ്യത്തിന്റെ ഒഴുക്ക് തടയാനായി മാഹി അതിർത്തിയിൽ രണ്ട് കാർ പെട്രോളിംഗാണ് സജ്ജീകരിച്ചിരിക്കുന്നത്.\nഇതുകൂടാതെ ഊടു വഴിയിലൂടെയുള്ള പരിശോധനയ്കായി ടൂവീലർ പെട്രോളിംഗും രംഗത്തുണ്ട്. ജില്ലയിലെ സ്ട്രൈക്കിംഗ് ഫോഴ്സും ഷാഡോ പൊലീസും, രഹസ്യ നിരീക്ഷണ സേനയും 24 മണിക്കൂറും നിരീക്ഷണവുമായി രംഗത്തുണ്ട്. ജില്ലയിലെ അതിർത്തി പ്രദേശങ്ങളിൽ നിന്നുള്ള മദ്യത്തിന്റെ ഒഴുക്ക് തടയാൻ വയനാട്ടിൽ ചുരം പെട്രോളിംഗും കർശനമാക്കിയിട്ടുണ്ട്.\nഇന്നലെ രാത്രി മുതൽ ജില്ലയിൽ കർശന നിരീക്ഷണമാണ് ഉണ്ടായിരുന്നത് . മദ്യം വിൽക്കുന്ന പൊതു സ്ഥാപനങ്ങളിലും റോഡുകളിലും എക്സെെസിന്റെ നിരീക്ഷണം കർശനമാക്കിയിട്ടുണ്ട്.3സ്ട്രൈക്കിംഗ് ഫോഴ്സും4കൺട്രോൾ റൂമും, നാല് ബോർഡർ പെട്രോളിംഗും ഒരു ഹൈവേ പെട്രോളിംഗുമാണ് ജില്ലയിലുള്ളത്.\nഡ്രെെ ഡേ എക്സൈസ് അവധി മദ്യവില്‍പ്പനശാല Alcohol assembly election


vishal sikka | Emerging Kerala\nHome vishal sikka\nഇന്‍ഫോസിസ് തലപ്പത്ത് നിന്നും വിശാല് സിക്ക രാജിവച്ചു\nമുംബൈ: ഇന്‍ഫോസിസ് ലപ്പത്ത് നിന്നും വിശാല് സിക്ക രാജി വച്ചു. മാനേജിങ് ഡയറക്ടര് സിഇഒ എന്നീ സ്ഥാനങ്ങളില് നിന്നുമാണ് രാജി വച്ചിരിക്കുന്നത്. ഇതേത്തുടര്‍ന്ന് യുബി പ്രവീണ് റാവു ഇന്‍ഫോസിസിന്റെ ഇ...\tRead more\nഇന്‍ഫോസിസ് സി.ഇ.ഒ. വിശാല് സിക്കയുടെ ശമ്ബളം കുറഞ്ഞു\nബെംഗളൂരു: ഇന്‍ഫോസിസ് സി.ഇ.ഒ.യുടെ ശമ്ബളത്തില് കുറവ്. 67 ശതമാനമാണ് 2016-17 സാമ്ബത്തിക വര്‍ഷം വിശാല് സിക്കയുടെ ശമ്ബളംതാഴ്ന്നിരിക്കുന്നത്. ഇതിന് കാരണം ബോണസിലെ കുറവാണെന്ന് ഇന്‍ഫോസിസിന്റെ വാര്‍ഷ...\tRead more\nഇൻഫോസിസ് യുഎസിൽ 10,000 അമേരിക്കൻ തൊഴിലവസരങ്ങൾ സൃഷ്ടിക്കും\nഅമേരിക്കയിൽ ഇൻഫോസിസ് 10,000 അമേരിക്കൻ തൊഴിലവസരങ്ങൾ സൃഷ്ടിക്കും. അമേരിക്കൻ പൗരന്മാർക്കു കൂടുതൽ തൊഴിലവസരങ്ങൾ നൽകണമെന്ന യുഎസ് സർക്കാരിന്റെ നിലപാടിനെ തുടർന്നാണ് ഇൻഫോസിസിന്റെ ഈ തീരുമാനം. കമ്പനി ന...\tRead more


എല്ലാവരോടും നന്ദി; ഫാ. ടോം ഉഴുന്നാലിന് പാല രൂപത ആസ്ഥാനത്ത് സ്വീകരണം - www.keralanewz.com-Malayalam News Portal\nKerala News Pravasi Religion\nഎല്ലാവരോടും നന്ദി; ഫാ. ടോം ഉഴുന്നാലിന് പാല രൂപത ആസ്ഥാനത്ത് സ്വീകരണം\nOctober 1, 2017 Editor\t0 Comments fr.tom uzhunnalil\nകോട്ടയം: ഭീകരരുടെ തടവില് നിന്ന് മോചിതനായ ഫാ. ടോം ഉഴുന്നാലില് പാല രൂപതാ ആസ്ഥാനത്ത് എത്തി. ഉച്ചകഴിഞ്ഞ് മൂന്നരയോടെ എത്തിയ ഫാ. ടോമിനെ പാല രൂപ സഹായ മെത്രാനും ജനപ്രതിനിധികളും രാഷ്ട്രീയ പാര്‍ട്ടികളും ചേര്‍ന്ന് സ്വീകരിച്ചു. തുടര്‍ന്ന് കൃതജ്ഞതാ സമ്മേളനം നടന്നു. പാല രൂപതാ മെത്രാന് മാര് ജോസഫ് കല്ലറങ്ങാട്ട് വിദേശത്താണ്. അദ്ദേഹത്തിന്റെ സന്ദേശം കൃതജ്ഞതാ സമ്മേളനത്തില് വായിച്ചു.\nതനിക്ക് വേണ്ടി പ്രാര്‍ത്ഥിച്ച എല്ലാവരോടും നന്ദിയുണ്ടെന്ന് ടോം ഉഴുന്നാലില് പറഞ്ഞു. താന് തടവില് നിന്ന് മോചിപ്പിക്കപ്പെടാന് എല്ലാവരും പ്രാര്‍ത്ഥിച്ചിരുന്നു. ചില ക്ഷേത്രങ്ങളില് തനിക്കായി പൂജകള് നടന്നുവെന്ന് ബന്ധുക്കള് പറഞ്ഞ് അറിഞ്ഞിരുന്നു. അതുപോലെ മുസ്ലീം സഹോരദങ്ങളും തനിക്ക് വേണ്ടി പ്രാര്‍ത്ഥിച്ചു. തന്റെ നന്ദി പ്രകടിപ്പിക്കാന് വാക്കുകള് മതിയാകില്ലെന്നും ടോം ഉഴുന്നാലില് പറഞ്ഞു.\nകൃതജ്ഞതാ സമ്മേളനത്തിന് ശേഷം രാമപുരത്തേക്ക് പോകുന്ന ഫാ. ടോം ഉഴുന്നാലിന് അദ്ദേഹത്തിന്റെ ഇടവകയുടെ വക സ്വീകരണം ഒരുക്കിയിട്ടുണ്ട്. പൊതുസമ്മേളനത്തിന് ശേഷം വൈകിട്ട് എട്ടോടെ ഫാ. ടോം കുടുംബവീട്ടിലേക്ക് പോകും. രാവിലെ കൊച്ചിയില് എത്തിയ ഫാ. ടോമിന് വരാപ്പുഴ അതിരൂപതാ ആസ്ഥാനത്തും സ്വീകരണം നല്‍കിയിരുന്നു. ബംഗളുരുവില് നിന്നുമാണ് അദ്ദേഹം കൊച്ചിയില് എത്തിയത്.\n← മഹേഷിന്റെ പ്രതികാരം നിര്‍മ്മാതാവിനെതിരെ നടക്കുന്നത് അസത്യ പ്രചാരണം – ആഷിഖ് അബു\nവേങ്ങരയില് ബിജെപിക്ക് കെട്ടിവെച്ച കാശ് പോവും; വെള്ളാപ്പളളി. →\nഫാ.ടോം പ്രധാനമന്ത്രിക്ക് നന്ദി അറിയിച്ചെന്ന് സുഷമ സ്വരാജ്\nഉഴുന്നാലിൽ കുടുംബാംഗങ്ങളുടെ ഒന്നര വർഷത്തെ കാത്തിരിപ്പിനു ഞായറാഴ്ച വിരാമo


മംഗളൂരുവില് ഗുണ്ടാ നേതാവിനെ കൊല്ലപ്പെട്ട നിലയില് കണ്ടെത്തി – Utharadesam\nNovember 26, 2020 Published Time: 10:19 PM\nമംഗളൂരു: മംഗളൂരുവില് ഗുണ്ടാ നേതാവിനെ കൊല്ലപ്പെട്ട നിലയില് കണ്ടെത്തി. വ്യാഴാഴ്ച അര്‍ധരാത്രിക്ക് ശേഷം ബാക്കപട്നയിലെ കര്‍ണാല് ഗാര്‍ഡനിലാണ് സംഭവം. ഇന്ദ്രജിത്ത് (29) എന്നയാളാണ് മരിച്ചത്. ഒരു മെഹന്ദി ചടങ്ങില് പങ്കെടുത്ത് കര്‍ണാല് ഗാര്‍ഡനിലേക്ക് മടങ്ങുംവഴിയാണ് ഇന്ദ്രജിത്ത് വെട്ടേറ്റ് കൊല്ലപ്പെട്ടത്. വ്യാഴാഴ്ച പുലര്‍ച്ചെ രണ്ട് മണിയോടെയായിരിക്കാം ഇയാളെ കൊലപ്പെടുത്തിയതെന്നാണ് പോലീസ് നിഗമനം.\nബാര്‍ക്ക് സ്റ്റേഷന് പരിധിയില് ഇന്ദ്രജിത്തിനെതിരെ കേസ് നിലവിലുണ്ട്. ബാര്‍ക്ക് പോലീസ് ഇന്‍സ്‌പെക്ടറും സിസിബി ഇന്‍സ്‌പെക്ടറും ഉദ്യോഗസ്ഥരും സംഭവസ്ഥലം സന്ദര്‍ശിച്ചു. കുറച്ചുദിവസങ്ങളായി ഇയാള് ക്രിമിനല് പ്രവര്‍ത്തനങ്ങളില് നിന്ന് വിട്ടുനില്‍ക്കുകയായിരുന്നുവെന്ന് പറയപ്പെടുന്നു.\n2015 ജൂലൈ 28 ന് ഇന്ദ്രജിത്ത് അക്രമിക്കപ്പെട്ടിരുന്നു. അന്ന് കുദ്രോളിയിലെ അലക് മാര്‍ക്കറ്റില് ഇന്ദ്രജിത്തിനെയും സുഹൃത്ത് ലതീഷിനെയും മൂര്‍ച്ചയുള്ള ആയുധങ്ങള് ഉപയോഗിച്ച് ആക്രമിക്കുകയായിരുന്നു. ഇരുവര്‍ക്കും ഗുരുതരമായി പരിക്കേറ്റിരുന്നു.\nMangaluru: 29-year-old rowdy-sheeter found murdered at Bokkapatna\nTags: Mangaluru: 29-year-old rowdy-sheeter found murdered at Bokkapatna


ചാടി ഉയർന്ന് ഗംഭീര ഫോട്ടോഷൂട്ടുമായി വീണ നായർ..! താരത്തിന്റെ പുതിയ ചിത്രങ്ങൾ കാണം.. - STAR PIX MEDIA\nHome Gallery ചാടി ഉയർന്ന് ഗംഭീര ഫോട്ടോഷൂട്ടുമായി വീണ നായർ..! താരത്തിന്റെ പുതിയ ചിത്രങ്ങൾ കാണം..\nചാടി ഉയർന്ന് ഗംഭീര ഫോട്ടോഷൂട്ടുമായി വീണ നായർ..! താരത്തിന്റെ പുതിയ ചിത്രങ്ങൾ കാണം..\nഇപ്പോഴത്തെ മലയാള സിനിമകളിലെയും സീരിയലുകളിലെയും നിറസാന്നിധ്യമായി മാറിക്കൊണ്ടിരിക്കുകയാണ് വീണാ നായർ. താരത്തെ എല്ലാർക്കും പരിചിതമായത് ബിഗ്‌ബോസ്സ് സീസൺ2വിലൂടെയാണ്. കഴിഞ്ഞ സീസണിലെ മികച്ചൊരു മത്സരാർത്ഥി കൂടിയായിരുന്നു താരം.\n2014ൽ ജിബു ജേക്കബ് സംവിധാനം ചെയ്തു ബിജുമേനോൻ നായകനായ വെള്ളിമൂങ്ങ എന്ന ചിത്രത്തിൽ അഭിനയിച്ചു കൊണ്ടാണ് താരം വെള്ളിത്തിരയിലേക്ക് കാലെടുത്തു വച്ചത്. തുടർന്ന്, മനോജ് സംവിധാനം ചെയ്ത ‘എന്റെ മകൾ ‘എന്ന ടെലിവിഷൻ പരമ്പരയിലും താരം പ്രത്യക്ഷപെട്ടു . പിന്നീട് താരം ഒരുപാട് കോമഡി സീരിയലുകളിലെ ഹാസ്യകഥാപാത്രങ്ങൾ അവതരിപ്പിക്കുകയും ചെയ്തു. വളരെ ചുരുങ്ങിയ എപ്പിസോഡുകൾ കൊണ്ട് പ്രേക്ഷകരുടെ മനസ് കീഴടക്കാൻ താരത്തിന് സാധിച്ചു.\nതാരം 2006 മുതലാണ് അഭിനയരംഗത്തു സജീവമായത്. സന്മനസ്സുള്ളവർക്ക് സമാധാനം, സസ്നേഹം സീതാലക്ഷ്മി, വേളാങ്കണ്ണി മാതാവ്, കോയമ്പത്തൂർ അമ്മായി, ദേവി മാഹാത്മ്യം, തട്ടീം മുട്ടീം, അക്കരെ ഇക്കരെ, സ്വപ്നചാക്ക് ഇവയെല്ലാം താരത്തിന്റെ പ്രശസ്തമായ സീരിയലുകളാണ്.\nതാരം അഭിനയം കൂടാതെ ഒരു നല്ല പ്രൊഫഷണൽ നർത്തകി കൂടിയാണ്.വീണ നടി, നർത്തകി, അവതാരിക എന്നീ മേഖലകളിലൊക്കെ തന്റെ കഴിവ് തെളിയിച്ചിട്ടുണ്ട്. നാലാമത്തെ വയസിലാണ് താരം നൃത്തം അഭ്യസിച്ചു തുടങ്ങിയത്. താരം ഭരതനാട്യം, കേരള നടനം ഇവയിലൊക്കെ പ്രാവീണ്യം നേടിയിട്ടുണ്ട്.\nവീണയുടെ കുടുംബവും ഒരു സാഹിത്യ കുടുംബമാണ്. താരം 2014ലാണ് വിവാഹം ചെയ്തത്. സംഗീതജ്ഞനും, ഗായകനും, നർത്തകനുമായ സ്വാതി സുരേഷ് ഭൈമിയെയാണ് താരം വിവാഹം കഴിച്ചത്. ഇരുവർക്കും ധനവിൻ എന്നൊരു മകനുണ്ട്.\nതാരത്തിന് ഒരുപാട് ആരാധകരാണ് സോഷ്യൽ മീഡിയ പ്ലാറ്റ്ഫോമുകളിൽ ഉള്ളത്. താരം\nഈയിടെയായി കൂടുതൽ മോഡേൺ വേഷങ്ങളാണ് പരീക്ഷിക്കാറുള്ളത്. താരം തന്റെ ആരാധകർക്കായി ഇൻസ്റ്റാഗ്രാമിൽ ഫോട്ടോകൾ പങ്ക് വയ്ക്കുകയും ചെയ്യാറുണ്ട്.താരമിപ്പോൾ ഇൻസ്റ്റാഗ്രാമിൽ ക്യൂട്ട് ലുക്കിലുള്ള ഫോട്ടോയാണ് പങ്കുവെച്ചിട്ടുള്ളത്. അതിമനോഹരമായ ലഹങ്ക ആണ് താരത്തിന്റെ വേഷം. ഡ്രെസ്സിന്റെ കളർ ക്രീം കളറിൽ മെറൂൺ കളർ സ്റ്റോൺ വർക്ക് ചെയ്തതാണ്.


സിനിമ കണ്ട് കരയുന്നവര് ദുര്‍ബലരാണെന്നാണ് പൊതുവെയുള്ള ധാരണ\nPublished on : 27 Jul, 2020 , 10:09 am\nകൃതിമമായി ചിത്രീകരിച്ച രംഗങ്ങളാണെന്ന് അറിയാമെങ്കിലും സിനിമ കണ്ട് കരയുന്നവരാണ് നമ്മളില് പലരും. സിനിമ കണ്ട് കരയുന്നവര് ദുര്‍ബലരാണെന്നാണ് പൊതുവെയുള്ള ധാരണ. എന്നാല് ആ കാഴ്ച്ചപ്പാടിനെ പൂർണമായി തള്ളിയിരിക്കുകയാണ് പുതിയ പഠനം.\nക്ലെര്‍മൗണ്ട് സര്‍വകലാശാലയിലെ ന്യൂറോ ഇക്കോണമിസ്റ്റ് പോള് ജെ സാക്ക് നടത്തിയ പഠനത്തിലാണ് ഇത്തരമൊരു കണ്ടെത്തൽ.സിനിമ രംഗങ്ങള് കണ്ട് കരയുന്നവര് മറ്റുള്ളവരോട് സഹാനുഭൂതി ഉള്ളവരും ജീവിതത്തിലെ വെല്ലുവിളികള് നേരിടാന് ശക്തരുമാണെന്ന് പഠനം.\nമനുഷ്യവികാരങ്ങളെ നിയന്ത്രിക്കുന്ന ഓക്‌സിറ്റോസിന് ഹോര്‍മോണാണ് വൈകാരിക രംഗങ്ങളോടുള്ള പ്രതികരണങ്ങളെ നിയന്ത്രിക്കുന്നത്. വികാരങ്ങള് മറച്ചുവയ്ക്കാതെ പ്രകടിപ്പിക്കുന്നത് മാനസികമായി ശക്തി നേടാന് സഹായിക്കുമെന്ന് സാക്ക് പറയുന്നു.\nസിനിമകള് കണ്ട് കരയുന്നവര് അത്തരത്തില് വികാരങ്ങള് പ്രകടിപ്പിക്കാന് കഴിവുള്ളവരും തങ്ങളുടെ ചിന്തകളില് ഉറച്ചു നില്‍ക്കാന് കഴിയുന്നവരും ആയിരിക്കും എന്നാണ് പഠനത്തിൽ പറയുന്നത്. പെട്ടെന്ന് കരയുന്നവര് മറ്റള്ളവരോട് കൂടുതല് വിശ്വസ്തത പുലര്‍ത്തുന്നവരും ജീവിതം കൂടുതല് ആസ്വദിക്കുന്നവരും ആണെന്നും പോള് ജെ സാക്ക് പറഞ്ഞു.


ബിഡിജെഎസിന് കാത്തുനില്‍ക്കാതെ ഏകപക്ഷീയമായി ബിജെപി ചെങ്ങന്നൂര് തിരഞ്ഞെടുപ്പ് കണ്‍വെന്‍ഷന് - themediasyndicate\nആലപ്പുഴ : ബി.ഡി.ജെ.എസ് തിരഞ്ഞെടുപ്പ് പ്രവര്‍ത്തനങ്ങളില് സഹകരിക്കാത്തതിനാല് പലവട്ടം മാറ്റിവെച്ച ചെങ്ങന്നൂര് മണ്ഡലം എന്.ഡി.എ തിരഞ്ഞെടുപ്പ് കണ്‍വെന്ഷന് ഈ മാസം ആറിനു നടക്കും. കണ്‍വെന്‍ഷന് മുന്പായി ബിഡിജെഎസിനെ അനുനയിപ്പിക്കാം എന്ന കണക്കുകൂട്ടലില് ഏകപക്ഷീയമായിട്ടാണ് ബിജെപി തിരഞ്ഞെടുപ്പ് കണ്‍വെന്ഷന് പ്രഖ്യാപിച്ചത്. നിര്‍ണായക ഉപതിരഞ്ഞെടുപ്പ് ആയിട്ടും പ്രവര്‍ത്തനം കാര്യക്ഷമം അല്ലെന്ന പരാതി ബിജെപിക്കുള്ളിലും സജീവമായതോടെ ആണ് ഘടക കക്ഷികളെ പരിഗണിക്കാതെ മുന്നോട്ട് പോകാന് ബിജെപി ഭാരവാഹി യോഗം തീരുമാനിച്ചത്.\nഉപതിരഞ്ഞെടുപ്പു നേരിടാൻ ബിജെപിയുടെ മുഴുവൻ ജില്ലാനേതാക്കളും ചെങ്ങന്നൂരിലേക്ക് പോകണം എന്നതാണ് തീരുമാനം. ബൂത്തുതല പ്രചാരണത്തിന്റെ ചുമതല ജില്ലാനേതാക്കൾക്കു നൽകാൻ പാർട്ടി സംസ്ഥാന ഭാരവാഹികളുടെ യേ‍ാഗത്തിൽ തീരുമാനിച്ചു. സംസ്ഥാന അധ്യക്ഷൻ കുമ്മനം രാജശേഖരന്റെ അധ്യക്ഷതയിൽ എറണാകുളത്തു നടന്ന പാർട്ടി ജില്ലാ അധ്യക്ഷൻമാരുടെ യോഗത്തിലാണു ജില്ലാ നേതാക്കൾക്കു ബൂത്തുചുമതല എന്ന നിർദ്ദേശം ഉയർന്നത്. ആർഎസ്എസിന്റെ പഞ്ചായത്തുതല കേ‍ാ–ഒ‍ാർഡിനേറ്റർമാരും പേജ് പ്രമുഖർമാർക്കും പുറമെയാണിത്. ആർഎസ്എസിന്റെ മൈക്രേ‍ാതല തിരഞ്ഞെടുപ്പു പ്രചാരണം സംസ്ഥാനത്ത് ആദ്യമായി ചെങ്ങന്നൂരിൽ ആരംഭിച്ചുവെന്നതും പ്രത്യേകതയാണ്. സംഘത്തെ സഹായിക്കാൻ തിരഞ്ഞെടുപ്പു പ്രചാരണത്തിൽ പരിചയമുളള ജില്ലാനേതാക്കളെ നിയേ‍ാഗിച്ചു.\nപ്രാ‍യേ‍ാഗിക രാഷ്ട്രീയത്തിലെ മുഴുവൻ നീക്കങ്ങളും മണ്ഡലത്തിൽ കൃത്യമായി പ്രയേ‍ാഗിക്കണമെന്നാണു ദേശീയ നേതൃത്വത്തിന്റെ നിർദ്ദേശം. ചെങ്ങന്നൂർ സംസ്ഥാന ഘടകത്തിനു വലിയ ഉത്തരവാദിത്തമാണു നൽകിയിരിക്കുന്നതെന്നു യേ‍ാഗത്തിൽ മുതിർന്ന നേതാക്കൾ ആവർത്തിച്ചു വ്യക്തമാക്കി. കർണാടകയിൽ ഫലം അനുകൂലമാകുകയും ചെങ്ങന്നൂരിൽ പിന്നാക്കംപേ‍ാകുകയും ചെയ്താൽ കേന്ദ്രനേതൃത്വത്തിനു മുൻപിൽ പിടിച്ചുനിൽക്കാൻ കഴിയില്ല. അതിനാൽ റിസൾട്ട് കാണിച്ചേ കഴിയൂ. അല്ലെങ്കിൽ ഒരേ‍ാ വീഴ്ചയ്ക്കും കേന്ദ്രത്തിനു മറുപടി നൽകേണ്ടിവരുമെന്ന ആശങ്കയിലാണു സംസ്ഥാന നേതൃത്വം. ത്രിപുര പേ‍ാലും കീഴടക്കിയ സാഹചര്യത്തിൽ ഉപതിരഞ്ഞെടുപ്പു പ്രവർത്തനം ദേശീയ നേതാക്കൾ നീരീക്ഷിക്കുന്നുണ്ട്. അതിനാൽ സംസ്ഥാന നേതൃത്വത്തിനു സംഘടനാ തലത്തിലും ശക്തമായ വെല്ലുവിളിയാണ് ഈ തിരഞ്ഞെടുപ്പ്. ഒരേ‍ാ ബൂത്തിന്റെയും ചുമതല ജില്ലാ പ്രസിഡന്റുമാർ, സെക്രട്ടറിമാർ എന്നിവർക്കു വീതിച്ചു നൽകി. ഇനിയുള്ള 25 ദിവസം ജില്ലാ ഭാരവാഹികൾ മണ്ഡലത്തിൽ ഉണ്ടാകണം എന്നാണു വ്യവസ്ഥ.\nTags: ചെങ്ങന്നൂര്‍ചെങ്ങന്നൂര് അസംബ്ലി മണ്ഡലംചെങ്ങന്നൂര് ഉപതിരഞ്ഞെടുപ്പ്ചെങ്ങന്നൂര് തിരഞ്ഞെടുപ്പ്ബിജെപിബിജെപി ചെങ്ങന്നൂരില്‍ബിജെപി-ബിഡിജെഎസ് ബന്ധംബിഡിജെഎസ്\_\nകൊല്ലം ടി.കെ.എം അടക്കം സംസ്ഥാനത്തെ 24 എന്‍ജിനീയറിംഗ് കോളജുകള്‍ക്ക് സ്വയംഭരണ പദവി


Amazon Christmas sale 2020 Deals on smartphones laptops-സ്മാർട്ഫോണുകൾക്കും ലാപ്ടോപ്പുകൾക്കും ആമസോണിൽ വിലക്കുറവ്\nസ്മാർട്ഫോണുകൾക്ക് 40 ശതമാനം വരെയും ലാപ്ടോപ്പുകൾക്ക് 30 ശതമാനം വരെയും വിലക്കുറവാണ് കമ്പനി പ്രഖ്യാപിച്ചിരിക്കുന്നത്\nUpdated: December 16, 2020 10:12:12 pm\nഇ കോമേഴ്സ് രംഗത്തെ വമ്പന്മാരായ ആമസോൺ ഓരോ ഫെസ്റ്റിവൽ സീസണിനോട് അനുബന്ധിച്ചും പ്രത്യേക വിൽപ്പന മേളകൾ സംഘടിപ്പിക്കാറുണ്ട്. ക്രിസ്മസിനും ദിവസങ്ങൾ മാത്രം ബാക്കി നിൽക്കെ വമ്പൻ വിലക്കുറവിലും മികച്ച ഓഫറുകളിലും ആമസോൺ ക്രിസ്മസ് സെയ്ൽ ആരംഭിച്ചിരിക്കുകയാണ് കമ്പനി. ആമസോൺ ഇന്ത്യയുടെ വെബ്സൈറ്റിൽ ഇതിനോടകം ആരംഭിച്ചിരിക്കുന്ന വിൽപ്പന മേളയിൽ സ്മാർട്ഫോണുകൾക്ക് 40 ശതമാനം വരെയും ലാപ്ടോപ്പുകൾക്ക് 30 ശതമാനം വരെയും വിലക്കുറവാണ് കമ്പനി പ്രഖ്യാപിച്ചിരിക്കുന്നത്.\nഅതേസമയം എല്ലാ ഉൽപ്പന്നങ്ങൾക്കും നിലവിൽ വിലക്കുറവ് ലഭ്യമല്ല. പഴയ വിലയിൽ തന്നെയാണ് ഇപ്പോഴും പല സാധനങ്ങളും വിൽക്കുന്നത്. നിലവിൽ മികച്ച ഓഫർ ലഭിക്കുന്ന സ്മാർട്ഫോണുകളും സ്മാർട് ടിവികളും ലാപ്ടോപ്പുകളും ഏതൊക്കെയെന്ന് നോക്കാം.\nഇന്ത്യയിൽ ഏറ്റവുമധികം വിൽപ്പനയുള്ള സാംസങ്ങിന്റെ ഗ്യാലക്സി എ51 22999 രൂപയ്ക്ക് ഈ കാലയളവിൽ വാങ്ങാൻ സാധിക്കും. 24,999 രൂപയാണ് ഫോണിന്റെ യഥാർത്ഥ വില. ഇതിന് പുറമനെ 10,650 രൂപയുടെ എക്സ്‌ചേഞ്ച് ഡിസ്ക്കൗണ്ടും ലഭിക്കും. 7000എംഎഎച്ച് ബാറ്ററിയും 64 എംപി പ്രൈമറി ക്യാമറയുമാണ് ഫോണിന്റെ മുഖ്യ ആകർഷണം. 6.7 ഇഞ്ച് ഫുൾഎച്ച്ഡി പ്ലസ് സൂപ്പർ അമോഎൽഇഡി ഇൻഫിനിറ്റി ഒ ഡിസ്പ്ലേയോടെയെത്തുന്ന പ്രവർത്തനം സ്നാപ്ഡ്രാഗന്റെ പ്രൊസസറിലാണ് എന്ന പ്രത്യേകതയുമുണ്ട്.\nഅതേസമയം ഇന്ത്യൻ വിപണിയിലെ ജനപ്രിയ ബ്രാൻഡായ ഷവോമിയുടെ റെഡ്മി നോട്ട്9പ്രോ 13,999 രൂപ തന്നെയാണ് നിലവിൽ ഈടാക്കുന്നത്. എന്നാൽ 11,650 എക്സ്ചേഞ്ച് ഡിസ്ക്കൗണ്ടിൽ ഫോൺ സ്വന്തമാക്കാൻ സാധിക്കും. അതായത് അധികം പഴക്കമില്ലാത്ത, മറ്റ് കുഴപ്പങ്ങളൊന്നുമില്ലാത്ത നിങ്ങളുടെ നിലവിലെ ഫോൺ മാറി വാങ്ങിയിൽ ഭേദപ്പെട്ട ഡിസ്ക്കൗണ്ട് ലഭിക്കും.\nവൺപ്ലസ് 8ടി വാങ്ങാൻ ഉദ്ദേശിക്കുന്നവർക്ക് അതിന്റെ യഥാർത്ഥ വിലയായ 42,999ൽ മാറ്റമില്ല. എന്നാൽ എച്ച്ഡിഎഫ്സി കാർഡ് ഉപയോഗിച്ച് ക്രെഡിറ്റ്, ഡെബിറ്റ് ഇഎംഐ ട്രാൻസാക്ഷനിലൂടെ വാങ്ങുന്നവർക്ക് 2000 രൂപ ഇൻസ്റ്റന്റ് ഡിസ്ക്കൗണ്ട് ലഭിക്കും. 10,650 രൂപയുടെ എക്സ്‌ചേഞ്ചിലും ലഭിക്കും.\nലാപ്ടോപ്പുകളിലേക്ക് വന്നാൽ എച്ച്പി പവിലിയൻ ഗെയ്മിങ് ലാപ്ടോപ്പ് 63,990 രൂപയ്ക്ക് വാങ്ങാൻ സാധിക്കും. കോർ ഐ5 പ്രൊസസറിൽ പ്രവർത്തിക്കുന്ന ലാപ്ടോപ്പിന്റെ മെമ്മറി പാക്കേജ് 8ജിബി+512ജിബി എസ്എസ്ഡിയാണ്.\nഡെൽ ജി3 3500 ഗെയ്മിങ് ലാപ്ടോപ്പിന്റെ വില 72,990 രൂപയാണ്. 10 ജനറേഷൻ ഐ5 പ്രൊസസറിൽ പ്രവർത്തിക്കുന്ന ലാപ്ടോപ്പിന്റെ മെമ്മറി പാക്കേജ് 8ജിബ റാമും 1ടിബി എസ്എസ്ഡിയുമാണ്.\nWeb Title: Amazon christmas sale 2020 deals on smartphones laptops


സവര്‍ക്കറെയും ഗോള്‍വാള്‍ക്കറിനെയും വായിക്കാതെ അവരുടെ ആശയങ്ങളെ എങ്ങനെ എതിര്‍ക്കുമെന്ന് ശശി തരൂര് - Express Kerala\nKerala September 12, 2021 | Published by : Express Kerala Network\nതിരുവനന്തപുരം: സവര്‍ക്കറിനെയും ഗോള്‍വാള്‍ക്കറിനെയും വായിക്കാതെ എങ്ങിനെയാണ് അവരുടെ ആശയങ്ങളെ എതിര്‍ക്കാന് കഴിയുകയെന്ന് മുതിര്‍ന്ന കോണ്‍ഗ്രസ് നേതാവ് ശശി തരൂര് എംപി. കണ്ണൂര് യൂണിവേഴ്‌സിറ്റിയുടെ വിവാദ സിലബസ് വിയത്തില് പ്രതികരിക്കവെയാണ് തരൂര് നിലപാട് വ്യക്തമാക്കിയത്. നമ്മള് യോജിച്ചാലും ഇല്ലെങ്കിലും പഠന സ്വാതന്ത്ര്യം എന്നത് വായിക്കാനും മനസ്സിലാക്കാനും സംവാദിക്കാനുമുള്ള സ്വാതന്ത്ര്യമാണെന്നും തരൂര് തന്റെ പ്രസ്താവനയില് വ്യക്തമാക്കി.\nപഠന സ്വാതന്ത്ര്യം എന്നത് വായിക്കാനും മനസ്സിലാക്കാനും സംവാദിക്കാനുമുള്ള സ്വാതന്ത്ര്യമാണ്; നമ്മൾ അതിനോട് യോജിച്ചാലും ഇല്ലെങ്കിലും, എന്ന എന്റെ നിലപാടിനോട് പല സുഹൃത്തുക്കളും വിയോജിക്കുന്നു എന്നത് മനസ്സിലാക്കുന്നു.\nസവർക്കറിനെയും ഗോൾവാൾക്കറിനെയും വായിക്കാതെ എങ്ങിനെയാണ് അവരുടെ ആശയങ്ങളെ നമുക്കെതിർക്കാൻ കഴിയുക?\nകണ്ണൂർ യൂണിവേഴ്സിറ്റി നമ്മൾ ബഹുമാനിക്കുന്ന ഗാന്ധിജിയുടെയും ടാഗോറിന്റെയും പുസ്തകങ്ങളും പഠിപ്പിക്കുന്നുണ്ട്. അതോടൊപ്പം നമ്മൾ എതിർക്കുന്നവരുടെ പുസ്തകങ്ങളും നമ്മൾ പഠിക്കണം.\nമറ്റുള്ളവരുടെ ആശയങ്ങളെക്കുറിച്ചുള്ള അജ്ഞത അവയെ പരാജയപ്പെടുത്തുന്നതിൽ നമ്മെ സഹായിക്കും എന്ന് കരുതുന്നത് വിഡ്ഢിത്തമാണ്.\nഞാൻ എന്റെ പുസ്തകങ്ങളിൽ പലവട്ടം സവർക്കറിന്റെയും ഗോൾവാൾക്കറിന്റെയും ചിന്തകളെ കുറിച്ച് എഴുതിയിട്ടുണ്ട്; അവയെ കൃത്യമായി നിഷേധിക്കുകയും വിമർശിക്കുകയും ചെയ്‌തിട്ടുണ്ട്.\nസവര്‍ക്കറുടേത് വികസനവും ഐക്യവും ലക്ഷ്യം വച്ചുള്ള ചിന്തകളെന്ന് ഗവര്‍ണര്


ന്യൂഡൽഹി: പാക്കിസ്ഥാൻ ലോകകപ്പ് സെമിയിലെത്താൻ ഇന്ത്യയുടെ സഹായം അഭ്യർഥിച്ചു പാക് മുൻ താരം ഷോയബ് അക്തർ. ഇംഗ്ലണ്ടിനെ തോൽപ്പിച്ച് പാക്കിസ്ഥാനെ സഹായിക്കണമെന്നാണ് അക്തറിന്‍റെ ആവശ്യം. തന്‍റെ യുട്യൂബ് ചാനലിലൂടെയാണ് അക്തർ ഈ ആവശ്യം മുന്നോട്ടുവച്ചത്.\nഇന്ത്യക്കു പാക്കിസ്ഥാനെ സഹായിക്കാൻ കഴിയും. ഇന്ത്യ ഇംഗ്ലണ്ടിനെ തോൽപ്പിച്ചാൽ ഇംഗ്ലണ്ട് ടൂർണമെന്‍റിൽനിന്നു പുറത്താകും. 11 പോയിന്‍റുള്ള പാക്കിസ്ഥാൻ സെമിയിൽ കടക്കും. ഇതിന് അടുത്ത രണ്ടു മത്സരങ്ങളിലും പാക്കിസ്ഥാൻ ജയിക്കേണ്ടതുണ്ട്. അപ്പോൾ സെമിയിൽ ഇന്ത്യ-പാക്കിസ്ഥാൻ മൽസരം വരും. പാക്കിസ്ഥാൻ ഇന്ത്യയെ തോൽപ്പിക്കുകയും ചെയ്യുമെന്നും അക്തർ വീഡിയോയിൽ പറയുന്നു.\nപാകിസ്ഥാൻ സെമിയിലെത്തുന്നതു തടയാൻ ശ്രീലങ്കയുമായും ബംഗ്ലാദേശുമായുള്ള മത്സരങ്ങളിൽ ഇന്ത്യ തോറ്റുകൊടുത്തേക്കുമെന്നു പാക്കിസ്ഥാൻ മുൻ താരം ബാസിത് അലി പറഞ്ഞിരുന്നു. പാകിസ്ഥാൻ സെമിയിൽ എത്താൻ ഇന്ത്യ ആഗ്രഹിക്കില്ലെന്നും ബാസിത് പറയുന്നു.


പ്രത്യാശുടെ പെരുന്നാള് ഒരുമിച്ച് | Whole world celeberates Easter on the same day - Malayalam Oneindia\n1 min ago എരിതീയില് എണ്ണയൊഴിച്ച് ബ്രിട്ടന്; ഇറാന് അതിര്‍ത്തിയിലേക്ക് വീണ്ടും യുദ്ധക്കപ്പല്, യുഎസ് 2, യുകെ3\n2 min ago അരുണ് ജെയ്റ്റ്ലി ഇനി ജ്വലിക്കുന്ന ഓര്‍മ്മ; ഭൗതിക ശരീരം നിഗം ബോധിഘട്ടില് സംസ്കരിച്ചു\n19 min ago ദലിത് സ്ത്രീയുടെ ഭൂമി വ്യാജരേഖയുണ്ടാക്കി മറിച്ചുവിറ്റെന്ന് പരാതി: അഭിഭാഷകനും ഗുമസ്തനുമെതിരെ പൊലിസ് അന്വേഷണം തുടങ്ങി\n23 min ago മലപ്പുറത്ത് എഴാം ക്ലാസു വിദ്യാർത്ഥിനിയെ അധ്യാപകൻ പീഡിപ്പിച്ചു; പെൺകുട്ടി ഗർഭിണി!\nപ്രത്യാശുടെ പെരുന്നാള് ഒരുമിച്ച്\nവത്തിക്കാന്‍സിറ്റി: ലോകമെങ്ങുമുള്ള ക്രൈസ്തവര് ഇത്തവണ പ്രത്യാശുടെ പെരുന്നാളായ ഈസ്റ്റര് ആഘോഷിക്കുന്നത് ഒരുമിച്ചാണ്. പതിനൊന്നു വര്‍ഷത്തിനു ശേഷമാണ് ഈസ്റ്റര് ആഘോഷം ലോകത്തിന്റെ വിവിധ ഭാഗങ്ങളില് ഒരു ദിവസം നടക്കുന്നത്. ഇനി 2004 ലെ ഈസ്റ്ററായിരിക്കും ഇതു പോലെ ഒരേ ദിവസം ആഘോഷിക്കപ്പെടുക.\nഎത്യോപ്യ, എറിട്രിയ, ഈജിപ്ത്, റഷ്യ, ബെലാറസ്, ഉക്രെയിന്, മൊള്‍ഡേവിയ, ജോര്‍ജിയ, യൂഗോസ്ലാവിയ, മാസിഡോണിയ, റുമോനിയ, ബള്‍ഗേറിയ, ഗ്രീസ്, സൈപ്രസ്, ടര്‍ക്കി, ഇസ്രയേല്, ലബനന് തുടങ്ങിയ രാജ്യങ്ങളിലെ 15 കോടിയോളം വരുന്ന ക്രൈസ്തവര് മിക്ക വര്‍ഷവും ഒന്നോ, നാലോ , അഞ്ചോ ആഴ്ചകല് വൈകിയാണ് ഈസ്റ്റര് ആഘോഷിക്കുക. ഈ രാജ്യങ്ങളില് ജൂലിയന് കലണ്ടര് പ്രകാരം ഈസ്റ്റര് തീയതി നിശ്ചയിക്കുന്നതാണ് ഈ വ്യത്യാസത്തിനു കാരണം. എന്നാല്, ആഗോള കത്തോലിക്കാ സഭയുടെ കേന്ദ്രമായ വത്തിക്കാന്‍സിറ്റി ഉള്‍പ്പെടുന്ന ഇറ്റലി ഉള്‍പ്പെടെയുള്ള രാജ്യങ്ങളില് ഈസ്റ്റര് തീയതി നിശ്ചയിക്കുന്നത് ഗ്രിഗോറിയന് കലണ്ടര് അടിസ്ഥാനമാക്കിയാണ്. ക്രിസ്മസ് ആഘോഷത്തിനും ഇതു പോലെ തീയതി വ്യത്യാസമുണ്ട്.\nഇത്തവണ ഇരു കലണ്ടറുകളുടെയും അടിസ്ഥാനത്തില് ഈസ്റ്റര് തീയതി ഒരു ദിവസം തന്നെയായതിനാല് ലോകമെങ്ങും ഏപ്രില് 15 ഞായറാഴ്ച ഈസ്റ്റര് ആഘോഷിക്കപ്പെടുന്നു.\nയഹൂദരുടെ പെസഹാ പെരുന്നാളും ഇത്തവണ ഈസ്റ്ററിനോടൊപ്പമാണ്. ഏപ്രില് എട്ട് മുതല് 15 വരെയാണ് ഇത്തവണ യഹൂദരുടെ പെസഹാപെരുന്നാള്.\nഇന്ത്യയില് എല്ലാ വിഭാഗം ക്രൈസ്തവ സഭകളും ഒരേ ദിവസം തന്നെ ഈസ്റ്ററും ക്രിസ്മസും ആഘോഷിക്കുന്നു.


നെല്‍വയല്- നീര്‍ത്തട സംരക്ഷണ നിയമത്തില് ഇളവ് നല്‍കാന് സര്‍ക്കാര് നീക്കം – Truevision News\nതിരുവനന്തപുരം: നെല്‍വയല്- നീര്‍ത്തട സംരക്ഷണ നിയമത്തില് ഇളവ് നല്‍കാന് സര്‍ക്കാര് നീക്കം. നഗരങ്ങളെ നിയമപരിധിയില് നിന്ന് ഒഴിക്കുന്നതാണ് സര്‍ക്കാരിന്റെ പരിഗണനയിലുള്ളത്. ഭേദഗതി ബില് നിയമസഭയുടെ പരിഗണനയിലിരിക്കെ മുഖ്യമന്ത്രി ഉന്നതതലയോഗം വിളിച്ചു. റവന്യൂ കൃഷി മന്ത്രിമാര് യോഗത്തില് പങ്കെടുക്കും.\nഗെയില് വാതക പൈപ്പ്‌ലൈന് പദ്ധതിയുടെ സ്ഥലമെടുപ്പ് ഉദ്ദേശിച്ചായിരുന്നു ഭേദഗതി കൊണ്ടുവന്നത്. 2008 ന് മുന്‍പുള്ള നെല്‍വയല് നികത്തലുകള്‍ക്ക് പിഴ ഈടാക്കിക്കൊണ്ട് സാധൂകരണം നല്‍കാമെന്നും ഭേദഗതിയുണ്ടായിരുന്നു.\nഈ ഭേദഗതികളടങ്ങുന്ന ബില്ലാണ് ഇപ്പോള് നിയമസഭ പരിഗണിക്കുന്നത്. നിയമസഭയുടെ സബ്ജറ്റ് കമ്മിറ്റി ഇത് പരിഗണിക്കാനിരിക്കെയാണ് മുഖ്യമന്ത്രി ഇടപെട്ട് അടിയന്തിരമായി യോഗം വിളിച്ചിരിക്കുന്നത്.\nnelvazal neertthada niyamam


വാഹനാപകടത്തില് 11ഉം 8ഉം വയസുള്ള സഹോദരങ്ങള് മരിച്ച സംഭവത്തില് അറസ്റ്റ് | Reporter Kerala\nവാഹനാപകടത്തില് 11ഉം 8ഉം വയസുള്ള സഹോദരങ്ങള് മരിച്ച സംഭവത്തില് അറസ്റ്റ്\nPosted by reporala | Jan 1, 2021 | US News | 0\nലോസാഞ്ചല്‍സ്: ലോസാഞ്ചല്‍സ് കൗണ്ടിയിലെ വെസ്റ്റ് ലേക്ക് വില്ലേജില് വാഹനമിടിച്ചു 11ഉം 8ഉം വയസുള്ള സഹോദരങ്ങള് മരിച്ച സംഭവത്തില് ഗ്രോസമാന് ബേണ് ഫൗണ്ടേഷന് കൊ. ഫൗണ്ടറും സുപ്രസിദ്ധ പ്ലാസ്റ്റിക് ആന്റി കണ്‍സ്ട്രക്റ്റീവ് സര്‍ജനുമായ ഡോ. പീറ്റര് ഗ്രോസ്മാന്റെ ഭാര്യ റെബക്ക ഗ്രോസ്മാനെ (57) അറസ്റ്റ് ചെയ്തു.\nസെപ്റ്റംബര് 29 നായിരുന്നു സംഭവം. ഡിസംബര് 30 ബുധനാഴ്ച അറസ്റ്റ് രേഖപ്പെടുത്തിയതായി ലോസാഞ്ചല്‍സ് ഡിസ്ട്രിക്റ്റ് അറ്റോര്‍ണി ഓഫിസ് അറിയിച്ചു. റോഡിനൊരു വശത്തു നിന്നും ക്രോസ് വാക്കിലൂടെ മറുവശത്തേക്ക് നടക്കുകയായിരുന്ന മാര്‍ക്ക് (11), സഹോദരന് ജേക്കബ് (8) എന്നീ കുട്ടികളെയാണു റെബക്കയുടെ കാര് ഇടിച്ചു തെറിപ്പിച്ചത്. മാര്‍ക്ക് സംഭവ സ്ഥലത്തും സഹോദരന് ജേക്കബ് പിന്നീട് ആശുപത്രിയിലും വച്ചു മരിച്ചിരുന്നു.\nഅപകടത്തിനു ശേഷം നിര്‍ത്താതെ ഓടിച്ചു പോയ കാര് കുറച്ചു ദൂരം സഞ്ചരിച്ച ശേഷം എന്‍ജിന് ഓഫായി നില്‍ക്കുകയായിരുന്നു. വേഗതയോ, ആള്‍ക്കഹോളോ അപകടത്തിനു കാരണമാണെന്നാണ് ലോസാഞ്ചല്‍സ് കൗണ്ടി ഷെറിഫ് ക്യാപ്റ്റന് സാല്‍വദോര് പറയുന്നത്. ഇവര്‍ക്കെതിരെ രണ്ടു കൊലക്കുറ്റം, വാഹനം നിര്‍ത്താതെ പോയത്, അശ്രദ്ധമായി വാഹനം ഓടിക്കല് എന്നീ കുറ്റങ്ങളാണ് ചാര്‍ജ് ചെയ്തിരിക്കുന്നത്. അറസ്റ്റ് ചെയ്ത് കോടതിയില് ഹാജരാക്കിയ ഇവര് കുറ്റം നിഷേധിച്ചു. കേസ് ഫെബുവരി 16ന് വാദം കേള്‍ക്കാന് മാറ്റിവച്ചു.2മില്യണ് ഡോളറിന്റെ ജാമ്യം അനുവദിച്ചിട്ടുണ്ട്.\nകുറ്റം തെളിഞ്ഞാല് 34 വര്‍ഷം വരെ തടവ് ശിക്ഷ ലഭിക്കാവുന്ന കേസാണിതെന്ന് അറ്റോര്‍ണി ഓഫിസ് അറിയിച്ചു.\nPreviousഖെദീര ഇംഗ്ലണ്ടില്, എവര്‍ട്ടണുമായി ചര്‍ച്ചയില്\nNextസൗദിയില് സ്വകാര്യ സ്ഥാപനങ്ങളുടെ എണ്ണത്തില് വര്‍ധനവ്\nഅമേരിക്കയില് മൂന്നിടത്ത് വെടിവയ്പ്പ്; എട്ട് പേര് കൊല്ലപ്പെട്ടു, അന്വേഷണം ആരംഭിച്ച് പൊലീസ്\nഅമിത ലഹരി ഉപയോഗം; ‘ദി വയര്’ താരം മൈക്കല് വില്ല്യംസിനെ മരിച്ച നിലയില് കണ്ടെത്തി\nഅമേരിക്കന് ആരോഗ്യരംഗത്തിന്റെ താക്കോല്‍സ്ഥാനത്ത് ഇന്ത്യന് വംശജന്; വിവേക് മൂര്‍ത്തിയെ സര്‍ജന് ജനറലായി സെനറ്റ് സ്ഥിരീകരിച്ചു


'ബിജെപി വോട്ടുകച്ചവടം നടത്തി, 10 മണ്ഡലങ്ങളില് യുഡിഎഫ് വിജയിച്ചത് ബിജെപി വോട്ടി'ലെന്ന് പിണറായി\nThu May 06 2021 15:43:51 GMT+0530 (India Standard Time)\nsudheer3 May 2021 1:09 PM GMT\nതിരുവനന്തപുരം: വോട്ട് കച്ചവടത്തിലൂടെ ജനവിധി അട്ടിമറിക്കാന് യുഡിഎഫ് ശ്രമിച്ചുവെന്ന് മുഖ്യമന്ത്രി പിണറായി വിജയന്. യുഡിഎഫ് വിജയിച്ച പത്ത് മണ്ഡലങ്ങളില് ബിജെപി യുഡിഎഫുമായി വോട്ടുകച്ചവടം നടത്തി. ഇതിന് പുറമെ സംസ്ഥാനത്ത് 90 മണ്ഡലങ്ങളില് വോട്ടു കച്ചവടം നടന്നു. ഇത് നേതൃതലത്തിലുള്ള ധാരണപ്രകാരമായിരുന്നു. 2016 ലെ നിയമസഭ തിരഞ്ഞെടുപ്പില് ബിജെപിക്ക് ലഭിച്ച വോട്ടില് ഇത്തവണ ഗണ്യമായ കുറവുണ്ടായിട്ടുണ്ട്. 2016ലെ തിരഞ്ഞെടുപ്പില് നിന്ന് 4,28531 വോട്ടിന്റെ കുറവാണ് ഇത്തവണ ബിജെപി വോട്ടില് ഉണ്ടായിരിക്കുന്നത്. എല്ലാ ജില്ലകളിലും ബിജെപിക്ക് വോട്ട് കുറഞ്ഞിട്ടുണ്ട്. ബിജെപി വോട്ട് മറിച്ചില്ലായിരുന്നുവെങ്കില് യുഡിഎഫിന്റെ പതനം കൂടുതല് ദയനീയമായേനേ. പുതിയ വോട്ടര്‍മാരുടെ വര്‍ധനവിന്റെ ഗുണഫലം എന്തുകൊണ്ട് ബിജെപിക്ക് മാത്രം ലഭിക്കുന്നില്ലെന്നും അദ്ദേഹം ചോദിച്ചു.\nബിജെപിക്ക് 4.28 ലക്ഷം വോട്ടു കുറഞ്ഞപ്പോള് യുഡിഎഫിന് നാല് ലക്ഷം വോട്ട് കൂടി. ജെ മെഴ്‌സിക്കുട്ടിയമ്മ പരാജയപ്പെട്ട കുണ്ടറയില്, ബിജെപിക്ക് കഴിഞ്ഞ തവണ ലഭിച്ചതില് നിന്ന് 14160 വോട്ട് കുറഞ്ഞു. യുഡിഎഫിന് 4054 വോട്ടിന്റെ ഭൂരിപക്ഷമാണ് അവിടെ ലഭിച്ചത്. കെ ബാബു വിജയിച്ച തൃപ്പൂണിത്തുറയില് യുഡിഎഫിന്റെ ഭൂരിപക്ഷം 992 വോട്ടായിരുന്നു. അവിടെ ബിജെപിയുടെ 6087 വോട്ടാണ് കുറഞ്ഞത്. പാലായില് ജോസ് കെ മാണി തോറ്റതും ബിജെപി വോട്ട് കച്ചവടം ചെയ്തതിനാലാണ്. ചാലക്കുടിയിലും കോവളത്തും ബിജെപി വോട്ടു മറിച്ചു. ബിജെപി വോട്ടു മറിച്ചതില് കച്ചവട താല്‍പര്യമുണ്ടെന്നും അദ്ദേഹം പറഞ്ഞു.\nദേശീയ നേതാക്കള് വന്ന് പ്രചാരണം നടത്തിയ തിരഞ്ഞെടുപ്പില്, വോട്ടു കച്ചവടം നടന്നതിനെ സംബന്ധിച്ച് ബിജെപി ദേശീയ നേതൃത്വം അന്വേഷണം നടത്തണം. കേന്ദ്ര ഏജന്‍സികള്‍ക്കെതിരേയുള്ള നിലപാടില് മാറ്റമില്ലെന്നും ഇടക്ക് നിര്‍ത്തിവച്ച ജുഡിഷ്വല് അന്വേഷണം തുടരുമെന്നും അദ്ദേഹം പറഞ്ഞു. ജനവിശ്വാസം അട്ടിമറിക്കാന് സുകുമാരന് നായരുടെ പ്രസ്താവനകൊണ്ട് കഴിയുമായിരുന്നില്ല. ജീവിതാനുഭവം അടിസ്ഥാനമാക്കിയാണ് ജനങ്ങള് വോട്ട് ചെയ്തതെന്നും കെയുഡബ്ലിയുജെ സംഘടിപ്പിച്ച മുഖാമുഖം പരിപാടിയില് പിണറായി വിജയന് പറഞ്ഞു.


baichung bhutia | ഐഎസ്എൽ നാലാം സീസൺ തുടങ്ങുന്നതിന് മുമ്ബ് താൻ ഏറ്റവും കൂടുതൽ കിരീട സാധ്യത കൽപ്പിച്ച ടീമായിരുന്നു ബ്ലാസ്റ്റേഴ്‌സ്; എന്നാൽ മോശം പ്രകടനത്തിലൂടെ വെറും കടലാസ് പുലികൾ മാത്രമാണ് തങ്ങളെന്ന് മഞ്ഞപ്പട തെളിയിച്ചു; ബ്ലാസ്റ്റേഴ്‌സിന്റെ പ്രകടനത്തിൽ നിരാശനായി ബൈച്യൂങ് ബൂട്ടിയ - MarunadanMalayali.com\nഐഎസ്എൽ നാലാം സീസൺ തുടങ്ങുന്നതിന് മുമ്ബ് താൻ ഏറ്റവും കൂടുതൽ കിരീട സാധ്യത കൽപ്പിച്ച ടീമായിരുന്നു ബ്ലാസ്റ്റേഴ്‌സ്; എന്നാൽ മോശം പ്രകടനത്തിലൂടെ വെറും കടലാസ് പുലികൾ മാത്രമാണ് തങ്ങളെന്ന് മഞ്ഞപ്പട തെളിയിച്ചു; ബ്ലാസ്റ്റേഴ്‌സിന്റെ പ്രകടനത്തിൽ നിരാശനായി ബൈച്യൂങ് ബൂട്ടിയ\nFebruary 14, 2018 | 11:25 AM IST | Permalink\nകൊൽക്കത്ത: കേരള ബ്ലാസ്റ്റേഴ്‌സ് വെറും കടലാസ് പുലികളാണെന്ന് മുൻ ഇന്ത്യൻ ഫുട്‌ബോൾ ടീം നായകൻ ബൈച്ചുംഗ് ബൂട്ടിയ. ഐഎസ്എൽ നാലാം സീസൺ തുടങ്ങുന്നതിന് മുമ്പ് സാധ്യത പട്ടികയിൽ ഒന്നാം സ്ഥാനത്താണ് താൻ ബ്ലാസ്റ്റേഴിനെ പ്രതിഷ്ഠിച്ചത്. എന്നാൽ മോശം പ്രകടനത്തിലൂടെ വെറും കടലാസ് പുലികൾ മാത്രമാണ് തങ്ങളെന്ന് മഞ്ഞപ്പട തെളിയിച്ചെന്നും ബൂട്ടിയ പറഞ്ഞു.\nവിദേശ താരങ്ങളെയും ഇന്ത്യൻ താരങ്ങളെയും കളിക്കളത്തിൽ സമന്വയിപ്പിക്കാൻ കഴിയാതെ പോയതാണ് ബ്ലാസ്റ്റേഴ്‌സിന് വിനയായത്. ഇക്കാര്യങ്ങൾ തുറന്നുപറയുന്നതിൽ ബ്ലാസ്റ്റേഴ്‌സ് ആരാധകർ തന്നോട് ക്ഷമിക്കണം. അടുത്ത സീസണെങ്കിലും ആരാധകർക്ക് വേണ്ടി ബ്ലാസ്റ്റേഴ്‌സ് കിരീടം നേടണമെന്നും ബൂട്ടിയ ആവശ്യപ്പെട്ടു.\nഇനി താൻ രാഷ്ട്ട്രീയത്തിലേക്ക് ഇല്ല; ഓൾ ഇന്ത്യ തൃണമൂൽ കോൺഗ്രസ്സിന്റെ എല്ലാ ഔദ്യോഗിക പദവികളിൽ നിന്നും മെംബർഷിപ്പിൽ നിന്നും താൻ രാജിവയ്ക്കുന്നു; തൃണമൂൽ കോൺഗ്രസിൽ നിന്നും താൻ രാജി വെക്കുന്നതായി ബൈച്ചുംഗ് ബൂട്ടിയ\nസനോഫിയുടെ 'സ്റ്റെപ്‌സ് ദാറ്റ് കൗണ്ട്' പരിപാടിക്ക് ബൈചുങ് ബൂട്ടിയ കൊച്ചിയിൽ തുടക്കമിട്ടു


ഐ ലീഗില് ചെന്നൈ സിറ്റിക്ക് കന്നി കിരീടം | I League 2019 Gokulam Kerala FC vs East Bengal Football\nMar 9, 2019, 04:26 PM IST\nഒന്നിനെതിരേ മൂന്ന് ഗോളുകള്‍ക്ക് മിനര്‍വയെ പരാജയപ്പെടുത്തിയാണ് ചെന്നൈ സിറ്റി ഐ ലീഗ് കിരീടത്തില് മുത്തമിട്ടത്.\nകോഴിക്കോട്: ഐ-ലീഗില് കന്നിക്കിരീടവുമായി ചെന്നൈ സിറ്റി എഫ്.സി. കോയമ്പത്തൂര് നെഹ്റു സ്റ്റേഡിയത്തില് നടന്ന മത്സരത്തില് ഒന്നിനെതിരേ മൂന്ന് ഗോളിന് മിനര്‍വ പഞ്ചാബിനെ പരാജയപ്പെടുത്തിയാണ് ചെന്നൈ സിറ്റി കിരീടത്തില് മുത്തമിട്ടത്. ഒരു ഗോളിന് പിന്നില് നിന്ന ശേഷമായിരുന്നു ചെന്നൈയുടെ വിജയം.\n69, 93 മിനിറ്റുകളില് ഗോള് കണ്ടെത്തിയ ഡിഫന്‍ഡര് ഗൗരവ് ബോറയാണ് ചെന്നൈയുടെ വിജയശില്‍പ്പി. 56-ാം മിനിറ്റില് പെനാല്‍റ്റിയിലൂടെ ഗോള് കണ്ടെത്തിയ പെഡ്രോ മാന്‍സിയും ചെന്നൈയ്ക്കായി ലക്ഷ്യം കണ്ടു. മത്സരത്തിന്റെ മൂന്നാം മിനിറ്റില് റോളണ്ട് ബിലാലയാണ് മിനര്‍വയുടെ ഗോള് സ്‌കോറര്. 20 മത്സരങ്ങളില് നിന്ന് 13 വിജയവും മൂന്ന് തോല്‍വിയും നാല് സമനിലയും സഹിതം 43 പോയന്റോടെയാണ് ചെന്നൈ കിരീടം സ്വന്തമാക്കിയത്.\nലീഗില് തുടക്കം മുതല് കിരീട പോരാട്ടത്തിന് ചെന്നൈയ്ക്ക് ഒപ്പത്തിനൊപ്പം മത്സരിച്ച ഈസ്റ്റ് ബംഗാള് ഗോകുലത്തിനെതിരേ നടന്ന മത്സരത്തില് ഒന്നിനെതിരേ രണ്ട് ഗോളുകള്‍ക്ക് വിജയിച്ചെങ്കിലും ഒരു പോയന്റ് വ്യത്യാസത്തില് 42 പോയന്റോടെ രണ്ടാം സ്ഥാനത്തായി. മിനര്‍വയോട് ചെന്നൈ തോല്‍ക്കുകയോ സമനില വഴങ്ങുകയോ ചെയ്തിരുന്നെങ്കില് ഈസ്റ്റ് ബംഗാളിന് ചാമ്പ്യന്‍മാരാകാമായിരുന്നു.\nകോഴിക്കോട് കോര്‍പ്പറേഷന് സ്റ്റേഡിയത്തില് നടന്ന മത്സരത്തില് ഗോള് രഹിതമായ ആദ്യ പകുതിക്ക് ശേഷം മാര്‍ക്കസ് ജോസഫിലൂടെ ഗോകുലമാണ് ആദ്യ ലീഡ് നേടിയത്. എന്നാല് 79-ാം മിനിറ്റില് പെനാല്‍റ്റിയിലൂടെ ജാമി സാന്റോസും 85-ാം മിനിറ്റില് ലാല്‍ഡാന്‍വാിയ റാള്‍ട്ടെയും ഈസ്റ്റ് ബംഗാളിന്റെ വിജയം ഉറപ്പിച്ചു. 20 മത്സരത്തില് മൂന്ന് വിജയവും ഒമ്പത് തോല്‍വിയും 8 സമനിലയും സഹിതം 17 പോയന്റോടെ ഒമ്പതാം സ്ഥാനത്താണ് ഗോകുലം എഫ്സി സീസണ് അവസാനിപ്പിച്ചത്.\nഐ-ലീഗിലെ അവസാന റൗണ്ട് മത്സരങ്ങള് ആരംഭിക്കുമ്പോള് 40 പോയിന്റുമായി ചെന്നൈ ഒന്നാമതും 39 പോയിന്റുമായി ഈസ്റ്റ് ബംഗാള് രണ്ടാം സ്ഥാനത്തുമായിരുന്നു. ചെന്നൈയ്ക്ക് ഹോം ഗ്രൗണ്ടില് എതിരാളി മിനര്‍വയും ഈസ്റ്റ് ബംഗാളിന് എവേ ഗ്രൗണ്ടില് എതിരാളി ഗോകുലവുമായിരുന്നു. മിനര്‍വയും ചെന്നൈയും തമ്മിലുള്ള മത്സരം തുടങ്ങി മൂന്നാം മിനിറ്റില് തന്നെ മിനര്‍വ ലീഡെടുത്തു. ഇതോടെ ഗോകുലവുമായി ഗോള്‍രഹിത സമനിലയില് നീങ്ങുകയായിരുന്ന ഈസ്റ്റ് ബംഗാളിന് പ്രതീക്ഷയായി. മത്സരം ആദ്യ പകുതി അവസാനിക്കുമ്പോഴും ഈ പ്രതീക്ഷ നിലനിന്നു. ചെന്നൈ 0-1 മിനര്‍വ, ഗോകുലം 0-0 ഈസ്റ്റ് ബംഗാള്. ഒരു ഗോള് അടിച്ചാല് ഈസ്റ്റ് ബംഗാള് കിരീടം നേടുമെന്ന അവസ്ഥ.\nPhoto Courtesy: I-League\nഎന്നാല് രണ്ടാം പകുതിയില് ഒരു ഹാന്‍ഡ് ബോള് ചെന്നൈയ്ക്ക് ജീവന് തിരിച്ചുനല്‍കി. പെനാല്‍റ്റി ലക്ഷ്യത്തിലെത്തിച്ച് മാന്‍സി ലീഗിലെ 21-ാം ഗോള് നേടി. കോഴിക്കോട് ഗോകുലം മാര്‍ക്ക്‌സ് ജോസഫിലൂടെ ആദ്യം ലീഡെടുത്തു. ഇതോടെ ചെന്നൈ കിരീടത്തിലേക്ക് അടുത്തുവെന്ന തോന്നലുണ്ടായി. തൊട്ടുപിന്നാലെ ഗൗരവ് ബോറയിലൂടെ കോയമ്പത്തൂരില് ചെന്നൈയും ലീഡെടുത്തു. ചെന്നൈ 2-1 മിനര്‍വ, ഗോകുലം 1-0 ഈസ്റ്റ് ബംഗാള്.\nഎന്നാല് 79-ാം മിനിറ്റില് ഈസ്റ്റ് ബംഗാള് സമനില ഗോള് നേടി. അഞ്ചു മിനിറ്റുകള്‍ക്കുള്ളില് വീണ്ടും വല ചലിപ്പിച്ചു. ഇതോടെ സ്‌കോര് 2-1 ആയി. ചെന്നൈയ്‌ക്കെതിരേ മിനര്‍വ സമനില പിടിച്ചാല് കിരീടം നേടാമെന്ന പ്രതീക്ഷയിലായി വീണ്ടും ഈസ്റ്റ് ബംഗാള്. എന്നാല് ഇഞ്ചുറി ടൈമില് ഗൗരവ് ബോറയുടെ ഹെഡര്, ചെന്നൈ 3-1ന് മുന്നില്. ഇതോടെ ചെന്നൈയുടെ നേരെ ചാമ്പ്യന്‍മാര് എന്ന പേര് എഴുതപ്പെട്ടു. ഫൈനല് വിസില് ഔപചാരികത മാത്രമായി.\nContent Highlights; Chennai City crowned champions with win over Minerva Punjab\nContent Highlights: I League 2019 Gokulam Kerala FC vs East Bengal Football\nഒടുവില് ഗോകുലം വിജയിച്ചു!


ആറാം ക്ലാസ്സിൽ തുടങ്ങിയ ലെനയുടെ പ്രണയം വിവാഹത്തിൽ എത്തിയപ്പോൾ സംഭവിച്ചതെന്ത്; ലെന തുറന്നു പറയുന്നു..!! – Online Malayali\nചെയ്യുന്ന വേഷം ഏതായാലും പ്രേക്ഷകരെ തൃപ്തിപ്പെടുത്തുന്ന നടിയാണ് ലെന. നായികയായും സഹോദരി ആയും ചേച്ചി ആയും അമ്മ ആയും വില്ലൻ വേഷത്തിൽ എല്ലാം തിളങ്ങിയ നടി.\nആറാം ക്ലാസ്സിൽ പഠിക്കുമ്പോൾ തിരിച്ചറിവ് എന്താണെന്ന് മനസ്സിലാക്കാത്ത കാലം മുതൽ തുടങ്ങിയ പ്രണയം ആയിരുന്നു ലനയുടെയും അഭിലാഷിന്റെയും. ആ പ്രണയം സാഫല്യം ആയത് 2014 ജനുവരി 16ന് ആയിരുന്നു. നീണ്ട വർഷത്തെ പ്രണയം ഉണ്ടായിരുന്നിട്ടും അവർ ഒന്നിച്ചു ജീവിക്കാൻ കഴിഞ്ഞില്ല. പരസ്പര സമ്മതത്തോടെ ഏറെക്കാലം താമസിക്കാതെ ഇരുവരും വേര്പിരിയുക ആയിരുന്നു. തന്റെ പ്രണയത്തെ കുറിച്ചും വേർപിറിയലിനെ കുറിച്ചും ലെന പറയുന്നത് ഇങ്ങനെ,\nഞാന് ആറാം ക്ലാസില് പഠിക്കുമ്പോള് ഏഴാം ക്ലാസില് പഠിക്കുന്ന അഭിലാഷ് എന്ന കുട്ടിയ്ക്ക് എന്നോട് പ്രണയമുണ്ടെന്ന് ഞാന് തിരിച്ചറിഞ്ഞു. സ്‌കൂളില് എവിടെ പോയാലും അഭിലാഷ് എന്നെ ഫോളോ ചെയ്യും. വീട്ടിലേക്കുള്ള യാത്രയില് സൈക്കിളില് പിന്തുടരും. പിന്നെ എനിക്കും തോന്നി ഒന്ന് പ്രണയിച്ചാല് എന്താണെന്ന്. സ്‌കൂളില് എല്ലാവരും അതിനെ പ്രണയമെന്ന് വിളിച്ചപ്പോള് ഞങ്ങളും അത് അംഗീകരിച്ചു. പക്ഷെ പ്രണയം ഒരിക്കലും പഠനത്തെ ബാധിക്കരുത് എന്ന് നിര്‍ബന്ധമുണ്ടായിരുന്നു ഞങ്ങള്‍ക്ക്. ശരിക്കും ഒരു കാഞ്ചന – മൊയ്തീന് പ്രണയം പോലെ തമ്മില് എന്നും കാണും. സ്‌കൂളില് ആരുമറിയാതെ നോക്കും. ഒരേ ക്ലാസില് അല്ലാത്തത് കൊണ്ട് ഇടവേളകളില് വരാന്തയിലൂടെ ഇറങ്ങി നടക്കുമ്പോള് ഒരു ചിരി സമ്മാനിക്കും. നിഷ്‌കളങ്കവും പവിത്രവുമായ പ്രണയം. ആത്മാര്‍ത്ഥമായി ഞങ്ങള് പ്രണയിച്ചു.\nഒരു വര്‍ഷം കഴിഞ്ഞപ്പോള് രണ്ട് പേരുടെയും വീട്ടില് ഫോണ് കിട്ടി. പിന്നെ ഫോണിലായി പ്രണയം. ഒരു ബെല്ലടിച്ച് കട്ടാക്കുന്നതാണ് ഞങ്ങളുടെ പതിവ്. വീട്ടില് ആരെങ്കിലും ഫോണെടുത്താല് റോങ് നമ്പര് എന്ന് പറഞ്ഞ് കട്ടാക്കും. കുഞ്ഞു കുഞ്ഞു കള്ളത്തരങ്ങള് കാണിക്കും. നമ്മള് എന്തോ വലിയ സംഭവമാണെന്ന് കാണിക്കാന് ഈ കള്ളത്തരങ്ങള് കൂടിയേ തീരൂ എന്ന് ചിന്തിക്കുന്ന കുട്ടിക്കാലം. എട്ടാം ക്ലാസില് എത്തിയപ്പോള് പ്രണയം ഞാന് വീട്ടില് അമ്മയോട് പറഞ്ഞു. ഈ പ്രായത്തില് ഇതൊക്കെയുണ്ടാവും, പക്ഷെ പഠനത്തെ ബാധിക്കരുത് എന്നായിരുന്നു അമ്മയുടെ മറുപടി. അത് ഞങ്ങള് രണ്ടാളും പാലിച്ചു. പത്താം ക്ലാസില് സ്‌കൂളില് ഫസ്റ്റ് റാങ്ക് ഹോള്‍ഡറായി. ഞാന് പത്താം ക്ലാസിലെത്തിയപ്പോഴേക്കും അഭിലാഷ് ബവന്‍സിലേക്ക് മാറി. പിന്നെ സംസാരം ഫോണിനെ ആശ്രയിച്ചായിരുന്നു.\nഞങ്ങള് തമ്മില് പ്രണയ സംസാരങ്ങള് കുറവായിരുന്നു. വലിയ ബുദ്ധിജീവി സംസാരമായിരുന്നു എല്ലാം. വായിച്ച പുസ്തകങ്ങളും പുതിയ കണ്ടുപിടുത്തങ്ങളുമെല്ലാം അതില് പെടും. പ്രണയം അന്നും ഇന്നും മധുരമാണ്. അനുഭവിക്കുന്നവര്‍ക്ക് മാത്രം മനസ്സിലാകുന്ന വികാരം- ലെന പറയുന്നു.


idaneram: വിടപറയല് കവിത - മനോജ് ബ്ലിസ്\nഇവിടെ ജനിച്ചവരാരും തന്നെ ജീവനോടെ പുറത്തു കടക്കാറില്ല! പക്ഷെ, ജീവിച്ചിരിക്കുന്നവരില് ആര്‍ക്കുംതന്നെ ഈ കാര്യം അറിയില്ല എന്നു തോന്നും അവര് കാട്ടിക്കൂട്ടിയ വലിയ സാഹസങ്ങള് കണ്ടാല്... വമ്പന് പദ്ധതികള്, വമ്പന് റാലികള്, വമ്പന് ആശയങ്ങള്... എല്ലാം കൊണ്ടും ഒരു മെഗാ ഷോയുടെ പ്രതീതി. ഇതെല്ലാം കാട്ടിക്കൂട്ടുന്നതോ - അനശ്വരത - എന്ന മനുഷ്യന്റെ ഏറ്റവും വലിയ ദൗര്‍ബല്യത്തിനു വേണ്ടി. താന് മരിച്ചാലും തന്റെ പേര്, കുടുംബമഹിമ തുടങ്ങിയവ നിലനിര്‍ത്തുക - അത് എന്തുവിലകൊടുത്തും. ലോകരാഷ്ട്രങ്ങളുടെ നേതാക്കള് ഇത്തരത്തില് ചിന്തിക്കുന്നവരായതു കൊണ്ടാകാം ഇത്രവലിയ തുകയും സന്നാഹങ്ങളുമായി യുദ്ധങ്ങള്‍ക്ക് ഒരുമ്പെടുന്നത്.\nഫ്രഞ്ച് ചലച്ചിത്രകാരനായ ഗോദാര്‍ദിന്റെ സിനിമയില് എഴുത്തുകാരനായ ഒരാളോട് അയാളുടെ ജീവിതാഭിലാഷത്തെ ക്കുറിച്ച് ചോദിക്കുന്നുണ്ട്. എഴുത്തുകാരന്റെ ഉത്തരം 'ആദ്യം അനശ്വരനാകുക, എന്നിട്ട് മരിക്കുക' എന്നതാണ്.\nമരണം തൊട്ടു മുമ്പില് വന്നുകഴിയുമ്പോള് മാത്രമാണ് നമ്മുടെ പ്രതീക്ഷകളും, ആശങ്കകളും എല്ലാം തന്നെ സാംഗത്യമില്ലാത്തതാ യിരുന്നുവെന്നാണ് നമുക്ക് ബോധ്യം വരിക. നമ്മുടെ യാഥാര്‍ത്ഥ്യങ്ങള് എല്ലാം അയാഥാര്‍ത്ഥ്യമായിരുന്നുവെന്ന് ആ 'യാഥാര്‍ത്ഥ്യങ്ങളെ'യെല്ലാം തന്നെ ഉപേക്ഷിച്ചു പോകേണ്ടി വരുമെന്നും നാം ആ നിമിഷം തിരിച്ചറിയുന്നു. ബുദ്ധന്റെ പ്രശസ്തമായ ഒരു ഉപമയുണ്ട്.\nഒരു മനുഷ്യന് വനത്തിലൂടെ യാത്രചെയ്യുകയായിരുന്നു. പെട്ടെന്ന് ഒരു കടുവ അയാളുടെ നേര്‍ക്ക് ചാടിവീണു. അയാള് ഓടി; കടുവ പിന്നാലേയും.\nഓട്ടത്തില് അയാള് അഗാധമായ ഒരു കിടങ്ങിലേക്ക് പതിച്ചു. പക്ഷെ കിടങ്ങിലേക്ക് ചാഞ്ഞ് വളര്‍ന്ന് നിന്നിരുന്ന വള്ളികളിലൊന്നില് പിടികിട്ടിയതിനാല് അയാള് താഴെ വീണില്ല.\nമുകളിലേക്കു നോക്കിയപ്പോള് കടുവ ആക്രമണ സന്നദ്ധനായി അലറുന്നതാണ് കണ്ടത്. പേടിച്ചരണ്ട് താഴേക്കു നോക്കിയപ്പോള് മറ്റൊരു കടുവ, അയാളെ വിഴുങ്ങുവാന് പാകത്തില് കിടങ്ങിനടിയില് നില്ക്കുന്നതു കണ്ടു! വള്ളികളിലെ പിടിത്തം മാത്രമായിരുന്നു അയാളുടെ ഏക അവലംബം. ആ നിമിഷം രണ്ട് എലികള് (ഒന്ന് കറുപ്പും ഒന്ന് വെളുപ്പും) അയാള് പിടിച്ചു തൂങ്ങിയിരുന്ന വള്ളി കുറേശ്ശെയായി കരളുവാന് തുടങ്ങി. വള്ളിപൊട്ടി അയാള് താഴെ വീഴുമെന്ന നിലയിലായി.\nഅപ്പോഴാണ് ആ വള്ളിയില് അത്യന്തം ആസ്വാദ്യകരമായ പഴങ്ങള് ഉണ്ടെന്ന കാര്യം അയാളുടെ ശ്രദ്ധയില് പെട്ടത്.\nഅയാള് ഒരു കൈകൊണ്ട് വള്ളിയില് തൂങ്ങിനിന്ന് മറ്റേ കൈകൊണ്ട് ഒരു പഴം പറിച്ചെടുത്ത് വായിലേക്കിട്ടു.\n'ഹാ! എന്ത് സ്വാദ്!'\nബോധോദയം പ്രാപിച്ചവനെ സംബന്ധിച്ച് ജീവിതം എന്നത് ക്ഷണനേരം മാത്രം നിലനില്ക്കുന്ന ഒരു മിന്നല് പിണര് പോലെയാണ്. അജ്ഞാനി പകച്ചു നില്ക്കുന്നു. ജ്ഞാനി ആ നിമിഷനേരത്തെ വെളിച്ചംകൊണ്ട് തന്റെ പാത തിരിച്ചറിയുന്നു.\nജീവിക്കുന്നതിനുവേണ്ടി നമ്മള് പല പദ്ധതികളും ആസൂത്രണം ചെയ്യുന്നു. എന്നാല് മരണത്തിനോ? നമ്മള് അതേക്കുറിച്ച് ആലോചിക്കാറേയില്ല. അത് മറ്റാര്‍ക്കോ, എവിടെയോ സംഭവിക്കുന്നതായാണ് നമ്മുടെ സങ്കല്പം. ഈയിടെ നിര്യാതനായ പോപ് ഗായകന് മൈക്കിള് ജാക്‌സന്റെ മരണത്തെക്കുറിച്ച് ഒരല്പം ചിന്തിച്ചാല് മതി കാര്യങ്ങള് മനസിലാക്കാം. പണം, പ്രശസ്തി, പദവി എന്നിവക്ക് യാതൊരു കുറവുമില്ലാത്ത ആ മനുഷ്യന് പക്ഷെ മരണസമയത്ത്, ആഴ്ചകളോളം നരകത്തില് കഴിയുന്നു; ഭയന്ന് അലറി മരിക്കുന്നു. സ്വയം തിരിച്ചറിയാത്ത വന്റെ മരണം ഇതുപോലെ തന്നെ. മരണം അടുക്കുമ്പോള് അയാള്‍ക്ക് ജീവിക്കാനുള്ള ആവേശം കൂടുന്നു. ജീവിച്ചിരിക്കു മ്പോള് രണ്ടു കണ്ണുകളും അടച്ച് മരണതുല്യമായ ജീവിതം നയിക്കുന്നു.\nജീവിതവും മരണവും രണ്ടു വ്യത്യസ്ത ധ്രുവങ്ങളായി അനുഭവപ്പെടുന്നവര്‍ക്ക് രണ്ടും ഭാരമായി തോന്നാം. ജീവിതത്തി ന്റെ പരമമായ ലക്ഷ്യം തന്നെ ജനന മരണ ചക്രത്തില് നിന്നും മുക്തി നേടുക എന്നതാണ്. ഇത് ജീവിച്ചിരിക്കുമ്പോള് ത്തന്നെ സാധ്യവുമാണ്. ഗോദാര്‍ദിന്റെ എഴുത്തുകാരന് തന്റെ ജീവിതലക്ഷ്യം - ആദ്യം അനശ്വരനാകുക; എന്നിട്ട് മരിക്കുക - എന്നു പറഞ്ഞുവല്ലോ. ഒരു ആത്മജ്ഞാനി നേരേമറിച്ച് - ആദ്യം മരിക്കുകയും, പിന്നെ നിത്യജീവിതം പ്രാപിക്കുകയും ചെയ്യുന്നു. ഇവിടെ മരണം എന്നതുകൊണ്ട് ഉദ്ദേശിക്കുന്നത് അഹംബോധ ത്തിന്റെ മരണമാണ്. ക്രിസ്തുവിന്റെ മരണവും ഉില്‍ത്തെ ഴുന്നേല്പും ഈ വസ്തുതയിലേക്ക് വിരല് ചൂണ്ടുന്നു. അജ്ഞന് വിരോധാഭാസമായി തോന്നാം - ജീവിച്ചിരിക്കുമ്പോള്‍ത്തന്നെ മരണപ്പെടുക; തുടര്‍ന്ന് നിത്യത പ്രാപിക്കുക.\nസെന്‍ഗുരു ശിഷ്യന്മാരോട് ചോദിച്ചു: 'ഒരു ആത്മജ്ഞാനി മരിച്ചാല് എന്താണ് അവശേഷിക്കുന്നത്?'\nശിഷ്യന് പറഞ്ഞു: 'ഒന്നും അവശേഷിക്കുന്നില്ല'\n'അല്ല' ഗുരു പുഞ്ചിരിച്ചുകൊണ്ട് പറഞ്ഞു 'അവശേഷിക്കുന്നത് സത്യം മാത്രം'\nമരണസമയത്ത് ശരീരത്തേയോ മനസിനേയോ ആശ്രയിക്കുന്നത് വിഫലമാണ്. ശരീരം പഞ്ചഭൂതങ്ങളായി വേര്‍തിരിഞ്ഞ് അതാതില് ലയിക്കുന്നു. മനസ് സദാ ചഞ്ചലപ്പെട്ടിരിക്കുന്നു. മരണസമയത്തും സ്ഥിതി ഒട്ടും വ്യത്യസ്തമല്ല. അപ്പോള് ജീവിച്ചിരിക്കുമ്പോള് ത്തന്നെ ഉത്തരം കിട്ടേണ്ട ചോദ്യം ഇതാണ്: ശരീരവും മനസും ഉപേക്ഷിച്ചാല് അവശേഷിക്കുന്നതെന്ത്? ഇതാണ് ജീവിതത്തിലെ പ്രാധാന്യമര്‍ഹിക്കുന്ന ചോദ്യം. ഉത്തരം കണ്ടെത്താന് ശ്രമിച്ചു നോക്കൂ. കണ്ടെത്തിയാല് നിങ്ങള് ജനന മരണ ചക്രത്തില് നിന്നും മോചിതനാകുന്നു. ക്രിസ്തു പറഞ്ഞ നിത്യജീവിതം നിങ്ങള്‍ക്ക് ഉള്ളംകയ്യിലെന്നതു പോലെ കരഗതമാകുന്നു.\nനിങ്ങള് ഭൂതകാലത്തിലേക്ക് സഞ്ചരിക്കുകയോ ഭാവിയെ കുറിച്ചോര്‍ത്ത് വ്യാകുലപ്പെടുകയോ ചെയ്യുന്നുണ്ടെങ്കില് നിങ്ങള് ഇപ്പോഴും അഹംബോധ (Ego) ത്തില് നിന്നും മോചിതനായിട്ടില്ല. ആത്മബോധത്തില് ഇപ്പോള്, ഇവിടെ എന്ന യാഥാര്‍ത്ഥ്യം മാത്രമേയുള്ളൂ. അഹംബോധം കണക്കുകൂട്ടുന്നു, പിന്തിരിഞ്ഞു നോക്കുന്നു, അവിടെയും ഇവിടെയും ഓടിനടക്കുന്നു, പദ്ധതികള്, തന്നേക്കാള് കൂടുതല് മറ്റുള്ളവരുടെ കാര്യത്തിലുള്ള ശ്രദ്ധ - ഇതാണ് ഏറ്റവും വലിയ അലംഭാവം, അഥവാ സദാ പ്രവര്‍ത്തിച്ചു കൊണ്ടിരിക്കുന്ന അലസത. ഇത് സ്വയം ഉള്ളിലേക്ക് നോക്കുന്നതില് നിന്നും നമ്മെ പിന്തിരിപ്പിക്കുന്നു. ആത്മാവ്, കര്‍മം എന്നീ രണ്ട് ഘടകങ്ങളാണ് നിലനില്പിനുള്ളത്. കര്‍മത്തെ പൂര്‍ണമായും മാറ്റിയാലേ ജ്ഞാനം ഉദിക്കൂ. കര്‍മവും അജ്ഞാനവും ഒന്നുതന്നെ. അതെന്ത് കര്‍മമായിക്കൊള്ളട്ടെ - ക്രിയാത്മകമോ വിനാശകരമോ, പാപമോ പുണ്യമോ രണ്ടും സംസാരബന്ധനങ്ങളാണ്; മൃതുവുമാണ്. സ്വന്തം സ്വരൂപസ്ഥിതി അറിയുക അതാണ് ജ്ഞാനം. ഇത് കര്‍മം കൊണ്ടുണ്ടാകുന്ന ഒന്നല്ല. എല്ലാ കര്‍മങ്ങളില് നിന്നും സ്വതന്ത്രമാകുന്നതാണ് മോചനം. അല്ലാതെ മറ്റൊരാളു നല്കുന്ന സ്വാതന്ത്ര്യമോ, ഉജ്വല പ്രകടനങ്ങള് നടത്തിയതുകൊണ്ടോ സ്വാതന്ത്ര്യം അനുഭവിക്കാന് കഴിയുകയില്ല. അന്വേഷകന് സ്വയം ഉള്ളിലേക്കു തിരിഞ്ഞ് തന്റെ സ്വരൂപത്തെ അറിയുക - ഇതാണ് സ്വാതന്ത്ര്യം. കര്‍മത്തില് ഊന്നിയ വിപ്ലവങ്ങളും മോചനപദ്ധതികളുമെല്ലാം വീണ്ടും അടിമത്തത്തിലേക്ക് പോകുന്നത് ഈ അജ്ഞത നിമിത്തമാണ്.\nസത്യം അറിയാതെ സ്വാതന്ത്ര്യം കൊണ്ട് എന്ത് പ്രയോജനം?\nഒരു ആത്മജാഞാനി എങ്ങനെയാണ് മരണത്തെ സമീപിക്കുന്നത് എന്ന് നോക്കാം.\nഹോഷിന് എന്ന സെന്‍ഗുരു അനേക വര്‍ഷം ചൈനയില് താമസിച്ചു. പിന്നീട് അദ്ദേഹം ജപ്പാനില് പോവുകയും അവിടെ പഠിപ്പിക്കുകയും ചെയ്തു. വളരെയേറെ പ്രായമായപ്പോള് അദ്ദേഹം തന്റെ ശിഷ്യന്മാര്‍ക്ക് താന് ചൈനയില് വെച്ച് കേട്ട ഒരു കഥ പറഞ്ഞു കേള്‍പ്പിച്ചു. കഥയിതാണ്: ഒരു വര്‍ഷം ഡിസംബര് 25 ആം തിയതി, തൊക്കുഫു എന്ന സെന്‍ഗുരു - വളരെ പ്രായമുണ്ടായിരുന്നു അദ്ദേഹത്തിന് - തന്റെ ശിഷ്യന്മാരോട് പറഞ്ഞു 'അടുത്തവര്‍ഷം ഞാന് വിടപറയുക യാണ്., അതുകൊണ്ട് ഈ വര്‍ഷം എന്നെ നല്ലപോലെ പരിചരിക്കണം.' ശിഷ്യന്മാര് വിചാരിച്ചു ഗുരു തമാശ പറയുകയാണെന്ന്, പക്ഷെ ഗുരുവിനോടുള്ള സ്‌നേഹം നിമിത്തം ശിഷ്യന്മാര് ഓരോരുത്തരായി അദ്ദേഹത്തിന് പിന്നീടുള്ള ദിവസങ്ങളില് സദ്യ ഒരുക്കി നല്ലപോലെ പരിചരിച്ചു. പുതുവര്‍ഷപ്പുലരിയുടെ തലേരാത്രിയില് തൊക്കുഫു പറഞ്ഞു 'നിങ്ങള് വേണ്ടപോലെ എല്ലാം ചെയ്തു. നാളെ ഉച്ചക്ക് മഴ അവസാനിക്കുന്നതോടുകൂടി ഞാന് വിടപറയും.' ഇത് കേട്ട് ശിഷ്യന്മാര് ചിരിച്ചു. അല്ലെങ്കിലും ഗുരുവിന് വയസായില്ലേ അതാണ് പിച്ചും പേയും പറയുന്നത്, പിന്നെ ആകാശമാണെങ്കില് വളരെ തെളിഞ്ഞും, മഴയുടെ യാതൊരു ലക്ഷണവുമില്ല. പക്ഷെ അന്ന് അര്‍ദ്ധരാത്രി മുതല് മഴപെയ്തു. പിറ്റേദിവസം ശിഷ്യന്മാര് ഗുരുവിനെ അന്വേഷിച്ച് കാണാതായപ്പോള് ധ്യാനമുറിയിലേക്ക് ചെന്നു. അവിടെ ഗുരു ലോകത്തോട് വിടപറഞ്ഞിരുന്നു. കഥപറഞ്ഞു നിര്‍ത്തിക്കൊണ്ട് ഹോഷിന് തന്റെ ശിഷ്യന്മാരോ ടായി പറഞ്ഞു 'സെന്‍ഗുരുക്കന്മാര് അവരുടെ മരണ സമയം മുന്‍കൂട്ടി അറിയിക്കണമെന്ന് നിര്‍ബന്ധമൊന്നുമില്ല, പക്ഷെ അയാള്‍ക്ക് വേണമെങ്കില് അതിന് കഴിയുകയും ചെയ്യും'. ആരോ ചോദിച്ചു, 'അങ്ങേക്ക് കഴിയുമോ?' 'ഉവ്വ്' ഹോഷിന് മറുപടി പറഞ്ഞു. 'ഇന്നേക്ക് ഏഴാം ദിവസം ഞാന് കാണിച്ചു തരാം.' ഒരു ശിഷ്യനും ഈ സംഭാഷണം കാര്യമായി എടുത്തില്ല എന്നു മാത്രമല്ല പലരും തന്നെ ഇക്കാര്യം മറന്നും പോയിരുന്നു. അങ്ങനെയിരിക്കെ ഹോഷിന് ശിഷ്യന്മാരെയെല്ലാം വിളിച്ചുകൂട്ടി. 'ഏഴു ദിവസം മുമ്പ് ഞാന് പറഞ്ഞില്ലേ ഞാന് ഇന്ന് ലോകത്തോട് വിടപറയാന് പോകുകയാണെന്ന് സെന് സമ്പ്രദായം അനുസരിച്ച് ഞാന് എന്റെ വിടവാങ്ങള് കവിത എഴുതണം, പക്ഷെ ഞാന് ഒരു കവിയല്ല, എന്റെ കയ്യക്ഷരം വളരെ മോശവും. ഞാന് എന്റെ കവിത പറഞ്ഞുതരാം, ആരെങ്കിലും ഒരാള് എഴുതിയെടുക്കുക' ശിഷ്യന്മാര് ഇത് നല്ല തമാശ എന്നു കരുതി. ഒരാള് എഴുതാന് തയാറായി. ഹോഷിന് കവിത ചൊല്ലി:\nചൈതന്യത്തില് നിന്നും ഞാന് വന്നു\nചൈതന്യത്തിലേക്ക് ഞാന് മടങ്ങുന്നു.\nസാമ്പ്രദായിക രീതിയില് നാലുവരി കവിതകളാണ് എഴുതിയി രുന്നത്. ഹോഷിന്റെ കവിതയില് ഒരു വരി കുറവുണ്ടായിരുന്നു. കവിത എഴുതിയെടുത്ത ശിഷ്യന് ഈ കുറവു ചൂണ്ടിക്കാണിച്ചു. പ്രപഞ്ചം തന്റെ കാല്ക്കീഴിലാക്കിയ ഒരു സിംഹത്തെപ്പോലെ ഹോഷിന് 'കാ' എന്നലറിക്കൊണ്ട് ലോകത്തോട് വിടപറഞ്ഞു.\nഅല്പസമയത്തെ മൗനം നമ്മെ ഉള്ളിലേക്കു പോകുവാന് സഹായിക്കും. ആല്‍ബേര് കമ്യൂ പ്രസ്താവിച്ചതു പോലെ നമ്മള് 'Outsider' മാരല്ല. മറിച്ച് 'Insiders' ആണ്. ഉള്ളിലേക്ക് തിരിഞ്ഞ് സ്വയം അറിയുക അപ്പോള് മാത്രമേ നമുക്ക് മറ്റുള്ളവര് നരകമല്ലെന്നും പ്രപഞ്ചവും ഞാനും ഭിന്നമല്ല എന്ന അറിവ് അനുഭവമാകുന്നത്. മറിച്ച് - തത്വമസി - അത് ഞാന് തന്നെ എന്ന അറിവിലേക്ക് എത്തിച്ചേരുന്നത്. ദ്വന്ദാത്മക വ്യക്തിത്വം എന്ന് അര്‍ത്ഥമാക്കുന്നത് ഞാനും പ്രപഞ്ചവും ഭിന്നമാണ് എന്ന അജ്ഞതയില് നിന്നുമാണ്. അപ്പോള് പ്രപഞ്ചം നരകമാകുന്നു.\nലോകം ജന്മദിനങ്ങള് കൊണ്ടാടുമ്പോള് ആത്മജ്ഞാനി തന്റെ മരണ ദിനത്തേയും ആഘോഷമാക്കി മാറ്റുന്നു. എന്തെന്നാല് ശരീരവും മനസും ഉപേക്ഷിക്കുന്ന ആ സമയം അവര്‍ക്ക് നിത്യമായ സത്യത്തിലേക്ക് വാതില് തുറക്കുന്നു. ജീവിച്ചിരി ക്കുമ്പോള് ത്തന്നെ ഈ അവസ്ഥ പ്രാപിച്ച ആത്മജ്ഞാനിക്ക് മരണവും മറ്റൊരു തെരഞ്ഞെടുപ്പിന് അവസരം നല്കുന്നു. ഒന്നെങ്കില് പൂര്‍ണ സ്വാതന്ത്ര്യം അല്ലെങ്കില് ആഗ്രഹിക്കുന്ന തരത്തിലുള്ള മറ്റൊരു ജന്മം അഥവാ അവതാരം! അജ്ഞാനിയെ സംബന്ധിച്ച് മരണം ദുസ്സഹവും പീഡനാത്മകവും ആണ്; പിന്നെയോ പുനര്‍ജന്മത്തിലേക്കുള്ള ആവര്‍ത്തനത്തിന്റെ മടുപ്പിക്കുന്ന പാത. മരിക്കുമ്പോള് പോലും തനിക്കിനിയും എന്തൊക്കെയോ ചെയ്തു തീര്‍ക്കാനുണ്ടെന്നും, പിന്നെ സ്ഥാവര ജംഗമ സ്വത്തുക്കള് ബന്ധങ്ങള് ഇവയെല്ലാം വിട്ടു പോകുന്നതി ലുള്ള വൈമുഖ്യം - ഇതയാളെ വീണ്ടും പുനര്‍ജന്മത്തിലേക്ക് നയിക്കും എന്ന കാര്യത്തില് അത്ഭുതപ്പെടാനില്ല! അജ്ഞതയാണ് ഇതിനെല്ലാം കാരണം. സമൂഹത്തിന്റെ കാഴ്ചപ്പാടില് നോക്കുമ്പോള് നമുക്ക് ജനനം, പേര്, കുടുംബം, സ്വത്ത്, ബന്ധങ്ങള്, സ്ഥാനങ്ങള്, മരണം തുടങ്ങിയവ ഉള്ളതായി കാണപ്പെടുന്നു. എന്നാല് ആത്മാവിന്റെ കാഴ്ചപ്പാടില് ഇത് യാതൊന്നും തന്നെ ഇല്ല. 'നിങ്ങളുടെ മാതാപിതാക്കള് ജനിക്കുന്നതിനു മുമ്പുള്ള നിങ്ങളുടെ യഥാര്‍ത്ഥ മുഖം' അറിഞ്ഞ വന് ജ്ഞാനം കൈവെള്ളയില്.\nജീവിതം, മരണം എന്നിവയെ കുറിച്ച് വളരെയധികം പഠനങ്ങളും നിഗമനങ്ങളിലും മനുഷ്യന് എത്തിച്ചേര്‍ന്നിട്ടുണ്ട്. പക്ഷെ, ഇതൊന്നുംതന്നെ ജീവിച്ചിരിക്കുമ്പോഴോ മരണസമയത്തോ ഉപയുക്തമാകുന്നതായി കാണുന്നില്ല. ഉയര്‍ന്ന ബിരുദം ഉള്ളവനും വിദ്യാഭ്യാസമില്ലാത്തവനും ധനികനോ, ദരിദ്രനോ ജീവിതത്തേയും മരണത്തേയും സമീപിക്കുന്നത് ഏതാണ്ട് ഒരേ തരത്തില്‍ത്തന്നെ. പിന്നെ എന്താണ് വ്യത്യാസം? ഒരു പക്ഷെ അവരുടെ ജീവിത സാഹചര്യങ്ങളില് മാത്രം. ലാറ്റിന് അമേരിക്കന് സാഹിത്യ കാരനായ ബാസ്‌തോസ് പറഞ്ഞതുപോലെ രണ്ടു കൂട്ടരും 'സ്വന്തം അമേധ്യത്തിന്റെ ഗന്ധം ആസ്വദിച്ച് ജീവിക്കുന്നു.' മറ്റുള്ളവന്റെ അമേധ്യത്തിന്റെ ഗന്ധം എന്തുകൊണ്ടും ആര്‍ക്കും സഹിക്കില്ല, ഇത് സ്വാഭാവികം. ഇതാണ് ലോകത്തിന്റെ 'യുക്തിഭദ്രമായ' സമീപനം.\nഅപ്രത്യക്ഷമാകല് എന്ന കല\nപക്ഷികളും മൃഗങ്ങളും അവരുടെ മരണ സമയം അടുക്കുമ്പോള് അപ്രത്യക്ഷരാകുന്നതായാണ് കാണപ്പെടുന്നത്. മരണസമയം അടുത്താല് അവ കൂട്ടത്തില് നിന്നും അകന്ന് എവിടെയെങ്കിലും പോയി ശാന്തമായി മരണപ്പെടുന്നു. അതുകൊണ്ടുതന്നെ അവയുടെ ശരീരമോ ഭൗതിക അവശിഷ്ടങ്ങളോ കാണപ്പെടുന്നില്ല. പ്രകൃതി ദത്തമായിത്തന്നെ അവ മരണത്തെ സമീപിക്കുന്നു. ഏകാന്തതയില് ജീവന് വെടിയുന്നു. ചുറ്റും കൂടിനിന്ന് കരയാന് ബന്ധുക്കളോ ആരാധകരോ ഉണ്ടാവാറില്ല. ക്രിയകളോ അനുഷ്ഠാനങ്ങളോ ഒന്നും അവ ആചരിക്കാറില്ല. ബുദ്ധിമാനായ മനുഷ്യനെപ്പോലെ ആശുപത്രിയിലെ ICU വില് വായിലും മൂക്കിലും കുഴലുകള് ഇറക്കിവെച്ച് അബോധാവസ്ഥയില് മരിക്കാനുള്ള ഭാഗ്യം വിഢികളായ ഈ ജീവികള്‍ക്കില്ല.\nജ്ഞാനികളുടെ ഇടയിലും ഇത്തരം അപ്രത്യക്ഷമാകല് സ്വാഭാവി കമാണ്. ലാവോ ട്‌സു തന്റെ രാജകൊട്ടാരത്തിലെ ഗ്രന്ഥ സൂക്ഷിപ്പു ജോലി ഉപേക്ഷിച്ച് സ്ഥലം വിടുകയായിരുന്നു. പിന്നീടദ്ദേഹത്തിന് എന്ത് സംഭവിച്ചു എന്നതിനെക്കുറിച്ച് വിവരങ്ങളൊന്നും തന്നെ കിട്ടിയിട്ടില്ല. കാക്കുവാ എന്ന സെന്‍ഗുരുവിന്റെ കാര്യം നോക്കാം: കാക്കുവാ എന്ന സെന്‍ഗുരു ചക്രവര്‍ത്തിയെ സന്ദര്‍ശിച്ചു. പിന്നെ അദ്ദേഹത്തിന് എന്ത് സംഭവിച്ചുവെന്ന് ആര്‍ക്കുറിയില്ല.\nകാക്കുവാ ചൈനയിലെത്തി ശരിയായ സെന് തത്വം ഗ്രഹിച്ചു. അദ്ദേഹം അധികം സഞ്ചാരം ഇഷ്ടപ്പെട്ടില്ല. പകരം കൂടുതല് ധ്യാനനിരതനായിരുന്നു. ഗ്രാമത്തില് നിന്നുമകന്ന് മലയുടെ അടിവാരത്തിലായിരുന്നു അദ്ദേഹത്തിന്റെ താമസം. കഴിയുന്നതും മറ്റുള്ളവരുമായി ബന്ധങ്ങള് ചുരുക്കി.\nകാക്കുവയെക്കുറിച്ച് കേട്ടപ്പോള് ചക്രവര്‍ത്തിക്ക് അദ്ദേഹത്തെ കാണണമെന്നായി. സെന് തത്വങ്ങള് പഠിപ്പിച്ചു തരണമെന്നും ആവശ്യപ്പെട്ടു.\nകാക്കുവാ ചക്രവര്‍ത്തിക്കുമുന്നില് നിശബ്ദനായി നിന്നതേയുള്ളൂ.\nപിന്നെ അദ്ദേഹം തന്റെ വസ്ത്രത്തിന്റെ ചുരുളുകള്‍ക്കിടയില് നിന്നും ഓടക്കുഴല് പുറത്തെടുത്തു.\nഒരു ചെറിയ സംഗീതം പുറത്തു വന്നു.\nവിനയത്തോടെ തലകുനിച്ച് കാക്കുവാ അപ്രത്യക്ഷനായി.\nഒരു മഞ്ഞുതുള്ളി അന്തരീക്ഷത്തില് അലിയുന്നതു പോലെ.....\nLabels: മനോജ് ബ്ലിസ്, ZEN


‘ആര്‍എസ്എസിനെതിരെ എഴുതിയതാണ് ഗൗരി ലങ്കേഷിനു പറ്റിയ തെറ്റ്’; കൊലപാതകത്തില് സംഘപരിവാറിന്റെ ബന്ധം തുറന്ന് പറഞ്ഞ് ബിജെപി എംഎല്‍എ | Webdunia Malayalam\nബെംഗളുരു, വെള്ളി, 8 സെപ്‌റ്റംബര് 2017 (07:44 IST)\nഗൗരി ലങ്കേഷ് വധം: പിണറായി സ്‌റ്റൈലില് റിപ്പബ്ലിക്ക് ടിവി റിപ്പോര്‍ട്ടറോട് ഷെഹ്ലാ പറഞ്ഞു ‘കടക്കൂ പുറത്ത്’ - പൊതുവേദിയില് നാണംകെട്ട് അര്‍ണാബിന്റെ ചാനല്\nഗൗരി ലങ്കേഷിന്റെ കൊലപാതകത്തില് സംഘപരിവാറിന്റെ ബന്ധം തുറന്ന് പറഞ്ഞ് മുന് മന്ത്രിയും ബിജെപി എംഎല്‍യുമായ ഡിഎന് ജീവന്‍രാജ്. ഗൗരി ലങ്കേഷ് ‘ചഡ്ഡിഗല മരണ ഹോമ’ അഥവാ ആര്‍എസ്എസ് കശാപ്പ് എന്ന തലക്കെട്ടോടുകൂടിയ ഒരു ലേഖനം എഴുതിയിരുന്നു. അത്തരത്തിലുള്ള എഴുത്തുകള് അവര് ഒഴിവാക്കിയിരുന്നെങ്കില് ഇപ്പോഴും ജീവനോടെയിരുന്നേനെയെന്നും ജീവന്‍രാജ് പറഞ്ഞു.\nഅതേസമയം, മാധ്യമപ്രവര്‍ത്തക ഗൌരി ലങ്കേഷ് കൊല്ലപ്പെട്ടതിന്‍റെ നടുക്കം മാറും മുമ്പേ കഴിഞ്ഞ ദിവസം വീണ്ടും മാധ്യമപ്രവര്‍ത്തകന് നേരെ ആക്രമണം നടന്നു. ബീഹാറില് മാധ്യമപ്രവര്‍ത്തകനായ പങ്കജ് മിശ്രയ്ക്ക് വെടിയേറ്റു. പങ്കജ് മിശ്രയുടെ നില ഗുരുതരമാണെന്നാണ് റിപ്പോര്‍ട്ടുകള്.\nഹിന്ദി പത്രമായ രാഷ്ട്രീയ സഹാറയിലെ മാധ്യമപ്രവര്‍ത്തകനാണ് പങ്കജ് മിശ്ര. ബാങ്കില് നിന്ന് ഒരുലക്ഷം രൂപയുമായി പുറത്തേക്ക് വരുമ്പോള് രണ്ടുപേര് പങ്കജിന് നേര്‍ക്ക് നിറയൊഴിക്കുകയായിരുന്നു. പങ്കജ് മിശ്രയെ വെടിവച്ചുവീഴ്ത്തിയ ശേഷം അക്രമികള് പണവുമായി കടന്നു. മുന്‍വൈരാഗ്യം മൂലമുള്ള ആക്രമണമെന്നാണ് പൊലീസ് ഭാഷ്യം. അക്രമികളില് ഒരാളെ അറസ്റ്റ് ചെയ്തതായും പൊലീസ് സ്ഥിരീകരിച്ചിട്ടുണ്ട്.\nവനിതാ പൊലീസ് ഉദ്യോഗസ്ഥ ആത്മഹത്യ ചെയ്‌ത സംഭവത്തില് സഹപ്രവര്‍ത്തകരായ പൊലീസ് അസിസ്റ്റന്‍റ് ...\n‘ബീഫ് കഴിച്ചതിലൂടെ നിങ്ങള് ഹിന്ദുക്കളെ അപമാനിച്ചു’; സുരഭിക്കെതിരെ സംഘപരിവാര് ആക്ഷേപം\nദേശീയ പുരസ്‌കാര ജേതാവ് സുരഭീ ലക്ഷ്മിക്കെതിരെ സംഘപരിവാറിന്റെ ഭീഷണി. ഓണത്തോടനുബന്ധിച്ച് ...\nമാധ്യമപ്രവര്‍ത്തക ഗൌരി ലങ്കേഷ് കൊല്ലപ്പെട്ടതിന്‍റെ നടുക്കം മാറും മുമ്പേ വീണ്ടും ...


എസ‌്ബിഐ നഷ്ടത്തിലേക്ക‌് കൂപ്പുകുത്തി | Business | Deshabhimani | Friday Mar 29, 2019\n2017 ഏപ്രിൽ ഒന്നിനാണ‌് എസ‌്ബിഐ–-അസോസിയേറ്റ‌് ബാങ്കുകളുടെയും മഹിളാ ബാങ്കിന്റെയും ലയനം പ്രാബല്യത്തിലായത‌്. വലുപ്പത്തിൽ ലോക ബാങ്കുകളിൽ 47–--ാം സ്ഥാനം ലഭിക്കുമെന്ന ന്യായമുയർത്തിയായിരുന്നു ലയനം. ഫലത്തിൽ നിലവിൽ 60–--ാം സ്ഥാനത്തിനായി പെടാപ്പാടിലാണ‌്. ചരിത്രത്തിൽ ആദ്യമായി എസ‌്ബിഐ നഷ്ടത്തിലേക്ക‌് കൂപ്പുകുത്തി. 2400ൽ അധികം ശാഖ പൂട്ടി. 30000 ജീവനക്കാർ വഴിയാധാരമായി. ബാങ്കിങ‌് മേഖലയിലെ ഈ വലിയ ശൃംഖലയിലെ ജനവും കഷ്ടത്തിലായി. വമ്പൻ ബാങ്കായി മാറിയ എസ‌്ബിഐ, തങ്ങളുടെയും അസോസിയേറ്റ‌് ബാങ്കുകളുടെയും ചെറുകിട ഇടപാടുകാരെ പാടേമറന്നു. 10000 രൂപയ‌്ക്കുതാഴെയുള്ള സ്വർണപ്പണയ വായ‌്പാ ആവശ്യം ബാങ്കിന്റെ കംപ്യൂട്ടറും നിരസിച്ചു. അത്തരത്തിൽ സോഫ‌്റ്റുവെയറും മാറ്റി.\nഅതിനുമുകളിലുള്ള തുക വായ‌്പ എടുക്കുന്ന ഇടപാടുകാർ മതിയെന്നു നിശ്ചയിച്ചു. ലയനത്തിനുശേഷം വലിയ ബാങ്കായി മാറിയ എസ‌്ബിഐ വലിയവർക്കുവേണ്ടിമാത്രം പണം ഒഴുക്കി. ഇതിന‌് കോടാനുകോടി സാധാരണക്കാരുടെ ചെറിയ നിക്ഷേപത്തുകയും ഉപയോഗിച്ചു.\nഎസ‌്ബിഐയിലെ നിലവിലെ ബാങ്കിങ‌് ജോലികളുടെ 90 ശതമാനവും നിർവഹിക്കുന്നത‌് അംബാനി ഗ്രൂപ്പിന്റെ റിലയൻസാണ‌്. ഈ താൽക്കാലിക കരാർ സ്ഥിരപ്പെടുത്താനുള്ള നീക്കവും നടക്കുന്നു. ഇതേ മാതൃകയിൽ രാജ്യത്തെ ബാങ്കിങ‌് ശൃംഖലയുടെ നിയന്ത്രണം കുത്തകകളുടെ കൈയിലെത്തിക്കുന്നതിന്റെ ഭാഗമായാണ‌് മറ്റൊരു ലയനവും.


ബ്രിട്ടീഷ് പ്രധാനമന്ത്രി ബോറിസ് ജോണ്‍സന്റെ നില ഗുരുതരം; തീവ്രപരിചരണ വിഭാഗത്തിലേക്ക് മാറ്റി | PravasiExpress\nHome World World News ബ്രിട്ടീഷ് പ്രധാനമന്ത്രി ബോറിസ് ജോണ്‍സന്റെ നില ഗുരുതരം; തീവ്രപരിചരണ വിഭാഗത്തിലേക്ക് മാറ്റി\nലണ്ടന്: കോവിഡ് ബാധിതനായ ബ്രിട്ടീഷ് പ്രധാനമന്ത്രി ബോറിസ് ജോണ്‍സന്റെ നില ഗുരുതരമായതിനെ തുടര്‍ന്ന് തീവ്രപരിചരണ വിഭാഗത്തില് പ്രവേശിപ്പിച്ചു. അദ്ദേഹത്തിന്റെ ആരോഗ്യനില മോശമായതിനെ തുടര്‍ന്നാണ് തീരുമാനമെന്ന് ഡൗണിങ് സ്ട്രീറ്റ് അറിയിച്ചു. പ്രധാനമന്ത്രിയുടെ ചുമതല വിദേശകാര്യ മന്ത്രി ഡൊമനിക് റാബിന് കൈമാറി.\nശ്വാസ തടസ്സമുണ്ടായതിനെത്തുടര്‍ന്ന് ഇന്നലെ മുതല് ഓക്‌സിജന് നല്‍കി വരുന്നുണ്ട്. പക്ഷെ വെന്റിലേറ്ററില് പ്രവേശിപ്പിക്കേണ്ടി വന്നിട്ടില്ല. പനി മാറ്റമില്ലാതെ തുടര്‍ന്ന സാഹചര്യത്തിലാണ് ഞായറാഴ്ച അദ്ദേഹത്തെ ആശുപത്രിയില് പ്രവേശിപ്പിക്കുന്നത്. രാത്രി ആരോഗ്യസ്ഥിതി കൂടുതല് മോശമായതോടെ ഐസിയുവിലേക്ക് മാറ്റുകയായിരുന്നു. നേരത്തേ ഇദ്ദേഹം കൊറോണ ലക്ഷണങ്ങളെ തുടര്‍ന്ന് ഔദ്യോഗിക വസതിയില് സ്വയം നിരീക്ഷണത്തിലായിരുന്നു.\nPrevious articleബിസിനസുകാരനുമായുള്ള വിവാഹ വാര്‍ത്ത; പ്രതികരണവുമായി കീര്‍ത്തി സുരേഷ്\nNext articleവാഹനാപകടത്തിൽ പരിക്ക്; ദുബായിൽ മലയാളിക്ക്4കോടി നഷ്ടപരിഹാരം


(dhoni) 'കുറച്ചു മുമ്പേ വിരമിച്ചിരുന്നെങ്കിൽ കുറച്ചു കൂടി ബഹുമാനം കിട്ടുമായിരുന്നു';ധോണിക്ക് സല്യൂട്ട് പറഞ്ഞ് സന്തോഷ് പണ്ഡിറ്റ്|santosh pandit about dhoni\n'കുറച്ചു മുമ്പേ വിരമിച്ചിരുന്നെങ്കിൽ കുറച്ചു കൂടി ബഹുമാനം കിട്ടുമായിരുന്നു';ധോണിക്ക് സല്യൂട്ട് പറഞ്ഞ് സന്തോഷ് പണ്ഡിറ്റ്\nBy എന്റർടെയിൻമെന്റ് ഡെസ്ക് • 17/08/2020 at 5:32PM\nധോണി കുറച്ചു മുമ്പേ വിരമിച്ചിരുന്നെങ്കിൽ കുറച്ചു കൂടി ബഹുമാനം എല്ലാവരിൽ നിന്നും കിട്ടുമായിരുന്നുവെന്നാണ് സന്തോഷ് പണ്ഡിറ്റിന്റെ അഭിപ്രായം. അതുപോലെ തന്നെ മുമ്പ് കിട്ടിയ അവസരങ്ങളിൽ കുറേ കൂടി വേഗതയിൽ അദ്ദേഹം ബാറ്റ് ചെയ്തിരുന്നെങ്കിൽ ചിലപ്പോൾ ചില പ്രധാന കളികൾ ജയിച്ചേനെ എന്നും പണ്ഡിറ്റ് പറയുന്നു.\nഅന്താരാഷ്ട്ര ക്രിക്കറ്റിൽ നിന്നും മുൻ ഇന്ത്യൻ നായകനായ എംഎസ് ധോണി വിരമിച്ചത് വാർത്തകളിൽ നിറയുകയും സമൂഹമാധ്യമങ്ങളിൽ ചർച്ചചെയ്യപെടുകയുമാണ്. ഇന്ത്യ കണ്ട എക്കാലത്തേയും മികച്ച ക്യാപ്റ്റനെന്ന് പേരുകേട്ട ധോണിയുടെ കളിക്കളത്തിൽ നിന്നുള്ള വിടവാങ്ങൽ അദ്ദേഹത്തെ ആരാധിക്കുന്നവർക്ക് ഉൾക്കൊള്ളാനായിട്ടില്ല. ധോണിക്ക് ആശംസകൾ അർപ്പിച്ചു കൊണ്ട് സിനിമാ ലോകത്ത് നിന്നും നിരവധി ആളുകളാണ് രംഗത്ത് എത്തിയത്. ഇപ്പോഴിതാ ധോണിയെ കുറിച്ചൊരു നിരീക്ഷണവുമായി രംഗത്ത് എത്തിയിരിക്കുകയാണ് സന്തോഷ് പണ്ഡിറ്റ്.\nധോണി കുറച്ചു മുമ്പേ വിരമിച്ചിരുന്നെങ്കിൽ കുറച്ചു കൂടി ബഹുമാനം എല്ലാവരിൽ നിന്നും കിട്ടുമായിരുന്നുവെന്നാണ് സന്തോഷ് പണ്ഡിറ്റിന്റെ അഭിപ്രായം. അതുപോലെ തന്നെ മുമ്പ് കിട്ടിയ അവസരങ്ങളിൽ കുറേ കൂടി വേഗതയിൽ അദ്ദേഹം ബാറ്റ് ചെയ്തിരുന്നെങ്കിൽ ചിലപ്പോൾ ചില പ്രധാന കളികൾ ജയിച്ചേനെ എന്നും പണ്ഡിറ്റ് പറയുന്നു. തന്റെ ഫേസ്ബുക്ക് പോസ്റ്റിലൂടെയാണ് പണ്ഡിറ്റ് ഈ ക്രിക്കറ്റ് അവലോകനം നടത്തിയിരിക്കുന്നത്.\nസന്തോഷ് പണ്ഡിറ്റിന്റെ ഫേസ്ബുക്ക് പോസ്റ്റ് വായിക്കാം:\nഇന്ത്യയിൽ കൊറോണാ വന്നത് മുതൽ ഞാ൯ ക്രിക്കറ്റ് നിരീക്ഷണം താൽക്കാലികമായി അവസാനിപ്പിച്ചതാണ്. പക്ഷേ MS Dhoni ji വിരമിച്ചു എന്ന വാ൪ത്ത കേട്ടപ്പോള് ക്രിക്കറ്റ് നിരീക്ഷണം വീണ്ടും എഴുതി പോയി.\nഏകദിന ക്രിക്കറ്റിലും T20 ലേയും മികച്ച ഫിനിഷ൪, ലോക കപ്പ് അടക്കം കുറേ കപ്പുകള് സ്വന്തമാക്കിയ തന്ത്ര ശാലിയായ ക്യാപ്ടനും,\nഒരു wicket keeper batsman ന്ടെയും വിരമിക്കൽ വേദനിപ്പിക്കുന്നതാണ്.\nവളരെ ശാന്തനായിരുന്നു ആ ക്യാപ്ട൯. സൈനികനായും സേവനം അനുഷ്ഠിച്ചു. കരിയറിൽ എവിടേയും വലിയ ജഗപൊക ഒന്നും കാണിച്ചില്ല. India ലോകകപ്പ് നേടിയ ഫൈനലടക്കം കുറേ മികച്ച innings കാഴ്ചവെച്ച MS Dhoni ji ക്ക് Big salute.\nഎനിക്ക് ഇദ്ദേഹത്തെ ഇഷ്ടമാണ് . പക്ഷേ ഒരിക്കലും ഫാനല്ല.(ഞാ൯ സച്ചി൯ ജി യുടെ കടുത്ത ആരാധകനാണേ..) Limited over cricket ലെ ബാറ്റിംഗ് മികവ് ഇദ്ദേഹം ഒരിക്കലും ടെസ്റ്റില് കാണിച്ചില്ല എന്നാണ് കരുതുന്നത്. യഥാ൪ത്ഥത്തിന് കരിയറിന്ടെ ആരംഭ കാലത്ത് ഇദ്ദേഹം ഒരു തക൪പ്പ൯ batsman ആയിരുന്നു. (പല ഷോട്ടുകളും unorthodox ആണെന്നൊക്കെ വിമർശകർ പറഞ്ഞാലും, റണ്ണ് അടിച്ച് കൂട്ടുമായിരുന്നു. അതാണല്ലോ പ്രധാനം. )\n(വാൽ കഷ്ണം... കുറച്ചു മുമ്പേ വിരമിച്ചിരുന്നെങ്കിൽ കുറച്ചു കൂടി ബഹുമാനം എല്ലാവരിൽ നിന്നും കിട്ടുമായിരുന്നു. അതുമല്ലെങ്കിലും മുമ്പ് കിട്ടിയ അവസരങ്ങളിൽ കുറേ കൂടി വേഗതയില് ബാറ്റ് ചെയ്തിരുന്നെങ്കില് ചിലപ്പോള് ചില പ്രധാന കളികള് ജയിച്ചേനേ എന്നും ഞാ൯ വിശ്വസിക്കുന്നു.\nസെവാഗ്, യുവിരാജ്, ഗംഭീർ ഒന്നും അവസരം കൊടുക്കാതേയും ഒരു വിരമിക്കൽ മത്സരം പോലും അവ൪ക്ക് നൽകിയില്ല എന്ന് അവരുടെ ആരാധകര് ചിന്തിച്ചതാണ് ഇദ്ദേഹത്തിന് കുറേ haters നെ കിട്ടുവാ൯ കാരണം.. (അതിൽ ശരിയുണ്ടോ എന്ന് അവരാണ് പറയേണ്ടത്. )\nഎന്തായാലും ഒരു മികച്ച വിശ്രമ ജീവിതം ആശംസിക്കുന്നു. Chennai Super Kings ന്റെ അമരത്ത് കരുത്തനായ് താങ്കൾ എപ്പോഴും ഉണ്ടാകും എന്നും വിശ്വസിക്കുന്നു.\nBig Salute to MS Dhoni ji\nBy Santhosh Pandit


വരന് രണ്ടിന്റെ ഗുണനപ്പട്ടിക അറിയില്ല; വിവാഹം വേണ്ടെന്ന് വച്ച് പെണ്‍കുട്ടി\nMay 4, 2021, 02:47 pm IST\nലക്‌നൗ: വരന് രണ്ടിന്റെ ഗുണനപ്പട്ടിക അറിയില്ലെന്ന കാരണത്താല് വിവാഹം ഉപേക്ഷിച്ച് വധു. ഉത്തര്‍പ്രദേശിലെ മഹോബയിലാണ് സംഭവം. വിവാഹ മുഹൂര്‍ത്തത്തിന് തൊട്ടുമുന്‍പാണ് വധു വിവാഹം വേണ്ടെന്ന് വച്ചത്. ഇരുവീട്ടുകാരും പറഞ്ഞ് ഉറപ്പിച്ച വിവാഹമായിരുന്നു ഇത്. വരന് പറഞ്ഞ വിദ്യാഭ്യാസ യോഗ്യതയില് സംശയം തോന്നിയാണ് പെണ്‍കുട്ടി ഇത്തരത്തിലൊരു നീക്കം നടത്തിയത്. വിവാഹദിവസം വേദിയിലെത്തിയപ്പോഴാണ് തന്റെ സംശയം മാറ്റാന് ഗുണനപ്പട്ടിക ചൊല്ലാന് പറഞ്ഞത്. എന്നാല് വരന് ഗുണനപ്പട്ടിക അറിയില്ലായിരുന്നു. ഇതോടെ പെണ്‍കുട്ടി വിവാഹം വേണ്ടെന്ന് തീരുമാനിക്കുകയായിരുന്നു.\nഇതോടെ വിവാഹസ്ഥലത്ത് ഇരുകൂട്ടരും തമ്മില് തര്‍ക്കമായി. ബന്ധുക്കളും കുറച്ച് പ്രദേശവാസികളും മാത്രമാണ് ചടങ്ങില് പങ്കെടുക്കാന് എത്തിയിരുന്നത്. തര്‍ക്കം മൂര്‍ച്ഛിച്ചതോടെ പോലീസും സംഭവ സ്ഥലത്തെത്തി. കണക്കിന്റെ പ്രാഥമികപാഠം പോലും അറിയാത്ത ഒരാളെ എങ്ങിനെ വിവാഹം ചെയ്യുമെന്നായിരുന്നു വധുവിന്റെ ചോദ്യം. വരന് വിദ്യാഭ്യാസം ഇല്ലായിരുന്നുവെന്ന കാര്യം തങ്ങള്‍ക്ക് അറിയില്ലായിരുന്നുവെന്നാണ് വധുവിന്റെ ബന്ധുക്കള് പറയുന്നത്. വരന്റെ വീട്ടുകാര് ഇക്കാര്യം മറച്ചു വയ്ക്കുകയായിരുന്നുവെന്നും വധുവിന്റെ വീട്ടുകാര് ആരോപിച്ചു.\nഎന്തായാലും വിവാഹം വേണ്ടെന്ന് വച്ച വധുവിന്റെ തീരുമാനത്തിന് വലിയ പിന്തുണയാണ് എല്ലാവരും നല്‍കിയത്. വിവാഹം ഉപേക്ഷിക്കുകയാണെന്ന് ഉറപ്പിച്ച് പറഞ്ഞതോടെ രണ്ട് വീട്ടുകാരും കൈമാറിയ ആഭരണങ്ങളും സമ്മാനങ്ങളും തിരികെ നല്‍കി പ്രശ്‌നം ഒത്തുതീര്‍പ്പാക്കിയെന്ന് പോലീസ് പറഞ്ഞു.


ഈച്ചയെ കൊല്ലാനുള്ള ശ്രമത്തിനിടെ വീടിന് തീപിടിച്ചു; ഒരാള്‍ക്ക് പരിക്ക് – Chandrika Daily\nBy web desk3Monday September 7, 2020 23:11 pm\nഈച്ചയെ കൊല്ലാനുള്ള ശ്രമത്തിനിടെ വീടിന് തീപിടിച്ചു; ഒരാള്‍ക്ക് പരിക്ക്\nഅയല്‍ക്കാരാണ് ആദ്യം വീട്ടില് സ്‌ഫോടനവും തീപിടുത്തവും ശ്രദ്ധിച്ചത്\nപാരീസ്: ഈച്ചയെ ഓടിക്കാനുള്ള ശ്രമത്തില് വീട് തീപിടിച്ച് അപകടം. ഫ്രാന്‍സിലെ ഡോര്‍ഡോണിയിലാണ് സംഭവം. ഭക്ഷണം കഴിക്കുന്നതിനിടെ ശല്യമായ ഈച്ചയെ ഓടിക്കാനുള്ള ശ്രമമാണ് അത്യാഹിതത്തില് കലാശിച്ചത്.\nപൊലീസ് സംഭവത്തില് പറയുന്നത് ഇങ്ങനെ, വെള്ളിയാഴ്ച വൈകീട്ട് 7.45 ന് ഡോര്‍ഡോണിയിലെ പാരക്കോള് എന്ന പ്രദേശത്തെ തീപിടിച്ച വീട്ടില് താമസിക്കുകയായിരുന്ന 80 വയസുകാരന് ഭക്ഷണം കഴിക്കുന്നതിനിടെ ഈ ഈച്ച ശല്യം ചെയ്തു. ഇതോടെ വീട്ടില് പ്രാണികളെ ഓടിക്കുന്ന ഇലക്ട്രിക്ക് റാക്കറ്റ് ഉപയോഗിച്ച് ഇതിനെ കൊല്ലുവാന് ഇയാള് നീങ്ങി.\nഎന്നാല് ഇതേ സമയം തന്നെ ഇയാളുടെ വീട്ടിലെ ഗ്യാസ് സിലണ്ടര് ലീക്ക് ആയിട്ടുണ്ടായിരുന്നു. അതിന് അടുത്ത് സ്ഥാനം ഉറപ്പിച്ച ഈച്ചയെ ഇലക്ട്രിക്ക് ബാറ്റുകൊണ്ട് തല്ലുന്നതിനിടെ ഉണ്ടായ ചെറിയ ഷോക്കില് സ്‌ഫോടനവും തീപിടുത്തവും ഉണ്ടാകുകയായിരുന്നു. വീട്ടിലെ താമസക്കാരന് കൈയ്യില് സാരമായ പൊള്ളല് ഏറ്റിട്ടുണ്ടെന്നാണ് റിപ്പോര്‍ട്ട്. വീടിന്റെ വലിയൊരു ഭാഗം കത്തിപ്പോയിട്ടുണ്ട്.\nഅയല്‍ക്കാരാണ് ആദ്യം വീട്ടില് സ്‌ഫോടനവും തീപിടുത്തവും ശ്രദ്ധിച്ചത്. ഇവര് അറിയിച്ചതിനെ തുടര്‍ന്ന് എത്തിയ പൊലീസും അഗ്‌നിശമന വിഭാഗവും ചേര്‍ന്നാണ് പിന്നീട് വീടിന്റെ തീയണച്ചത്. വീടിന്റെ മേല്‍ക്കൂരയുടെ ഒരു ഭാഗം തീപിടുത്തത്തില് വീണിട്ടുണ്ട്.


കൈകള് പരസ്പരം കൂട്ടിക്കെട്ടിയ നിലയിലാണ് മൃതദേഹങ്ങള് കാണപ്പെട്ടത്. വെള്ളിയാഴ്ച രാത്രി മുതലാണ് ഇരുവരെയും കാണാതായത്. ഭാര്യയെ കാണാതായതായി ചൂണ്ടിക്കാട്ടി രാജേഷ് നെടുങ്കണ്ടം പൊലീസ് സ്റ്റേഷനില് പരാതി നല്‍കിയിരുന്നു\nIdukki, First Published Jan 21, 2019, 10:09 PM IST\nഇടുക്കി: കാഞ്ചിയാര് അഞ്ചുരുളി ജലാശയത്തില് കമിതാക്കളെ മരിച്ച നിലയില് കണ്ടെത്തി. മുണ്ടിയെരുമ ആശാന്‍പടി പുളിവള്ളില് വീട്ടില് മനേഷ്(28), ഇയാളുടെ മാതൃസഹോദരിയുടെ മകന് രാജേഷിന്റെ ഭാര്യ സൗമ്യ(26) എന്നിവരാണ് മരിച്ചത്. കൈകള് പരസ്പരം കൂട്ടിക്കെട്ടിയ നിലയിലാണ് മൃതദേഹങ്ങള് കാണപ്പെട്ടത്.\nവെള്ളിയാഴ്ച രാത്രി മുതലാണ് ഇരുവരെയും കാണാതായത്. ഭാര്യയെ കാണാതായതായി ചൂണ്ടിക്കാട്ടി രാജേഷ് നെടുങ്കണ്ടം പൊലീസ് സ്റ്റേഷനില് പരാതി നല്‍കിയിരുന്നു. ഓട്ടോറിക്ഷാ ഡ്രൈവറായ മനേഷിന്റെ ഓട്ടോറിക്ഷയിലാണ് ഇരുവരും എത്തിയതെന്ന് കരുതുന്നു. സമീപത്തുനിന്നും ഓട്ടോറിക്ഷയും കണ്ടെത്തി.\nബന്ധുക്കളെത്തി മൃതദേഹങ്ങള് തിരിച്ചറിഞ്ഞു. ആത്മഹത്യ ആണെന്നാണ് പൊലീസ് നിഗമനം. മനേഷ് അവിവാഹിതനാണ്. പിതാവ് മോഹനന്, മാതാവ് രാജമ്മ. സൗമ്യയ്ക്ക് ഒരു മകളുണ്ട്. പോസ്റ്റുമോര്‍ട്ടത്തിന് ശേഷം ഇന്ന് സംസ്‌കാരം നടക്കും.\nLast Updated Jan 21, 2019, 10:19 PM IST\nരസകരമായ ചര്‍ച്ചയ്ക്ക് തുടക്കമിട്ട് 'സൊമാറ്റോ'; പ്രതികരണവുമായി ഭക്ഷണപ്രേമികള്\nപൊല്ലാപ്പായി 'ആനവണ്ടി' പ്രേമികളുടെ ബസിന് മുകളിലെ യാത്ര; ആര്‍ടിഒ അന്വേഷണം തുടങ്ങി


ദുരിതാശ്വാസ സാമഗ്രികള് ശേഖരിക്കാനായി എസ്.പി.സി കേഡറ്റുകള് - TVSAMSKARA\nദുരിതാശ്വാസ സാമഗ്രികള് ശേഖരിക്കാനായി എസ്.പി.സി കേഡറ്റുകള്\nദുരിതാശ്വാസ സാമഗ്രികള് ശേഖരിക്കുന്നതിന് സ്റ്റുഡന്‍റ് പോലീസ് കേഡറ്റ് പദ്ധതിയിലെ കുട്ടികള് ആരംഭിച്ച ക്യാമ്പിലേയ്ക്ക് സുമനസ്സുകളുടെ സഹായം ഒഴുകുന്നു. തിരുവനന്തപുരം ചാല ഗവണ്‍മെന്‍റ് സ്കൂളിലാണ് ക്യാമ്പ് ആരംഭിച്ചത്.\nദിവസവും രാവിലെ ഒന്‍പത് മണിമുതല് വൈകിട്ട് ഏഴു മണിവരെ ക്യാമ്പില് അവശ്യസാധനങ്ങള് സ്വീകരിക്കും.\nബിസ്ക്കറ്റ്, സോപ്പ്, വെള്ളം, പേസ്റ്റ്, എല്ലാ പ്രായത്തിലുമുള്ളവര്‍ക്ക് ആവശ്യമുള്ള തുണിത്തരങ്ങള്, അടിവസ്ത്രങ്ങള്, നാപ്കിന് എന്നിവയാണ് ക്യാമ്പില് ശേഖരിക്കുന്നത്.\nവിവിധ ജില്ലകളില് പ്രവര്‍ത്തിക്കുന്ന ദുരിതാശ്വാസകേന്ദ്രങ്ങളില് ഇവ എത്തിച്ചുകൊടുക്കുമെന്ന് സ്റ്റുഡന്‍റ് പോലീസ് കേഡറ്റ് പദ്ധതിയുടെ അസിസ്റ്റന്‍റ് സ്റ്റേറ്റ് നോഡല് ഓഫീസര് ആര്. അജിത്ത് കുമാര് അറിയിച്ചു. ഫോണ് : 9656419555.\nkerala SPC STUDENT POLICE CADET


യുവതി പാമ്പുകടിയേറ്റ് മരിച്ച സംഭവം; ഭര്‍ത്താവ് സൂരജിനെ ക്രൈം ബ്രാഞ്ച് ചോദ്യം ചെയ്യും | News Moments | The world in your palm top\nയുവതി പാമ്പുകടിയേറ്റ് മരിച്ച സംഭവം; ഭര്‍ത്താവ് സൂരജിനെ ക്രൈം ബ്രാഞ്ച് ചോദ്യം ചെയ്യും\nകൊല്ലം: പാമ്പുകടിയേറ്റ് ചികിത്സയിലായിരുന്ന യുവതി വീണ്ടും പാമ്പുകടിയേറ്റ് മരിച്ച സംഭവത്തില് ഭര്‍ത്താവിനെ ക്രൈംബ്രാഞ്ച് ചോദ്യം ചെയ്യും. മരിച്ച ഉത്രയുടെ മാതാപിതാക്കളുടെ പരാതിയിലാണ് നടപടി. ഉത്രയുടെ ബന്ധുക്കളുടെ മൊഴിയെടുത്ത ശേഷം ഭര്‍ത്താവ് സൂരജിനെ ചോദ്യം ചെയ്യാനാണ് നീക്കം. ഇതിന് മുന്നോടിയായി സൂരജിനെ നിരീക്ഷിക്കാന് പ്രത്യേക സംഘത്തെ ഏര്‍പ്പെടുത്തി.\nകൊല്ലം റൂറല് ക്രൈംബ്രാഞ്ച് ഡിവൈഎസ്പി എ.അശോകന്റെ നേതൃത്വത്തിലുള്ള സംഘമായിരിക്കും കേസ് അന്വേഷിക്കുക. റൂറല് എസ്പി ഹരിശങ്കറിനാണ് മേല്‍നോട്ട ചുമതല. മെയ് 7നാണ് ഉത്രയെ പാമ്പുകടിയേറ്റ് മരിച്ച നിലയില് കണ്ടെത്തിയത്. ഭര്‍ത്താവ് സൂരജിനും കുട്ടിക്കും ഒപ്പം കിടന്ന ഉത്രയെ രാവിലെ അബോധാവസ്ഥയില് കണ്ടെത്തുകയായിരുന്നു. ആശുപത്രിയിലെത്തിച്ചെങ്കിലും ജീവന് രക്ഷിക്കാന് കഴിഞ്ഞിരുന്നില്ല.\nപാമ്പുകടിയേറ്റതാണെന്ന് ആശുപത്രിയില് നിന്ന് വ്യക്തമായതോടെ വീട്ടില് തെരച്ചില് നടത്തിയിരുന്നു. മുറിയില് നിന്ന് കണ്ടെത്തിയ മൂര്‍ഖന് പാമ്പിനെ നാട്ടുകാര് തല്ലിക്കൊല്ലുകയും ചെയ്തു. മാര്‍ച്ച് 2നാണ് അടൂരിലെ ഭര്‍തൃവീട്ടില് വെച്ച് ഉത്രയ്ക്ക് ആദ്യം പാമ്പുകടിയേറ്റത്. അതിന് മുന്‍പ് വീട്ടില് നിന്ന് മൂര്‍ഖന് പാമ്പിനെ ഉത്ര കണ്ടിരുന്നുവെന്നും സൂരജ് പാമ്പിനെ കൈകൊണ്ട് പിടിച്ച് ചാക്കിലാക്കി കൊണ്ടുപോയിരുന്നുവെന്നും ബന്ധുക്കള് ആരോപിച്ചിരുന്നു.\nസൂരജിന് പാമ്പുപിടിത്തക്കാരുമായി ബന്ധമുണ്ടെന്നും മരണത്തില് ദുരൂഹതയുണ്ടെന്നും ആരോപിച്ചാണ് ഉത്രയുടെ മാതാപിതാക്കള് പോലീസില് പരാതി നല്‍കിയിരിക്കുന്നത്. പാമ്പുകടിയേറ്റതിനെത്തുടര്‍ന്ന് ചികിത്സക്ക് ശേഷം വിശ്രമത്തിനായാണ ഉത്ര അഞ്ചലിലെ സ്വന്തം വീട്ടിലെത്തിയത്. രണ്ടാമത് പാമ്പുകടിയേറ്റ മുറി എസി ഉള്ളതാണെന്നും ജനലും വാതിലും അടച്ചിട്ട മുറിയില് പാമ്പ് വന്നതില് ദുരൂഹതയുണ്ടെന്നും മാതാപിതാക്കള് പറയുന്നു.\nസമഗ്ര അന്വേഷണം ആവശ്യപ്പെട്ട് രക്ഷിതാക്കള് കൊല്ലം റൂറല് എസ്പിക്കാണ് പരാതി നല്‍കിയത്. അതേസമയം സ്വത്ത് തട്ടിയെടുക്കാനായി സഹോദരനാണ് ഉത്രയെ കൊലപ്പടുത്തിയതെന്ന് കാട്ടി സൂരജും പരാതിയുമായെത്തിയിരുന്നു.


അകത്തെ ഭൂതങ്ങളെ കുടിയിറക്കാം !\nസാധാരണക്കാരായ നമുക്ക് സങ്കടമൊഴിഞ്ഞ നേരമില്ല. ജീവിതത്തിന്റെ പ്രധാന\nസംഭാവന സങ്കടമാണെന്ന് പറയാറുള്ളത് ഇതിനാലാണല്ലോ. എന്താണ് നമ്മുടെ ഈ\nസങ്കരമഹാസാഗരത്തിന് കാരണം? ഇതറിയാൻ സ്കാനിങ്ങോ ലബോറട്ടറി പരീക്ഷണങ്ങളോ\nഒന്നും വേണമെന്നില്ല. സ്വയം ഒരു വിചാരണ നടത്തിയാൽ മതി.\nഉദ്ദേശിച്ചിടത്ത് കാര്യങ്ങൾ എത്തുന്നില്ല എന്നതാണ് സങ്കടത്തിന്\nപൊതുവായ കാരണം. ആരാണ് ഉദ്ദേശിച്ചതു? നാം തന്നെ. ഉദ്ദേശിച്ചതു എന്തിന്റെ\nഅടിസ്ഥാനത്തിലാണ്? ഭാവനയുടെ അടിസ്ഥാനത്തിൽ. അപ്പോൾ ഭാവനയാണോ\nകുഴപ്പക്കാരൻ? ആണെന്നും അല്ലെന്നും പറയാം. സന്തോഷം കണ്ടെത്തണം എന്ന\nലക്ഷ്യത്തോടെയാണ് ഭാവന അന്വേഷണം തുടങ്ങുന്നത്. എവിടെയോവച്ച് അത്\nകാടുകയറുകയാണ്. ഭാവനാശാലികൾക്കാണ് സങ്കടം കൂടുതൽ വരിക. മാനസികമായ\nഅനാരോഗ്യത്തിലും ആത്മഹത്യയിൽപ്പോലും ഇപ്പോൾ ഇന്ത്യാരാജ്യത്ത് ഒന്നാമത്\nകേരളമായില്ലേ? നാം കൂടുതൽ ഭാവനാശേഷി ഉള്ളവരായതുതന്നെ കാരണം. ഉർവ്വശീ ശാപം\nഎവിടെയാണ് പിഴയ്ക്കുന്നത്? ഒരു സങ്കൽപ്പം മെനയുന്നു. ഞാൻ\nഎന്തായിത്തീരണം എന്ന സങ്കൽപ്പം. അത് എന്തായിരുന്നാലും മറ്റുള്ളവരുടെ\nകണ്ണിൽ ഞാൻ എന്തായിരിക്കണം എന്ന സങ്കൽപം. ഇങ്ങനെ മൂന്നുതരം സങ്കൽപ്പങ്ങൾ.\nഈ മൂന്നിൽ ഏതെങ്കിലും ഒരിനമെങ്കിലും സ്ഥിരമായി ഇരിക്കുമോ? അതൊട്ടില്ല\nതാനും! പോരേ പൂരം!\nഞാൻ എന്താകണമെന്ന എന്റെ സങ്കൽപ്പം കാലന്തോറും മാറിവരും. സ്വന്തം കൂരയിൽ\nതല ചായ്ക്കുന്നവൻ എന്ന സങ്കൽപ്പത്തിൽ നിന്ന് ആയിരക്കണക്കിനേക്കറിന്റെ\nഉടമസ്ഥൻ എന്ന സങ്കൽപ്പത്തിലേക്ക് മാറുന്നത് തുടക്കത്തിലേ ഒരു\nകുടുക്കുമസാലയാണ്. വികൃതിക്കൂട്ടുകാരുടെ ഇടയിൽ തനിക്കുള്ള\nപ്രതിച്ഛായയല്ല ഒരു കുട്ടിയും തന്റെ രക്ഷിതാക്കളിൽ തനിക്ക്\nഉണ്ടായിക്കാണാൻ ആശിക്കുക. ഒരാൾക്ക് തന്റെ ഭാര്യയുടെ മനസ്സിൽ\nതന്നെപ്പറ്റിയുണ്ടാകേണ്ട പ്രതിച്ഛായയല്ല ഒരു കാമുകിയുണ്ടെങ്കിൽ അവരുടെ\nമനസ്സിൽ ഉണ്ടായിക്കാണേണ്ടത്. കടം നൽകുന്ന ബാങ്കിനുള്ള പ്രതിച്ഛായയല്ല\nതന്നെപ്പറ്റി ഒരു വ്യവസായിക്കും ആദായനികുതി വകുപ്പിന്\nഉണ്ടായിക്കിട്ടേണ്ടത്. വാദിയായി ചെല്ലുമ്പോഴുള്ള പ്രതിച്ഛായയല്ല ഞാൻ\nപ്രതിയായി ചെല്ലുമ്പോൾ എന്നെപ്പറ്റി ഒരു കോടതിയിലും ഉണ്ടായിക്കാണാൻ ഞാൻ\nമറ്റുള്ളവർ എന്താകണമെന്ന എന്റെ സ്വപ്നവും മഹാഗുലുമാലാണ്. ഭാര്യ എങ്ങനെ\nഇരിക്കണമെന്ന പ്രതിച്ഛായയുമായി അവരുടെ ഇരിപ്പ് ഒരിക്കലും\nപൊരുത്തപ്പെടണമെന്നില്ല. തിരിച്ചും ഇങ്ങനെ തന്നെ. ഏറ്റവും കുഴപ്പം\nകുട്ടികളെക്കുറിച്ചുള്ള സങ്കൽപ്പമാണ്. എന്റെ സങ്കൽപ്പത്തിലെ മനുഷ്യരായി\nഎന്റെ കുട്ടികൾ വളരണമെന്ന് ഞാൻ ആഗ്രഹിക്കുന്നു. ഒരിക്കലും നടപ്പുള്ള\nസംഗതിയല്ല ഇത്. കുട്ടികളിൽ മിക്കവരും ഇതേതരം സങ്കൽപ്പരോഗികളായാണല്ലോ\nഇക്കാലത്ത് വളരുന്നത്. അവർ അച്ഛൻ അവരുടെ സങ്കൽപ്പത്തിലെ അച്ഛനായി\nവളരണമെന്ന് ആശിക്കുന്നു! പിന്നെ പൊടിപൂരം!\nഇത്തരത്തിലുള്ള ഓരോ സങ്കൽപവും ഓരോ ഭൂതമാണ്. അത് നമ്മെ ആവേശിക്കുന്നു.\nഇവ തമ്മിൽ വികാരങ്ങൾ ജനിപ്പിക്കുന്നു. പ്രതീക്ഷ, ആശ, ഉത്കണ്ഠ, ഉദ്വോഗം,\nഭയം, കാമം, ക്രോധം എന്നിങ്ങനെ. ഭൂതാവേശിതരായ നാം ഏതെങ്കിലും ഒരു ഭൂതം\nജനിപ്പിക്കുന്ന ഏതെങ്കിലും ശക്തിയായ വികാരത്തിന്റെ പിടിയിലായിരിക്കും.\nഎപ്പോഴും. എല്ലാ ഭൂതങ്ങളും സങ്കടങ്ങളേ തരികയുള്ളു. ചിലപ്പോൾ ഈ ഭൂതങ്ങൾ\nഒരു ഉദാഹരണം നോക്കൂ. ജീവിതത്തിൽ വിജയിച്ച ആൾ എന്ന പ്രതിച്ഛായ ഇക്കാലത്ത്\nപണക്കാർക്കാണല്ലോ ഉള്ളത്. അതിനാൽ അതാവാൻ ഞാൻ ആഗ്രഹിക്കുന്നു.\nഒത്തില്ലെങ്കിൽ ദുഃഖമായി. ഇനി അഥവാ അൽപം ഒത്താലോ? അപ്പോഴും ദുഃഖം തന്നെ.\nപത്തു കിട്ടിയാൽ പിന്നെ ദുഃഖം എവ്വിധം വളരുന്നു എന്ന് പൂന്താനം\nപറഞ്ഞിരിക്കുന്നു. നൂറുണ്ടാക്കാൻ തീവ്രപ്രയത്നമാണ് പിന്നെ. കൂടുതൽ\nഉണ്ടാക്കാനുള്ള ബദ്ധപ്പാടിൽ അരുതാത്തത് ചെയ്യുന്നതുകൊണ്ടുള്ള\nകുറ്റബോധവും സങ്കടവും ഒരുവക. ഉള്ളതിലേറെ ഉണ്ടെന്നു ഭാവിക്കാനുള്ള\nശ്രമത്തിന്റെ ദുരിതം വേറൊരു വക. വാങ്ങിക്കൂട്ടുന്ന കടം തിരികെ\nകൊടുക്കാനാവാതെ വരുമ്പോൾ പരമനരകം. അവസാനം ജപ്തിയാവുമ്പോൾ ഞാൻ അന്നേവരെ\nവളർത്തിയ എന്റെ പ്രതിച്ഛായ എന്നോട് പറയുന്നു, ഇനി നീ\nമിക്ക ആത്മഹത്യയുടെയും കാരണം ഈ പ്രതിച്ഛായയുടെ വിധിയും വിധിന്യായവും\nആണ്. മറ്റു പ്രതിച്ഛായകൾ ചെറുക്കാതിരിക്കുന്നില്ല. ഈ ചെറുത്തുനിൽപ്പും\nചുരുക്കത്തിൽ ജീവിതത്തിലെ ഓരോ നിമിഷവും അനേകം പ്രതിച്ഛായാഭൂതങ്ങൾ പരസ്പരം\nപൊരുതുന്ന അങ്കക്കളമാണ് നമ്മുടെ അന്തരംഗം. ആധുനിക മനഃശ്ശാസ്ത്രം ഇപ്പോൾ\nഈ അവസ്ഥയുടെ ആഴങ്ങൾ കണ്ട് അന്തംവിട്ട് നിൽപ്പാണ്. ഓരോ\nപ്രതിച്ഛായയ്ക്കും ചികിത്സയ്ക്ക് ഓരോ തരം സ്പേഷ്യാലിറ്റി\nഉരുത്തിരിയുന്നുമുണ്ട്. പണ്ടേ ഇതിന് ഓരോ കോമ്പ്ലക്സ് എന്നു\nപേരിടാറുണ്ട്. കൗൺസലിങ് എന്ന മന്ത്രോപദേശ വിദ്യയാണ് പ്രധാന പരിഹാരം.\nമന്ത്രവാദികളുടെയും മാന്ത്രിക ഏലസ്സുകാരുടെയും വളക്കൂറുള്ള കൃഷിയിടവും\nഇങ്ങനെ ഗതികെട്ട മനുഷ്യമനസ്സാണ്. ഉഴിഞ്ഞുവാങ്ങിയോ ഹോമം നടത്തിയോ\nഉറുക്കും ഏലസ്സും കെട്ടിയോ ഈ ഭൂതങ്ങളെ അകറ്റാമെന്നാണ് ഇവർ ഉന്നയിക്കുന്ന\nഅവകാശവാദം. അതുന്നയിക്കുമ്പോഴും അവർ കൂടി അവരുടെ മനസ്സിലെ ഭൂതങ്ങളെ\nപരിരക്ഷിക്കാനുള്ള ബദ്ധപ്പാടിലുമാണ്. തൊട്ടപ്പുറത്തെ കടയിലേക്ക്\nവഴിമാറി പോകാതിരിക്കാൻ നടവരമ്പിന്റെ ഭൂപടം വരെ വച്ച് പരസ്യം ചെയ്യുന്നു!\nസത്യാവസ്ഥ സരളമാണ്. ഈ ഭൂതങ്ങളിൽ നിന്നെല്ലാം രക്ഷപ്പെടാനുള്ള ഒരേ ഒരു\nവഴി ആ സത്യാവസ്ഥ അറിയുകയാണ്. നമ്മുടെ ഉള്ളിലുള്ള യഥാർത്ഥ നാം എന്താണ്\nഎന്ന അറിവാണത്. പ്രപഞ്ചത്തിന്റെ അടിസ്ഥാനബലമായ ഈശ്വരനാണ് നമ്മിലെ\nയഥാർത്ഥ നാം. മറ്റുള്ളതെല്ലാം ഓരോ അറിവില്ലായ്മയുടെ ഫലമാണ്. അതായത്,\nഓരോ അറിവില്ലായ്മ നീങ്ങുമ്പോഴും ഓരോ ഭൂതം ഒഴിഞ്ഞുപോകും. ആ ഭൂതത്തിന്റെ\nമുഖത്തുനോക്കി നമുക്കപ്പോൾ ചിരിക്കാൻ കഴിയും.\nശാരീരിക വേദന പോലും അറിവില്ലായ്മയാണെന്ന് യോഗി മതം (വേദം - അറിവ്,\nന-ഇല്ല, വേദനം-അറിവില്ലായ്മ) അനസ്തേഷ്യ കൂടാതെ ശസ്ത്രക്രിയ\nസാധിക്കാമെന്ന് അവർ പറയും. അത് ചെയ്ത് കാണിച്ചവരും ഉണ്ട്.\nഅതിരിക്കട്ടെ, അത്രയുമൊന്നും പെട്ടെന്ന് സാധിച്ചെന്നു വരില്ല.\nസാധാരണക്കാരായ നാം അത്രേടം തൽക്കാലം ആശിക്കേണ്ട. മനസ്സിലെ വേദന ശമിച്ചു\nകിട്ടിയാൽ മതി. അതിന്, സ്വയം തിരിച്ചറിയുക മാത്രമേ വേണ്ടു\nഎന്നറിയുമ്പോഴാണ് ഇത്രയും കാലം നാം സഹിച്ചതൊക്കെ വെറുതെ ആയിരുന്നു\nഎന്നറിയുക. പിന്നെ സുഖം!\nഎന്തു കാര്യത്തിനായാലും വൈകാരികമായ ആവേശം തോന്നുമ്പോൾ ഒരു നിമിഷം\nആലോചിക്കുക. ഇപ്പോൾ എന്നെ മൂക്കുകയറിട്ട് നയിക്കാൻ ശ്രമിക്കുന്നത് ഏത്\nഭൂതമാണ്? എന്നിലെ യഥാർത്ഥ ഞാൻ ആണോ അത്? അല്ലെങ്കിൽ അതിനെ നേർക്കുനേരെ\nനിർത്തി അതിന്റെ മുഖത്തു നോക്കി നന്നായി ഒരു ചിരി ചിരിക്കുക. വേല\nകൈയിലിരിക്കട്ടെ ആശാനേ എന്നുതന്നെ അർഥം വരുന്ന ഒരു ചിരിയായിരിക്കട്ടെ\nഅത്. അല്ല, എന്നിലെ യഥാർത്ഥമായ ഞാൻ തന്നെയാണ് പ്രചോദനം എങ്കിൽ, നല്ല\nഉറപ്പുണ്ടെങ്കിൽ ഏതറ്റം വരെയും പോകാം. പോകണം. ആ പോക്കിൽ സംഭവിക്കുന്ന\nജീവഹാനിപോലും നമുക്ക് സങ്കടകരമാവില്ല. സ്വധർമ്മമാണോ അനുഷ്ഠിക്കാൻ\nപോകുന്നത് എന്നതുതന്നെ പ്രധാന ചോദ്യം. അതെങ്ങനെ അറിയാമെന്നാണെങ്കിൽ അത്\nഉള്ളിൽ നിന്ന് വരുന്നതായിരിക്കും. ഒരു നേതാവും പറയുന്നതാവില്ല എന്ന\nസാമാന്യ നിയമമേനിയാമകമായി ഉള്ളൂ. ആകെ ഒരു ജീവിതമേ തൽക്കാലം ഉള്ളൂ എന്ന


അടുക്കും തോറും അകലം കൂടുന്ന മീശപ്പുലിമല\nനഗരത്തിന്റെ തിരക്കുകളിൽ മാറി ഒരു യാത്ര പോണം എന്ന ആശയം എല്ലാവർക്കും ഉണ്ട് എന്നാൽ ഒരു സ്ഥലം തിരഞ്ഞു നടന്ന ഞങ്ങൾക്ക് അവസാനം ഒരു പദ്ധതി ആയി. രണ്ടു ദിവസത്തെ യാത്ര. എറണാകുളത്തു നിന്നു തുടങ്ങി മുവാറ്റുപുഴ അടിമാലി രാജമല വഴി സൂര്യനെല്ലി. സൂര്യനെല്ലിൽ താമസിച്ചു രാവിലെ കൊളുക്കുമല കയറി സൂര്യഉദയം കണ്ട് മീശപ്പുലിമല കെറുക.\nഅങ്ങനെ ആ ദിവസം വന്നെത്തി .ഒരു യാത്ര പോകുബോൾ നമ്മൾ കുറച്ചു മുൻകരുതൽ എടുക്കുന്നത് നല്ലതാണു, പ്രത്യേകിച്ച് മല കയറ്റാൻ ഒക്കെ പോകുമ്പോൾ കാരണം അപകട സാദ്യത കുടുതലാണ്. ആവശ്യത്തിനു വേണ്ട മരുന്നും പ്രഥമ ശ്രുശ്രൂഷ സാദനങ്ങളും എടുക്കണം. പതിവില്ലാതെ രാവില നല്ല മഴ.മുറിയിൽ എല്ലാത്തിനെയും ചവിട്ടി എപ്പിച്ചു തയാറായി നിന്നിട്ടും വണ്ടി വന്നില്ല ഞങ്ങളുടെ സാരഥി നല്ല ഉറക്കം കാരണം അലാറം അടിച്ചു ഫോൺ നിലത്തു ചാടി ഓഫ് ആയി . അവസാനം 8 മണിക്ക് ഞങ്ങൾ യാത്ര തുടങ്ങി. രാവിലെ എല്ലാർക്കും നല്ല വിശപ്പ് മുവാറ്റുപുക്ക് അടുത്ത ഒരു ചായക്കടയിൽ കയറി. കടയുടെ പേരിൽ കാന്താരി എന്ന് എഴുതിട്ടുണ്ട് പക്ഷെ ഇത്രയും പ്രതീക്ഷിചില്ല. നല്ല ഇഡലിയും ചമ്മന്തിയും. ചമ്മന്തിയിൽ ആവശ്യത്തിൽ കൂടുതൽ കാന്താരി, എന്തായാലും തുടക്കം കലക്കി. അങ്ങനെ അവിടുന്ന് ഞങ്ങൾ യാത്ര തുടർന്ന് കോതമംഗലം ഉന്നുകല്ലും കടന്നു നേരിമംഗലം എത്തി. നേരിമംഗലം എന്നാൽ ഹൈറേഞ്ചിന്റെ കവാടം എന്ന് കുടി അറിയപെടും. അവിടുന്ന് വള വള പാലത്തിൽ കൂടി പെരിയാറും കടന്നു ഞങ്ങൾ കാട് കയറാൻ തുടങ്ങി.\nകാടിന്റെയും കാട്ടാറിന്റെയും ശബ്ദവും, ചീവീഡിന്റെ കരച്ചിലും കേട്ടു, കുരങ്ങൻ മാരുടെ അഭ്യാസം കണ്ട് ഞങ്ങൾ ചീയപ്പാറ വെള്ളച്ചാട്ടത്തിൽ എത്തി. മലയുടെ മുകളിൽ നിന്നും പടി പടിയായി വെള്ളം താഴേക്ക് വീഴുന്ന കാഴ്ച്ച ഒരു രസം ആണ്. അവിടെ സുരക്ഷ മുന്നറിയിപ്പ് വച്ചിട്ടുണ്ട് എന്നാലും ചെറുപ്പത്തിന്റെ ചോര തിളപ്പിൽ കുറച്ചു ചെറുപ്പക്കാർ പ്രകൃതിയെ വെല്ലുവിളിക്കുന്നു. അവിടുന്ന് അടുത്ത സ്ഥലത്തേക്ക് യാത്ര തിരിച്ചു. അടുത്തത് വാളറ കുത്ത് എന്ന് അറിയപ്പെടുന്ന വാളറ വെള്ളച്ചാട്ടം.അകലെ നിന്നെ കാണാൻ പറ്റുള്ളൂ എന്നത് കൊണ്ട് തന്നെ നല്ല വൃത്തി ഉള്ള സ്ഥലം. കൊറേ നല്ല ഫോട്ടോസ് എടുത്തിട്ട് യാത്ര തുടരുന്നു. അങ്ങനെ ഞങ്ങൾ അടിമാലിയും കടന്നു പതുക്കെ മുന്നാറിന്റെ തണുപ്പിൽ ലയിച്ചു തുടങ്ങി. നല്ല തണുപ്പ് നല്ല കാഴ്ചകൾ, വിശപ്പിന്റെ വിളി വന്നു തുടങ്ങി. അടുത്ത ലക്ഷ്യം നല്ലൊരു ഉണു ആണ് എല്ലാർക്കും നല്ല പോലെ വിശക്കുന്നു.\nമുന്നാറിൽ നിന്നും ബീഫ് ഫ്രയും കൂട്ടി നല്ല ഒരു ഉണും കഴിഞ്ഞു യാത്ര തുടർന്ന്. നേരെ ടോപ് സ്റ്റേഷൻ, പക്ഷെ ഗൂഗിൾ അമ്മാവൻ വഴി തെറ്റിച്ചു. അമ്മാവൻ കാണിച്ചത് ഒരു സ്വകാര്യ വഴി ആരുന്നു, എന്തായാലും വന്നതല്ലേ എന്നോർത്ത് നേരെ അങ്ങ് പോയി അവസാനം ഇരവികുളം ദേശിയ ഉദ്യാനത്തിൽ എത്തി. നേരെ പോയി ടിക്കറ്റ് എടുത്തു 37 രൂപ. ഇവിടെ നിന്നു മുകളിലേക്ക് ഒരു തരത്തിൽ ഉള്ള ഭക്ഷണവും, പ്ലാസ്റ്റിക് സഞ്ചി, കുപ്പി എന്നിവ കൊണ്ട് പോകാൻ അനുവദിക്കില്ല. കാരണം അന്വേഷിച്ചു അപ്പോൾ അറിയാൻ കഴിഞ്ഞു ഒരു വരയാട് പ്ലാസ്റ്റിക് സഞ്ചി തിന്നു മരിച്ചു. അവിടുന്ന് വനം വകുപ്പിന്റെ വണ്ടിയിൽ കയറി വളഞ്ഞു പുളഞ്ഞു കിടക്കുന്നു പാതയിൽ കൂടെ മുകളിലേക്ക് കയറി തുടങ്ങി, ഒരു വണ്ടിക്കു മാത്രം കടന്നു പോകാൻ പറ്റുന്ന വഴി. ഇടക്ക് കോടമഞ്ഞ് വന്നു നമ്മെ മുടും, പിന്നെയും വണ്ടി മുകളിലേക്ക് കുതിച്ചു കൊണ്ടിരിക്കുന്നു, പെട്ടന്ന് വലതു വശത്ത് ഒരു വെള്ളച്ചാട്ടം കടന്നു പോയി കാണാൻ പറ്റീല്ല. തിരിച്ചു വരുമ്പോൾ പിടിക്കാം, എന്ന് കരുതി ഇരിക്കുമ്പോൾ വണ്ടി നിന്നു. ഇനി അവിടുന്ന് നടക്കണം, പതുക്കെ നടന്നു തുടങ്ങി ഫോട്ടോസ് എടുക്കും നടക്കും അവസാനം അങ്ങ് ദുരെ ഒരു വരആട് ക്യാമറയിൽ പതിഞ്ഞു.വീണ്ടും മുകളിലേക്ക് നടന്നു, നടന്നു നടന്നു മുകളിൽ എത്താറായി അവിടെ ഒരു ചെറിയ നീര്ച്ചാൽ പിന്നെ അവിടെ നിന്നും കിടന്നും പടം പിടുത്തം ലക്ഷ്യം വെള്ളം പതുക്കെ തെന്നി തെറിക്കുന്ന പടം കിട്ടണം. പിന്നെയും മുകളിക്ക് നടന്നു അതാ ഒരു കൂട്ടം വരആട്, ചറ പറ ഫ്ലാഷ് മിന്നി. ചില ആടുകൾ നിന്നു തന്നു ചിലത് ഓടി ഒളിച്ചു. അവിടുന്ന് മുകളിലേക്ക് പ്രവേശനം ഇല്ല. കുറച്ചു നേരം അവിടെ നിന്നിട്ടും ഞങ്ങൾ തിരിച്ചു നടക്കാൻ തുടങ്ങി. അപ്പോഴാണ് ഒരു ക്യാമറ ബാഗ് കാണാനില്ല. പിന്നെ പെട്ടന്ന് താഴേക്ക് നടന്നു അവസാനം താഴെ ചെക്ക് പോസ്റ്റിൽ നിന്നും ബാഗും വാങ്ങി കൊടും തണുപ്പത്ത് ഓരോ ഐസ് ക്രീം കഴിച്ചു ഞങ്ങൾ വണ്ടിയിൽ കയറി. ഇടതു വശത്ത് തന്നെ സ്ഥാനം പിടിച്ചു കാരണം വെള്ളച്ചാട്ടം കിട്ടണം. വണ്ടി പതുക്കെ മല ഇറങ്ങി തുടങ്ങി വെള്ളച്ചാട്ടംത്തിന്റെ കുറച്ചു പടോം എടുത്തു താഴെ എത്തി. അടുത്ത ലക്ഷ്യം സുര്യനെല്ലി,ഗ്യാപ് റോഡിൽ കള്ളന്റെ ഗുഹയിൽ കയറി, തൊട്ടടുത്ത ചായക്കടയിൽ നിന്നും ചായയും കുടിച്ചു, ബ്രെഡ് ഓംലറ്റും തിന്നു വീണ്ടും യാത്ര തുടങ്ങി. അവസാനം ഞങ്ങൾ ഹോം സ്റ്റേയിൽ എത്തി.\nഅവിടെ ഒരു ചേട്ടൻ ഉണ്ട് സഹായത്തിനു, പക്ഷെ മുപ്പര് നല്ല ഫിറ്റാണ് എന്താ കാര്യം അന്വേഷിചപോൾ ഏ ക്ലാസ്സ് ചാരായം.ഞങ്ങൾ താമസിക്കുന്ന വീടിന്റെ മുൻവശം ആനയിറങ്ങൽ ഡാമിന്റെ വൃഷ്ടി പ്രതെശo ആണ്. ആനയിറങ്ങൽ ഡാമിനെ കുറിച്ച് പറയുവാണേൽ ഇത് ഒരു ഏർത് ഡാം ആണ് എന്ന് പറഞ്ഞാൽ മണ്ണ് കൊണ്ട് നിർമിച്ച ജല സംഭരണി.നല്ല വിശപ്പ് ഭക്ഷണം കഴിക്കാൻ പുറത്തേക്ക് ഇറങ്ങി, കൂടെ നാളത്തേക്ക് വേണ്ട സാദനങ്ങളും മേടിക്കണം. അപ്പുസ് ഹോട്ടലിൽ പോയി ബിരിയാണിയും കഴിച്ചു, നാളെ മല കേറാൻ വേണ്ട സാദനങ്ങളും മേടിച്ചു റൂമിലേക്ക് മടങ്ങി. ചേട്ടനോട് കാര്യങ്ങൾ ചോദിച്ചു, ചേട്ടൻ ആണേൽ ഒടുക്കത്തെ തളളും.\nപിന്നെ മീശപ്പുലിമല സ്വപ്നം കണ്ട് എല്ലാരും ഉറങ്ങാൻ പോയി.\nഅതിരാവിലെ നാലു മണിക്ക് എല്ലാരും ഏറ്റു തയാറായി ചൂട് കട്ടനും അടിച്ചു യാത്ര തുടങ്ങി. ഇനി അങ്ങോട്ട് വഴി വലിയ പിടി ഇല്ല. നല്ല മഞ്ഞും കൊടും വളവും മോശം വഴിയും.രാവിലെ തന്നെ സഞ്ചാരികളെ വഹിച്ചു ജീപ്പ്കൾ പറക്കുന്നു. ഞങ്ങളും അവരുടെ പുറകെ വച്ചു പിടിച്ചു. കുറെ ചെല്ലുമ്പോൾ നമ്മൾ സ്വകാര്യ വഴിയിലേക്ക് കടക്കും അത് ഒരു തേയില തോട്ടം ആണ് അവിടെ നമ്മുടെ വണ്ടിടെ നമ്പരും, നമ്മുടെ പേരും എഴുതി പാസ് എടുക്കണം.\nഅവിടുന്ന് നമ്മൾ ഓഫ് റോഡിലെക്ക് കടക്കുന്നു പിന്നെ സീറ്റിൽ ഇരിക്കാൻ പറ്റീല്ല തെറിച്ചു അങ്ങ് പോകും, ഞങ്ങളുടെ ലക്ഷ്യം കൊളുക്കുമലയിൽ സൂര്യോദയം. നേരം പരാ പരാന്ന് വെളുക്കുന്നും. അങ്ങനെ ഒരുതരത്തിൽ കൊളുക്കുമല എത്തി, എല്ലാരും ക്യാമറ റെഡി ആക്കി, അങ്ങ് മലകൾ അപ്പുറം ചെറിയ ഒരു അനക്കം ചറ പറന്ന് പടം പിടുത്തം, ചിലര് സെൽഫി എടുക്കുന്നു പതുക്കെ മുപര് പുറത്ത് വന്നു അന്നേരം ഒരുത്തന് വെളിച്ചം അരിച്ചു ഇറങ്ങി വരുന്ന പടം വേണം. പെട്ടന്ന് സെറ്റിംഗ്സ് മാറ്റുന്നു ISO, ഷട്ടർ സ്പീഡ്, aperture അവസാനം കിട്ടി. പക്ഷെ സൂര്യൻ മറഞ്ഞു പ്രതീക്ഷിച്ച ഒരു ഇതു കിട്ടീല എന്നാലും സാരമില്ല. അവിടെ ഒരു പെട്ടി കട ഉണ്ട് അവിടുന്ന് ചപ്പാതീം ചായേം കുടിച്ചു കൊളുക്കുമല യിൽ മഞ്ഞ് വീഴുന്ന കാണാൻ പോയി. മേഘംങ്ങൾ നമ്മുടെ താഴെ നിറഞ്ഞു നിൽക്കുന്ന മനസ്സിൽ മഞ്ഞ് പെയുന്ന കാഴ്ച്ച. കൂടെ ഉള്ള ഒരുത്തൻ തെറിച്ചു തെറിച്ചു നടക്കുന്ന കാരണം താഴേക്ക് ഇറങ്ങാൻ പറ്റീല്ല എന്നാലും മനസ് നിറഞ്ഞു.\nവീണ്ടും വണ്ടിയിൽ കയറി മുകളിലേക്ക് ലക്ഷ്യം ബേസ് ക്യാമ്പ് അവിടെ വണ്ടി ഒതുക്കി പാസ് എടുത്തു നടക്കാൻ തുടങ്ങി. പതുക്കെ ആണ് നടക്കുന്നത് പല കഥകൾ ചിരി അതിനിടയിൽ ഒരു നെടുവീർപ്പു, ഇപ്പോഴേ മടുത്തു തുടങ്ങി എന്നാലും സാരമില്ല എന്ന് പറഞ്ഞു നടന്നു.\nമല കയറുമ്പോൾ ശ്രദിക്കുക\n1.ഒരു മല കേറുമ്പോൾ നിങ്ങൾ തീർച്ചയായും ആവിശ്യത്തിന് വെള്ളവും ഭക്ഷണവും കൈയിൽ കരുതിയിരിക്കുക കാരണം മലയുടെ മുകളിൽ ഒരു തുള്ളി പച്ച വെള്ളം പോലും കിട്ടാൻ സാദ്യത ഇല്ല.\n2.മടുക്കുമ്പോൾ ആവിശ്യത്തിന് വിശ്രമിച്ച ശേഷം വീണ്ടും നടക്കുക.\n3. ഒത്തിരി വെള്ളം കുടിക്കാതെ, ആവിശ്യത്തിന് മാത്രം കുടിക്കുക\nരണ്ടു കിലോമീറ്റർ നടന്നപ്പോൾ മല കണ്ട്, തീരെ ഉയരം ഇല്ല ഉറുമ്പ് നടക്കുന്ന പോലെ മനുഷ്യൻ ഉള്ളിൽ ഒരു വെപ്രാളം. മലയോട് അടുക്കും തോറും മനുഷ്യനെ കാണാൻ തുടങ്ങി.\nഅങ്ങനെ ഞങ്ങൾ മല കേറാൻ തുടങ്ങി. പതുക്കെ നടന്നു, ഏതാണ്ട് പകുതിയോളം എത്തിയ സമയത്ത് ഒരു പന്തയം കുറച്ചു ഓടി കേറാം പണ്ടേ ദുർബല ഇപ്പൊ ഗര്ഭിണി എന്ന അവസ്ഥയിൽ നിന്ന ഒരുത്തൻ കേറി ഓടി. ഓടിയത് മാത്രം ഓർമ്മ ഉണ്ട് അവൻ അവിടെ വച്ചു കീഴടങ്ങി. മല ഇറങ്ങുന്ന പലരും നമ്മളെ മാനസികമായി തളർത്താൻ ശ്രമിക്കാം, പക്ഷെ നമുക്ക് നമ്മുടെ ലക്ഷ്യം ആവണം വലുത്. ഒരാൾ കുറഞ്ഞു, ഞങ്ങൾ ഇരുന്നും കിടന്നും വലിഞ്ഞ് കേറി ഇപ്പൊ തീരും എപ്പോ തീരും എന്ന പ്രതീക്ഷയോടെ. താഴെ നിന്നു നോക്കുമ്പോൾ നമുക്ക് മീശ പുലി മല മുഴുവനായും കാണത്തില്ല. അടുക്കും തോറും അകന്നു പോകുന്നു, കൊറേ നേരത്തെ അഭ്യാസം കഴിച്ചു ഞങ്ങൾ മുകളിൽ എത്തി, പണ്ട് തജ്മഹലിന്റെ ഉള്ളിൽ കയറിയ അതെ അവസ്ഥ ഒന്നും കാണാനില്ല, എന്നാലും ഒരു ആശ്വാസം. അങ്ങ് ദൂരെ ഒരു പ്രണയ തടാകം, ലോകത്തിന്റെ നെറുകയിൽ. എനിക്ക് എന്നോട് തന്നെ ഒരു ബഹുമാനം തോന്നിയ നിമിഷം ഞാൻ ഒരു വലിയ ലക്ഷ്യം കീഴടക്കി. ഒന്നും കാണാൻ ഇല്ലേലും ഒരു കുളിർമ. അങ്ങനെ മീശ പുലി മലയിൽ മഞ്ഞ് വീഴുംന്നതും കണ്ടും തിരിച്ചു ഇറങ്ങാൻ തുടങ്ങി. പതുക്കെ ശ്രദ്ധിച്ചു ആണ് നടത്തം താഴെ എത്തി വണ്ടിയിൽ കയറി. മടക്ക യാത്ര ആരംഭിച്ചു. മനസും ശരീരവും ശാന്തമായി. വീണ്ടും നഗരത്തിന്റെ തിരക്കിലേക്ക്.\n© Meet My Trip. All rights reserved.


മറിമായം ശീതളനും കോയയും പിന്നെ നിയാസും! | marimayam serial | മറിമായം | manoramaonline | Spot Light | Celebrity Homes | Home Style | Manorama Online\nമറിമായം ശീതളനും കോയയും പിന്നെ നിയാസും!\nമനോരമ ലേഖകൻ July 13, 2018 09:26 AM IST\nമറിമായം സീരിയലിൽ ശീതളൻ, കോയ എന്നീ കഥാപാത്രങ്ങളെ അവതരിപ്പിക്കുന്ന നിയാസ് കുടുംബവിശേഷങ്ങൾ പങ്കുവയ്ക്കുന്നു.\nനിയാസ് ബക്കർ എന്ന് പേരുകേട്ടാൽ പലരും നെറ്റിചുളിക്കും. എന്നാൽ മറിമായത്തിലെ ശീതളൻ/കോയ എന്ന് പറഞ്ഞാലോ സകുടുംബമൊരു ചിരിക്ക് വകയുണ്ട്. ആറുവർഷമായി തമാശകൾ മൊത്തമായും ചില്ലറയായും കൊടുത്തുകൊണ്ടിരിക്കുകയാണ് ‘മഴവിൽ മനോരമ’ യിലെ ‘മറിമായ’മെന്ന ആക്ഷേപഹാസ്യ പരിപാടി. ജനങ്ങളെ നേരിട്ടു ബാധിക്കുന്ന പ്രശ്നങ്ങളിൽമേലുളള പ്രതികരണമാണ് ഓരോ എപ്പിസോ‍ഡും. നിത്യജീവിതത്തിൽ സാധാരണക്കാരനുണ്ടാകുന്ന അനുഭവങ്ങളിൽ നർമത്തിന്റെ മേമ്പൊടി ചേരുമ്പോൾ അത് രസക്കാഴ്ചകളാവുന്നു. ‘മറിമായം’ ജനപ്രിയമായത് അങ്ങനെയാണ്. ശീതളനെ അവതരിപ്പിക്കുന്ന നിയാസ് വിശേഷങ്ങൾ പങ്കുവയ്ക്കുന്നു.\nതൃശൂർ ജില്ലയിലെ വടക്കാഞ്ചേരിയാണ് നാട്. പിതാവ് അബൂബക്കർ നാടകനടനായിരുന്നു. മിമിക്രി താരം കലാഭവൻ നവാസ് സഹോദരനാണ്. താഴെ ഒരു സഹോദരനും കൂടിയുണ്ട്. നിസാമുദീൻ. മറിമായം കണ്ടു പലരും വിചാരിക്കുന്നത് ഞാൻ ന്യൂജെൻ നടനാണ് എന്നാണ്. എന്നാൽ 93 മുതൽ ഞാൻ സിനിമാരംഗത്തുണ്ട്. ഇപ്പോഴാണ് അൽപം ജനശ്രദ്ധ കിട്ടിയത് എന്നുമാത്രം.\nഇപ്പോൾ താമസിക്കുന്നത് ആലുവയിലാണ്. വീട്ടിൽ ഉമ്മ, ഭാര്യ രണ്ടു മക്കൾ എന്നിവരുണ്ട്. ഭാര്യ ഹസീന വീട്ടമ്മയാണ്. മകൾ ജസീല സിഎയ്ക്ക് പഠിക്കുന്നു. മകൻ താഹ ഒൻപതാം ക്‌ളാസിൽ പഠിക്കുന്നു. 1450 ചതുരശ്രയടിയുള്ള കൊച്ചുവീട്. വളരെ ചെറിയ പ്ലോട്ടിലാണ് വീട് നിർമിച്ചത്. ആവശ്യത്തിനുള്ള സൗകര്യങ്ങൾ മാത്രമേ ഇവിടെയുള്ളൂ. ഇപ്പോൾ ഷൂട്ടിന്റെ ഭാഗമായുള്ള യാത്രകൾ ഏറിയപ്പോൾ വീട് മിസ് ചെയ്യാറുണ്ട്.\nമാള അരവിന്ദൻ ചേട്ടന്റെ നാടകസമിതിയിലൂടെയാണ് ഞാൻ അരങ്ങത്തേക്കെത്തുന്നത്. പിന്നെ ഞാനും നവാസും കൂടി മിമിക്രി പരിപാടികളും നടത്തുമായിരുന്നു. 1993 മുതൽ സിനിമാരംഗത്തുണ്ട്. ഭരതൻ സംവിധാനം ചെയ്ത വെങ്കലത്തിൽ ഒരു ചെറിയ വേഷം ചെയ്താണ് സിനിമയിൽ അരങ്ങേറ്റം കുറിക്കുന്നത്.\nദാരിദ്ര്യവും കഷ്ടപ്പാടുകളും നിറഞ്ഞതായിരുന്നു ചെറുപ്പകാലം. വിവാഹം കഴിഞ്ഞു പോലും ഒരു നല്ല വീട് സ്വപ്നം കാണാനാകാത്ത അവസ്ഥ ഉണ്ടായിരുന്നു. മറിമായം എന്ന സീരിയലാണ് എന്റെ കലാജീവിതത്തിൽ വഴിത്തിരിവായത്. മറിമായം ശരിക്കും ഒരു കൂട്ടായ്മയുടെ വിജയമാണ്. സാധാരണക്കാർ അനുഭവിക്കുന്ന അനുഭവിച്ചിട്ടുള്ള കാര്യങ്ങളാണ് അതിൽ വിഷയമാകുന്നത്.\nഎല്ലാ സാധാരണക്കാരനും സ്വന്തമായി ഒരു വീട് സ്വപ്നം കാണും. സാമ്പത്തിക പ്രശ്നങ്ങൾ ഒന്നൊതുങ്ങിയപ്പോൾ വീടിനു സമീപം കുറച്ചു സ്ഥലം വാങ്ങി പുതിയൊരു വീട് വയ്ക്കുന്നതിന്റെ തിരക്കിലാണ്. ചെറിയ ചെറിയ സ്വപ്നങ്ങൾ പുതിയ വീട്ടിൽ സാക്ഷാത്കരിക്കാനുള്ള പദ്ധതിയിലാണ്. ആഡംബര വീടൊന്നുമല്ല, കുറച്ചു കൂടി സ്ഥലമുള്ള അകത്തളങ്ങൾ ഇവിടെ കൊടുത്തിയിട്ടുണ്ട്. കാറ്റും വെളിച്ചവും കൂടുതൽ കടക്കുകയും ചെയ്യും. ഭാര്യയാണ് വീട്ടിലെ മന്ത്രി. അഞ്ചാറ് മാസത്തിനുള്ളിൽ പുതിയ വീട്ടിലേക്ക് താമസം മാറാനൊക്കും എന്നാണ് പ്രതീക്ഷിക്കുന്നത്. അപ്പോൾ വിശേഷങ്ങൾ ഈ ചാനലിലെ സ്വപ്നവീട് പ്രോഗ്രാമിൽ നേരിൽ കണ്ടുപറയാം.


ഫെയ്സ്ബുക്ക് ന്യൂസ് ഫീഡ് മാറ്റം ഉപേക്ഷിച്ചു\nന്യുയോര്‍ക്ക് : ഫെയ്സ്ബുക്കിന്റെ ന്യൂസ് ഫീഡ് മാറ്റം കമ്പനി ഉപേക്ഷിച്ചു. ആൽഗോരിതത്തിലെ മാറ്റം ഫെയ്സ്ബുക്ക് പേജുകളുടെ, വ്യക്തികളുടെ പോസ്റ്റുകളെ കാര്യമായി ബാധിച്ച സാഹചര്യത്തിലാണ് തീരുമാനം .\nഇഷ്ടപ്പെട്ട പേജ് ലൈക്ക് ചെയ്തവർക്ക് പോലും ന്യൂസ് ഫീഡു ലഭിക്കാതെ വന്നതോടെ ലക്ഷങ്ങൾ ലൈക്ക്സുള്ള പേജുകളിൽ നിന്നുള്ള പോസ്റ്റുകളുടെ റീച്ച് പോലും കുത്തനെ കുറഞ്ഞു.\nനിലവിലെ ന്യൂസ് ഫീഡുകൾ രണ്ടാക്കി വേർത്തിരിച്ച് ഉപയോക്താക്കൾക്കു നല്‍കാനുള്ള പദ്ധതിയാണ് പരാജയപ്പെട്ടത്. ആറ് രാജ്യങ്ങളിലാണ് പരീക്ഷണം നടത്തിയതെങ്കിലും ഇത് രാജ്യാന്തര തലത്തില് ഫെസ്ബുക്കിനെ പ്രതികൂലമായി ബാധിച്ചു.\nസുഹൃത്തുക്കളുടെ ചിത്രങ്ങൾ, വിഡിയോകൾ, കുറിപ്പുകൾ എന്നിവയ്ക്ക് മാത്രമായി ഒരു ന്യൂസ് ഫീഡും പേജുകൾ, ഗ്രൂപ്പുകൾ എന്നിവിടങ്ങളിൽ നിന്നുള്ള പോസ്റ്റുകള്‍ക്ക് എക്‌സ്‌പ്ലോര് ഫീഡുമാണ് അവതരിപ്പിച്ചത്. എന്നാൽ രണ്ടും വന് പരാജയമായി മാറുകയായിരുന്നു.\nബോളീവിയ, കംബോഡിയ, ഗ്വാട്ടിമാല, സെര്‍ബിയ, സ്ലോവാക്യ, ശ്രീലങ്ക എന്നിങ്ങനെ ആറ് രാജ്യങ്ങളിലാണ് ന്യൂസ് ഫീഡ് വിഭജനം പരീക്ഷണാടിസ്ഥാനത്തില് നടപ്പിലാക്കിയത്. എന്നാല് ഈ നീക്കം കമ്പനിക്ക് വൻ പ്രതിസന്ധിയാകുമെന്ന് മുൻകൂട്ടി കണ്ടാണ് ന്യൂസ് ഫീഡ് വിഭജനം ഫെയ്‌സ്ബുക്ക് വേണ്ടെന്ന് വെച്ചത്.


സിനിമ കാണാൻ പോകുന്നത് ഇത്ര വലിയ തെറ്റാണോ? | Malayalam Short Story | Literature | manoramaonline\nസിനിമ കാണാൻ പോകുന്നത് ഇത്ര വലിയ തെറ്റാണോ?\nഫൈസൽ അനന്തപുരി May 27, 2021 06:56 PM IST\nസിനിമാ ടാക്കീസ് (കഥ)\nകാർ പോർട്ടിക്കോവിൽ കയറ്റി ഓഫ് ചെയ്ത് ഡോർ തുറന്ന് പുറത്തിറങ്ങിയപ്പോഴാണ് രമേശിന്റെ തല ഒന്ന് തണുത്തത്. വീടെത്തിയിരിക്കുന്നു. പെട്ടെന്ന് വീടിനുള്ളിലേക്ക് കയറാൻ തിടുക്കപ്പെടുമ്പോൾ ആയിരുന്നു അടുത്ത വീട്ടിൽ നിന്നും ഭയങ്കരമായ ഒച്ചപ്പാടും ബഹളവും അയാൾ കേട്ടത്. തന്റെ അയൽവാസിയായ ദാമോദരന്റെ പത്താം തരത്തിൽ പഠിക്കുന്ന മകൾ മനീഷ ക്ലാസ്സ് കട്ട് ചെയ്ത് സിനിമയ്ക്ക് പോയിരിക്കുന്നു. അതിന്റെ ഘോരമായ വഴക്കാണ് അവിടെ അരങ്ങേറുന്നതെന്ന് ഇറയത്ത് തന്നെ നോക്കി നിൽക്കുന്ന ഭാര്യയോട് ചോദിച്ചപ്പോൾ രമേശിന് മനസ്സിലായി. അയാൾ വീടിനുള്ളിൽ കയറാതെ മുറ്റത്ത് തന്നെ നിന്നുകൊണ്ട് ബഹളം കേൾക്കുന്ന ദാമോദരന്റെ വീട്ടിലേക്ക് ഉറ്റു നോക്കി. സിനിമ കാണാൻ പോകുന്നത് ഇത്ര വലിയ തെറ്റാണോ?\nഅറിയില്ല. അതോ ക്ലാസ് കട്ട് ചെയ്ത് പോകുന്നതോ?? എന്തോ ഞാൻ അങ്ങനെ പോയിട്ടില്ല. അയാൾ മനസ്സിൽ ആലോചിച്ചു.\nദൃഷ്ടി ദാമോദരന്റെ വീട്ടിൽ തങ്ങി നിന്നുവെങ്കിലും മനസ്സ് അയാൾ ആദ്യമായി സിനിമ കാണാൻ പോയ ഗൃഹാതുരത്വമുള്ള മങ്ങിയ ചില ഓർമ്മകളിൽ കറങ്ങി നടന്നു. മനോഹരമായ ചിന്തകളുടെ ഒരു പരമ്പര രമേശിന്റെ ഉള്ളിലേക്ക് തികട്ടിയെത്തി.\nഅന്ന് രമേശിന് ആറു വയസ്സ് പ്രായം ഉള്ളപ്പോഴാണത് ആദ്യമായി മുത്തച്ഛനും മുത്തശ്ശിയോടുമൊപ്പം സിനിമ കാണുവാൻ ആ കുഞ്ഞു പയ്യൻ ടാക്കീസിൽ പോകാൻ തയ്യാറാകുന്ന ദിവസം. അന്ന് വളരെയേറെ കൗതുകമായിരുന്നു രമേശിന്.\n‘‘ആദ്യമായി സിനിമാ ടാകീസിൽ എന്താവും? എന്തായിരിക്കും അവിടെ നടക്കുക? ഹൊ.. ചിന്തിക്കാൻ കൂടി പറ്റുന്നില്ല. എന്തായാലും മുന്നറിവില്ലാത്ത മുത്തച്ഛന്റെ ഈ സംഗതിയെ കാത്തിരുന്നു കാണുകതന്നെ എന്ന് ആ പയ്യൻ തീരുമാനിച്ചു.\nതന്റെ അച്ഛനും അമ്മയും അന്ന് വേനൽ അവധിക്ക് തിരുവനന്തപുരത്തെ ഉള്ളൂരുള്ള മുത്തച്ഛന്റെയും മുത്തശ്ശിയുടേയും വീട്ടിൽ തങ്ങാൻ നിർത്തിയിട്ട് പോയതായിരുന്നു. അവരുടെയൊപ്പം അവധി ചിലവഴിക്കുമ്പോൾ രമേശ് അച്ഛനെയും അമ്മയെയും ഓർക്കാറേയില്ലായിരുന്നു. അത്രയും കളിയും ചിരിയും കളിക്കോപ്പുകളും പലതരം കളികളും തമാശയുമൊക്കെയായി തന്റെ നിഷ്കളങ്കമായ ബാല്യത്തെ അവർ ശോഭനമാക്കിയിരുന്നു. അവധി കഴിഞ്ഞ് അച്ഛൻ അവരുടെ അരികിൽ നിന്നും അവനെ കൂട്ടിക്കൊണ്ട് പോകുമ്പോഴാണ് സങ്കടം.\nടാകീസ് എന്നോ മറ്റോ മുത്തച്ഛൻ മുത്തശ്ശിയോട് പറയുന്നത് രമേശനന്ന് മുറിഞ്ഞ് മുറിഞ്ഞ് കേട്ടതല്ലാതെ അത് എന്താണെന്ന് അവന് മനസിലായിട്ടില്ല..\nചോദിച്ചപ്പോൾ ഒരു വലിയ ടി വി എന്ന സൂചന മാത്രമേ മുത്തച്ഛൻ നൽകിയുള്ളു. അങ്ങനെയിരിക്കെ അവർ മൂന്നു പേരും കൂടി ഓട്ടോയിൽ കയറി തിരുവനന്തപുരം ശ്രീകുമാർ ടാക്കീസിലെത്തി. നൂൺ ഷോയ്ക്ക് ആയിരിന്നു അന്ന് അവർ പോയത്. തിരുവനന്തപുരത്ത് അപ്പോൾ ഈ ഒരൊറ്റ ഏ/സി ടാക്കീസെ ഉണ്ടായിരുന്നുള്ളു. ഒരാൾക്ക് അന്ന് ടിക്കറ്റ് നിരക്ക് അഞ്ചു രൂപാ മറ്റോ ആണെന്ന് തോന്നുന്നു. ടിക്കറ്റിനോടൊപ്പം കട്ടിയുള്ള പേപ്പറ് കൊണ്ട് ഉണ്ടാക്കിയ കറുത്ത കണ്ണടയും കിട്ടി. മൈ ഡിയർ കുട്ടിച്ചാത്തനായിരുന്നു സിനിമ. മലയാളത്തിലെ ആദ്യ ത്രീഡി ചിത്രം. മുത്തച്ഛനും മുത്തശ്ശിയും അവന്റെ കുഞ്ഞു കൈകൾ മുറുകെ പിടിച്ചുകൊണ്ട് ടാക്കീസിനുള്ളിൽ പ്രവേശിച്ചു. സിനിമ കാണാൻ ആളുകളുടെ നല്ല തിക്കും തിരക്കുമുണ്ടായിരുന്നു. ഉന്തും തള്ളും കൊണ്ട് പാവം മുത്തച്ഛൻ എങ്ങനെയോ മൂന്നു ടിക്കറ്റ് ഒപ്പിച്ചു.\nഅങ്ങനെ ഉള്ളിൽ പ്രവേശിച്ച് നടുവിലുള്ള വരിയിലെ മൂന്ന് ഇരിപ്പിടങ്ങളിൽ മൂവരും ഇരുന്നു അവരുടെ നടുവിലായിരുന്നു രമേശ് ഇരുന്നത്. ഇതാണോ സിനിമാ ടാക്കീസ് എന്ന കൗതുകത്തോടെ അവൻ ചുറ്റും നോക്കി.\nഉള്ളിലെ എസിയുടെ തണുപ്പും അതിനൊത്ത് ശ്വസിക്കാൻ സുഗന്ധമുള്ള നല്ലമണവും കുറഞ്ഞ വോളിയത്തിലുള്ള ഏതോ സിനിമാ ഗാനവും, മുകളിലേക്ക് നോക്കുമ്പോൾ കുറെ കുഞ്ഞു കുഞ്ഞു ഗോളങ്ങളുടെ ഉള്ളിൽ നിന്നും അടിക്കുന്ന മഞ്ഞ വെളിച്ചവും ചുവന്ന വർണ്ണത്തിലുള്ള ഇരിപ്പിടങ്ങളും ആദ്യകാഴ്ചയിൽ അവന്റെയുള്ളിൽ അത്ഭുതം തോന്നിച്ചു. അവൻ ആ കട്ടിയുള്ള കടലാസ് കൊണ്ടുണ്ടാക്കിയ ത്രീഡി കണ്ണടയും കൂടി കണ്ണിൽ എടുത്തു വെച്ചു.\nമുത്തച്ഛന്റെ കൈയിൽ പിടിച്ചുകൊണ്ട് അവൻ സീറ്റിനുമുകളിൽ കയറി നിന്നു.\n‘‘ഇത് ന്താ മുത്തച്ഛ രാത്തിറിയായോ’’\n‘‘എല്ലാരും കൂടി ഒമിച്ച് വന്നിരിക്കുന്നതെന്താ കുറേ പേര്ണ്ടല്ലോ ഇവടെ.? ഇതാനോ മുച്ചച്ഛാ വെലീയ തീ വി’’\nരമേശ് വളരെ കൗതുകത്തോടെ ചുറ്റും നോക്കി ചോദിച്ചു.\n‘‘അതേല്ലോ കുട്ടാ... ഇതാണ് ആ വലിയ ടിവി ഇതിനേണ് സിനിമാ ടാക്കീസ് എന്ന് പറയണത് എല്ലാവരും ഒരുമിച്ച് വന്ന് സിനിമാ കാണണ സ്ഥലോണിത്’’ അവനെ സീറ്റിൽ പിടിച്ചിരുത്തികൊണ്ടായിരുന്നു മുത്തച്ഛന്റെ ആ മറുപടി.\nരമേശ് അത്ഭുതത്തോടെ അതിനകം വീക്ഷിച്ചു. അപ്പോഴതാ ആ വലിയ ടിവിയിൽ എന്തോ കാണിച്ചു തുടങ്ങി.\n‘‘മുത്തച്ഛ സിനിമ തുടിങ്ങിയോ.. ദേ വെലീയ ടീവില് എന്തിക്കെയോ കാണിക്കുന്നു... സിനിമ തുടിങ്ങി... ഹേ...ഹേ...’’\nസിനിമ തുടങ്ങുന്നതിനു മുൻപുള്ള ആ പരസ്യ ചിത്രങ്ങൾ കാണ്ടപ്പോൾ അവൻ ആശ്ചര്യത്തോടെ വീണ്ടും സീറ്റിൽ നിന്നുമെഴുന്നേറ്റ് നിന്നുകൊണ്ട് കയ്യടിച്ചു.\n‘‘കുട്ടാ അത് പരസ്യ ചിത്രോണ് ഇത് കഴിഞ്ഞിട്ടാണ് സിനിമ തൊടങ്ങണത് ...’’\nമുത്തശ്ശിയാണ് അവന്റെ അറിവില്ലാത്ത ആ പ്രകടനത്തിന് മറുപടി നൽകിയത്.\nരമേശ് വീണ്ടും വളരെ ആവേശത്തോടുകൂടി കൈയടിച്ച് ആഹ്ലാദിച്ചു. തന്റെ ആഹ്ലാദത്തോടെയുള്ള ആ മുഖവും കറുത്ത 3ഡി കണ്ണടയും വലിയ ടിവിയുടെ ചലിക്കുന്ന പ്രകാശത്താൽ തിളങ്ങി.\n‘‘അതെ രമേശേട്ടാ നിങ്ങൾ അകത്തു കയറുന്നില്ലേ..... അവിടെ തന്നെ നിക്കാനാണോ ഭാവം ഇങ്ങ് കയറി പോര്’’\nസിനിമാ ടാക്കീസിനുള്ളിലെ ഓർമ്മയുടെ ഗൃഹാതുരത്വം പെട്ടെന്ന് ഭാര്യ സീതയുടെ ശബ്ദത്തോടുകൂടി കൊഴിഞ്ഞു പോയി.\nഅയാൾ ദാമോദരന്റെ വീട്ടിലേക്ക് കാതുകൂർപ്പിച്ചു. അവിടത്തെ ശബ്ദകോലാഹലങ്ങൾ കെട്ടടങ്ങി .\nഇറയത്ത് ചുവരിൽ മാലയിട്ട് തൂക്കിയിരിക്കുന്ന മുത്തച്ഛന്റെയും മുത്തശ്ശിയുടെയും ചില്ലിട്ട ബ്ലാക്ക് ആൻഡ് വൈറ്റ് ഫോട്ടോയിലേക്ക് രമേശൻ നോക്കി.\n‘‘എന്നാലും എന്റെ മുത്തച്ഛാ മുത്തശ്ശി വലിയ ടിവിയുടെ ഓരോ പ്രശ്നങ്ങളെ.... !’’\nആ രണ്ട് ബ്ലാക് ആൻഡ് വൈറ്റ് ചിത്രവും അപ്പോൾ രമേശിനെ നോക്കി പല്ല് കാട്ടി ചിരിക്കുകയായിരുന്നു.\nEnglish Summary: Cinema talkies, Malayalam short story


ബ്രസീലിന്റെ മോഹങ്ങള്‍ക്ക് ബല്‍ജിയം രണ്ട് ഗോളുകള് കൊണ്ട് ചിതയൊരുക്കി | KOYILANDY DIARY\nകസാന്: കസാനിലെ പുല്‍മൈതാനത്ത് ബ്രസീലിന്റെ മോഹങ്ങള്‍ക്ക് ബല്‍ജിയം രണ്ട് ഗോളുകള് കൊണ്ട് ചിതയൊരുക്കി (2-1). ബ്രസീല് മടങ്ങി. ലോകകപ്പിന്റെ വലിയ ലോകത്തില് ലാറ്റിനമേരിക്ക തുടച്ചുനീക്കപ്പെട്ടു. അവിടെ ബല്‍ജിയം ഉദിച്ചു.\nബ്രസീല്‍താരം ഫെര്‍ണാണ്ടിന്യോയുടെ ദാനഗോളിലൂടെ മുന്നിലെത്തിയ ബല്‍ജിയം കെവിന് ഡി ബ്രയ്‌ന്റെ സുന്ദരഗോളില് കുതിച്ചു. റാഫേല് അഗുസ്‌റ്റോ ബ്രസീലിനായി ഒരു ഗോള്‍മടക്കി. ബല്‍ജിയത്തിന്റെ ചുവപ്പുകുപ്പായക്കാര് രാജകീയമായി സെമിയിലേക്ക്. അവിടെ മറ്റൊരു യൂറോപ്യന് സംഘം ഫ്രാന്‍സ് ബല്‍ജിയത്തെ കാത്തിരിക്കുന്നു.\nകളി തുടങ്ങി 15 മിനിറ്റിനുള്ളില് ബ്രസീല് ഗോള് വഴങ്ങി. ചാഡ്‌ലിയുടെ ഇടതുഭാഗത്തുനിന്നുള്ള കോര്‍ണര്‍കിക്ക്. ലുക്കാക്കുവിനെ തടയാന് ഫെര്‍ണാണ്ടിന്യോയ്ക്ക് ചുമതല. ലുക്കാക്കു അവിടെനിന്ന് മാറിയത് ഫെര്‍ണാണ്ടിന്യോ അറിഞ്ഞില്ല. പന്ത് ഉയര്‍ന്നപ്പോള് ഗബ്രിയേല് ജെസ്യൂസും ഫെര്‍ണാണ്ടിന്യോയും ഒരുമിച്ചുചാടി. ഫെര്‍ണാണ്ടിന്യോയുടെ തലയില്‍തട്ടി പന്ത് സ്വന്തം വലയിലേക്ക്. ഗോള് കീപ്പര് അല്ലിസണ് എന്താണ് സംഭവിച്ചതെന്ന് മനസിലായില്ല. ആ ഗോളില് ബ്രസീല് തളരുകയായിരുന്നു.\nതിരിച്ചുവരാനുള്ള വഴികള് ഒന്നൊന്നായി ബല്‍ജിയം അടച്ചു. അവരുടെ പ്രതിരോധനിരയില് വിന്‍സെന്റ് കൊമ്ബനിയും യാന് വെര്‍ടോന്‍ഗനും ടോബി ആല്‍ഡെര്‍വെയ്‌റെള്‍ഡും പഴുതുകള് നല്‍കിയില്ല. നെയ്മറുടെ കാലില്‍നിന്ന് അനായാസം അവര് പന്ത് തിരിച്ചെടുത്തു. ബ്രസീല് വീണ്ടും വഴങ്ങി. കോര്‍ണറില്‍ത്തട്ടിത്തെറിച്ച പന്തുമായി ലുക്കാക്കു മധ്യനിരയ്ക്കിപ്പുറത്തിനിന്ന് മുന്നേറി. പൗളീന്യോ തടയാനെത്തി, പക്ഷേ, കഴിഞ്ഞില്ല. ലുക്കാക്കു ബ്രസീല് ഗോള്‍മുഖത്ത്‌വച്ച് വലതുഭാഗത്ത് ഡി ബ്രയ്‌നിലേക്ക് ഒന്നാന്തരം ക്രോസ്. ബ്രസീല് പ്രതിരോധം ചിതറിനില്‍ക്കുകയായിരുന്നു. 20വാരെഅകലെവച്ച് ഡിബ്രയ്ന് അടിതൊടുത്തു. അല്ലിസണ് തടുക്കാനായില്ല.\nരണ്ടാംപകുതിയില് ടിറ്റെ കളി മാറ്റി. ഡഗ്ലസ് കോസ്റ്റയും റോബര്‍ട്ടോ ഫിര്‍മിനോയും റാഫേല് അഗുസ്‌റ്റോയും കളത്തിലെത്തി. തിരിച്ചടിക്കാനുള്ള ഊര്‍ജം ബ്രസീലിന് കൈവന്നു. കുടീന്യോയും നെയ്മറും ഫിര്‍മിനോയും കോസ്റ്റയും ബല്‍ജിയം ഗോള്‍മേഖലയില് തമ്ബടിച്ചു. നിരന്തര പോരാട്ടത്തിനൊടുവില് ബ്രസീല് ഒന്നുമടക്കി. ബോക്‌സിന് പുറത്തുനിന്നുള്ള കുടീന്യോ പന്ത് ഉയര്‍ത്തിവിട്ടു. ഇടതുഭാഗത്ത് രണ്ട് പ്രതിരോധക്കാര്‍ക്കിടയിലൂടെ അഗുസ്‌റ്റോ ചാടി. പന്ത് കൃത്യം തലയില്. ബല്‍ജിയം വലകുലുങ്ങി.\nനിമിഷങ്ങള് ബാക്കിനില്‍ക്കെ നെയ്മറുടെ ഒന്നാന്തരം ഷോട്ട് കുര്‍ടോ അസാമാന്യ ചാട്ടത്തോടെ തട്ടിയകറ്റി. ബ്രസീലിന്റെ ആശയറ്റു, അവര് അവസാനിച്ചു.